LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL 2021–2027 METŲ MATERIALINIO NEPRITEKLIAUS MAŽINIMO PROGRAMOS LIETUVOJE PROJEKTŲ FINANSAVIMO SĄLYGŲ IR ADMINISTRAVIMO TAISYKLIŲ PATVIRTINIMO

2023 m. liepos 13 d. Nr. A1-462

Vilnius

Vadovaudamasis Lietuvos Respublikos Vyriausybės įstatymo 26 straipsnio 3 dalies 2 ir 5 punktais, Lietuvos Respublikos socialinės apsaugos ir darbo ministerijos darbo reglamento, patvirtinto Lietuvos Respublikos socialinės apsaugos ir darbo ministro 2003 m. gruodžio 22 d. įsakymu Nr. A1-213 „Dėl Lietuvos Respublikos socialinės apsaugos ir darbo ministerijos darbo reglamento patvirtinimo“, 15.9 papunkčiu ir siekdamas įgyvendinti 2021 m. birželio 24 d. Europos Parlamento ir Tarybos reglamentą (ES) 2021/1057, kuriuo nustatomas „Europos socialinis fondas +“ (ESF +) ir panaikinamas Reglamentas (ES) Nr. 1296/2013, bei 2021 m. birželio 24 d. Europos Parlamento ir Tarybos reglamentą (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės:

1. T v i r t i n u 2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisykles (toliau – Taisyklės) (pridedama).

2. N u s t a t a u, kad Taisyklių 22 punkte numatytus veiksmus vadovaujančioji institucija turi atlikti iki 2023 m. liepos 31 d.

3. P a v e d u šio įsakymo vykdymo kontrolę viceministrui pagal veiklos sritį.

Sveikatos apsaugos ministras,

pavaduojantis socialinės apsaugos ir darbo ministrą	Arūnas Dulkys

PATVIRTINTA

Lietuvos Respublikos socialinės

apsaugos ir darbo ministro

2023 m. liepos 13 d. įsakymu Nr. A1-462

2021–2027 METŲ MATERIALINIO NEPRITEKLIAUS MAŽINIMO PROGRAMOS LIETUVOJE PROJEKTŲ FINANSAVIMO SĄLYGŲ IR ADMINISTRAVIMO TAISYKLĖS

I SKYRIUS

BENDROSIOS NUOSTATOS

1. 2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklės (toliau – Taisyklės) nustato reikalavimus, kuriais turi vadovautis pareiškėjas, rengdamas ir teikdamas nustatytos formos Paraišką finansuoti projektą iš 2021–2027 metų materialinio nepritekliaus mažinimo programos Lietuvoje, patvirtintos 2022 m. rugpjūčio 1 d. Europos Komisijos įgyvendinimo sprendimu Nr. C(2022)5651, kuriuo patvirtinama Materialinio nepritekliaus mažinimo programa dėl paramos iš „Europos socialinio fondo +“ Sostinės bei Vidurio ir Vakarų Lietuvos regionams Lietuvoje, siekiant investicijų į darbo vietų kūrimą ir ekonomikos augimą tikslo CCI 2021LT05SFPR001 (toliau – MNM programa), lėšų (1 priedas) (toliau – paraiška) (toliau – projektas), tinkamas finansuoti veiklas, paraiškų vertinimo, atrankos, atrinktų projektų finansavimo, įgyvendinimo ir priežiūros tvarką.

2. Taisyklėse vartojamos sąvokos:

2.1. Bendradarbiavimo sutartis dėl maisto produktų ir (ar) būtinojo vartojimo prekių teikimo (toliau – bendradarbiavimo sutartis) – projekto vykdytojo ir maisto produktų ir (ar) būtinojo vartojimo prekių tiekėjo pasirašytas dokumentas, kuriame numatytos bendradarbiavimo sritys, paramos pagal MNM programą teikimo, naudojantis socialine ar kita jai lygiaverte kortele, sąlygos, šalių teisės, pareigos ir atsakomybė.

2.2. Centralizuota apskaitos įstaiga – Nacionalinis bendrųjų funkcijų centras, kuriam, vadovaujantis Lietuvos Respublikos Vyriausybės 2018 m. vasario 7 d. nutarimo Nr. 125 „Dėl biudžetinės įstaigos Nacionalinio bendrųjų funkcijų centro įsteigimo ir jo nuostatų patvirtinimo“ 3 punktu, pavesta centralizuotai atlikti šiame nutarime nurodytų viešojo sektoriaus subjektų buhalterinės apskaitos ir personalo administravimo funkcijas.

2.3. Donacija – projekto partnerio (-ių), vadovaujantis Labdarai ir paramai skirto maisto tvarkymo aprašu, patvirtintu Valstybinės maisto ir veterinarijos tarnybos direktoriaus 2016 m. rugpjūčio 26 d. įsakymu Nr. B1-678 „Dėl Labdarai ir paramai skirto maisto tvarkymo aprašo patvirtinimo“, surinktas paaukotas maistas iš prekybos vietų ir (ar) gamintojų ir (ar) logistikos sandėlių ir (ar) kitų maisto produktų tiekimo ir (ar) gaminimo vietų ir atiduotas projekto dalyviams, taip pat įvairių paramos akcijų metu surinktas ir projekto dalyviams atiduotas maistas.

2.4. Fiksuotoji projekto išlaidų norma (toliau – fiksuotoji norma) – 2021 m. birželio 24 d. Europos Parlamento ir Tarybos reglamento (ES) 2021/1057, kuriuo nustatomas „Europos socialinis fondas +“ (ESF+) ir panaikinamas Reglamentas (ES) Nr. 1296/2013, 22 straipsnio 1 dalies (c) ir (e) punktuose nustatyta išlaidų norma (išreikšta procentais nuo maisto produktų ir (ar) būtinojo vartojimo prekių įsigijimo tinkamų finansuoti išlaidų), taikoma apmokant dalį projekto išlaidų, kai projekto vykdytojas neteikia tarpinei institucijai tinkamų finansuoti projekto išlaidų patvirtinimo dokumentų.

2.5. Fiksuotasis projekto išlaidų vieneto įkainis (toliau – fiksuotasis įkainis) – iš anksto nustatytas ir MNM programoje patvirtintas projekto išlaidų vieneto įkainis, taikomas apskaičiuojant tinkamas finansuoti projekto išlaidas ir jas apmokant už pasiektus rezultatus.

2.6. Galutinis mokėjimo prašymas – įgyvendinus visas projekto veiklas projekto vykdytojo tarpinei institucijai teikiamas mokėjimo prašymas.

2.7. Išlaidų pagrindimo dokumentas – tiekėjo pateikta sąskaita faktūra, perdavimo aktas, banko arba kitos kredito įstaigos sąskaitos išrašai, kasos pajamų ir išlaidų orderis ir (ar) kitas dokumentas, kuriuo įrodoma, kad buvo atliktas mokėjimas, ar jam lygiavertis įrodomąją reikšmę turintis dokumentas, kuriuo patvirtinamas ūkinės operacijos arba ūkinio įvykio tapatumas, taip pat dokumentas, kuriuo įrodomas pasiektas tam tikras rezultatas, kai išlaidos apmokamos taikant fiksuotuosius įkainius ir fiksuotąsias normas (pvz., ataskaita už pasiektus rezultatus).

2.8. MNM programos įgyvendinimo regionas – iš MNM programos lėšų vykdomų projektų veiklų įgyvendinimo teritorija – Sostinės regionas arba Vidurio ir vakarų Lietuvos regionas. Savivaldybės, patenkančios į konkretų regioną, nurodytos Lietuvos Respublikos Vyriausybės 2016 m. sausio 6 d. nutarimo Nr. 5 „Dėl Sostinės regiono ir Vidurio ir vakarų Lietuvos regiono sudarymo“ 1 punkte.

2.9. Mokėjimo prašymas – pagal vadovaujančiosios institucijos nustatytą formą projekto vykdytojo užpildytas dokumentas, teikiamas tarpinei institucijai kartu su dokumentų, įrodančių projekto, dėl kurio buvo sudaryta projekto sutartis, įgyvendinimo išlaidas ir (ar) atsiskaitymą už projekto veiklas, kopijomis.

2.10. Papildomos veiklos – projekto vykdytojo ir (ar) partnerių įgyvendinamos įvairios veiklos, skirtos projekto dalyviams, pvz., mokymai, susiję su užimtumo didinimu, integracija į visuomenę, jaunuolių motyvavimu mokytis; MNM programos lėšomis finansuojamų veiklų ir Europos socialinio fondo lėšomis finansuojamų veiklų sinergijos ieškojimas ir kt.

2.11. Patirtos išlaidos – išlaidos, nurodytos sąskaitoje faktūroje arba lygiaverčiame įrodomąją reikšmę turinčiame dokumente, arba išankstinio mokėjimo dokumente prekėms ir (ar) paslaugoms apmokėti, taip pat kitos pagal projekto vykdytojo ir (ar) partnerio įsipareigojimą mokėti dar neapmokėtos išlaidos.

2.12. Pažeidimas – taikytinos teisės pažeidimas, padarytas dėl MNM programos projekto įgyvendinimo veikloje dalyvaujančio ekonominės veiklos vykdytojo veiksmų ar neveikimo, kai nepagrįstas išlaidas įtraukus į Lietuvos Respublikos valstybės ir (ar) Europos Sąjungos biudžetą būtų padaroma žala Lietuvos Respublikos valstybės ir (ar) Europos Sąjungos biudžetui.

2.13. Projekto dalyvis – asmuo, priklausantis paramos pagal MNM programą galutinių gavėjų, kaip jie apibrėžti Reglamento (ES) 2021/1057 2 straipsnio 7 dalyje, grupei ir atitinkantis Taisyklių III skyriaus penktajame skirsnyje nustatytus reikalavimus.

2.14. Projekto finansavimo pabaiga – galutiniame mokėjimo prašyme nurodytų išlaidų apmokėjimo projekto vykdytojui data arba data, kai projekto vykdytojas paslaugų ir (arba) prekių tiekėjui apmoka visas galutiniame mokėjimo prašyme nurodytas išlaidas (jei galutiniame mokėjimo prašyme deklaruotos išlaidos apmokamos sąskaitų apmokėjimo būdu), atsižvelgiant į tai, kuris veiksmas atliekamas vėliau, arba galutinio mokėjimo prašymo patvirtinimo data, jei pateikus galutinį mokėjimo prašymą projekto išlaidos neapmokamos.

2.15. Projekto įgyvendinimo trukmė – projekto įgyvendinimo laikotarpis nuo projekto sutarties įsigaliojimo dienos iki projekto sutartyje nustatytos projekto veiklų įgyvendinimo pabaigos.

2.16. Projekto išlaidų tinkamumo finansuoti laikotarpis – projekto sutartyje nustatytas laikotarpis nuo projekto veiklų vykdymo pradžios iki galutinio mokėjimo prašymo pateikimo termino, per kurį turi būti patirtos ir apmokėtos visos su projekto įgyvendinimu susijusios tinkamos finansuoti išlaidos.

2.17. Projekto veiklų įgyvendinimo pabaiga – projekto sutartyje nustatyta projekto veiklų įgyvendinimo pabaigos data.

2.18. Projekto veiklų įgyvendinimo pradžia – projekto sutartyje nustatyta pirmosios projekto veiklos pradžios data, kuri yra ir projekto išlaidų tinkamumo finansuoti laikotarpio pradžios data.

2.19. Projektui finansuoti skiriamos lėšos – Lietuvos Respublikos valstybės biudžeto asignavimų valdytojų programų, kuriose numatytos MNM programos ir bendrojo finansavimo lėšos veikloms finansuoti, lėšų suma, skiriama visoms tinkamoms finansuoti projekto išlaidoms apmokėti.

2.20. Projektų atrankos kriterijai – vadovaujančiosios institucijos tvirtinami kriterijai, kuriais vadovaudamasi tarpinė institucija vertina pateiktas paraiškas.

2.21. Socialinė ar kita jai lygiavertė kortelė – magnetinė ir (arba) lustinė atsiskaitomoji kortelė arba išmaniųjų telefonų ir kitų mobiliųjų įrenginių taikomoji programinė įranga, skirtos projekto dalyviui atsiskaityti už įsigyjamus maisto produktus ir (ar) būtinojo vartojimo prekes.

2.22. Tiekėjas – ūkio subjektas, vykdantis Lietuvos Respublikoje registruotą veiklą mažmenine prekyba maisto produktais ir (ar) būtinojo vartojimo prekėmis ir atitinkantis socialinės apsaugos ir darbo ministro įsakymu patvirtintame Bendradarbiavimo ir finansavimo sąlygų teikti socialinių ar kitų jai lygiaverčių kortelių paslaugas labiausiai skurstantiems asmenims, įgyvendinant projektus, finansuojamus iš 2021–2027 metų materialinio nepritekliaus mažinimo programos Lietuvoje lėšų, apraše nustatytus reikalavimus.

2.23. Tiekiamos prekės:

2.23.1. maisto produktai – visi maisto produktai, kuriuos galima įsigyti iš tiekėjo, išskyrus alkoholinius gėrimus (įskaitant alų);

2.23.2. būtinojo vartojimo prekės – vaikams ir suaugusiesiems skirti drabužiai, avalynė, asmens higienos priemonės, taip pat buities prekės, mokyklinės prekės ir kt., kurias galima įsigyti iš tiekėjo, išskyrus dovanų korteles / čekius, loterijos bilietus ir tabako gaminius (įskaitant elektronines cigaretes ir jų pildykles).

2.24. Valstybės pagalbos taisyklės – valstybės pagalbos ir nereikšmingos (de minimis) pagalbos teikimą reglamentuojantys Europos Sąjungos teisės aktai (pvz., reglamentai, sprendimai, komunikatai, schemos).

2.25. Kitos Taisyklėse vartojamos sąvokos suprantamos taip, kaip jos apibrėžtos Lietuvos Respublikos vietos savivaldos įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos pridėtinės vertės mokesčio įstatyme, Reglamente (ES) 2021/1057, 2021 m. birželio 24 d. Europos Parlamento ir Tarybos reglamente (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklėse, Lietuvos Respublikos socialinės apsaugos ir darbo ministro 2021 m. lapkričio 26 d. įsakyme Nr. A1-849 „Dėl Funkcijų pasiskirstymo tarp institucijų, įgyvendinant 2021–2027 metų materialinio nepritekliaus mažinimo programą Lietuvoje“ (toliau – Funkcijų taisyklės) ir Lietuvos Respublikos socialinės apsaugos ir darbo ministro 2022 m. gruodžio 8 d. įsakyme Nr. A1-808 „Dėl 2021–2027 metų materialinio nepritekliaus mažinimo programos Lietuvoje administravimo taisyklių patvirtinimo“ (toliau – MNM programos administravimo taisyklės).

II SKYRIUS

INFORMACIJOS TEIKIMAS IR INFORMACINĖS SISTEMOS NAUDOJIMAS

PIRMASIS SKIRSNIS

MNM PROGRAMOS INFORMACINĖS SISTEMOS NAUDOJIMAS

3. Vadovaujančioji ir tarpinė institucijos, registruodamos paraišką, vertindamos ir atrinkdamos projektus, priimdamos sprendimus dėl projektų finansavimo, sudarydamos ir keisdamos projektų sutartis, vykdydamos projektų įgyvendinimo priežiūrą, naudojasi MNM programos informacine sistema (toliau – IS). Asmens duomenų, tvarkomų naudojantis IS, kategorijos ir jų rūšys, duomenų subjektų kategorijos, asmens duomenų tvarkymo tikslai, teisiniai pagrindai, duomenų gavėjai nurodyti socialinės apsaugos ir darbo ministro tvirtinamuose IS nuostatuose (toliau – IS nuostatai).

4. Mokėjimai projekto vykdytojui atliekami ir atliktų mokėjimų, grąžintinų ir grąžintų lėšų apskaita tvarkoma Valstybės biudžeto, apskaitos ir mokėjimų sistemoje (toliau – VBAMS), vadovaujantis Valstybės biudžeto lėšų išdavimo iš valstybės iždo sąskaitos taisyklėse, patvirtintose Lietuvos Respublikos finansų ministro 2000 m. liepos 21 d. įsakymu Nr. 195 „Dėl Valstybės biudžeto lėšų išdavimo iš valstybės iždo sąskaitos taisyklių patvirtinimo“ (toliau – Valstybės biudžeto lėšų išdavimo taisyklės), nustatyta tvarka. IS taip pat registruojama informacija, susijusi su mokėjimų prašymais, pažeidimais, grąžintinomis ir gražintomis lėšomis bei projektų patikromis pagal IS nuostatus.

5. Jeigu Taisyklėse nustatyti veiksmai turi būti atliekami naudojantis IS, bet IS funkcinės galimybės nepakankamos, laikinai neužtikrinamos ar dar neįdiegtos, visą informaciją, registruotiną IS pagal IS nuostatus, kompetentingos institucijos, pareiškėjas, projekto vykdytojas ir partneriai kaupia kitose informacinėse platformose ir teikia analogiška forma raštu (naudodamiesi programomis Microsoft Word ir (ar) Microsoft Excel). Tarpusavio susirašinėjimą kompetentingos institucijos, pareiškėjas, projekto vykdytojas ir partneriai vykdo raštu ir tokiais pačiais terminais, kokiais vykdytų veikiant IS. Atnaujinus ar įdiegus IS funkcines galimybes, informacija suvedama į IS, o iš informacinių platformų, kuriose buvo kaupiama, ištrinama.

6. Vadovaujančioji ir tarpinė institucijos turi teisę rinkti, kaupti ir apdoroti informaciją ir duomenis apie pareiškėją (juridinio asmens pavadinimas, buveinės adresas, telefono ryšio numeris, elektroninio pašto adresas) ir projekto vykdytoją (juridinio asmens pavadinimas, buveinės adresas, telefono ryšio numeris, elektroninio pašto adresas), taip pat statistinę informaciją apie projekto dalyvius (projektų dalyvių pasiskirstymas pagal amžiaus grupes, lytį, negalią, priklausymą tautinėms mažumoms, buvimą prieglobsčio prašytoju, pabėgėliu, benamiu).

ANTRASIS SKIRSNIS

PROJEKTŲ DUOMENŲ MAINŲ SVETAINĖS NAUDOJIMAS

7. Pareiškėjas, teikdamas paraišką ir su ja susijusią informaciją, ir projekto vykdytojas projekto įgyvendinimo metu privalo naudotis IS duomenų mainų svetainės posistemiu (toliau – IS DMS).

8. Vadovaujančioji institucija neatsako už tai, kad dėl telekomunikacijos tinklų ar kitų ne vadovaujančiosios institucijos sistemų gedimų IS DMS naudotojas negali prisijungti prie IS DMS ir laiku pateikti dokumentų arba kad dėl tokių gedimų prarandami ar iškraipomi elektroniniu būdu teikiamų dokumentų duomenys, taip pat už tai, kad dėl tokių gedimų IS DMS naudotojas nėra tinkamai informuojamas apie tai, ar jo dokumentas (rinkmena) sutvarkytas.

9. Jeigu tam tikros IS DMS funkcinės galimybės nepakankamos, laikinai neužtikrinamos ar dar neįdiegtos, reikalingą informaciją, susijusią su paraiška ar projekto įgyvendinimu, apibrėžtą socialinės apsaugos ir darbo ministro įsakymu patvirtintose IS DMS taisyklėse, pareiškėjas ar projekto vykdytojas tarpinei institucijai, o tarpinė institucija pareiškėjui ar projekto vykdytojui teikia Taisyklių 5 punkte nustatyta tvarka.

TREČIASIS SKIRSNIS

KITI INFORMACIJOS TEIKIMO BŪDAI IR KVALIFIKUOTO ELEKTRONINIO PARAŠO NAUDOJIMAS

10. Paraiškos ir projekto sutarties originalai gali būti rengiami ir teikiami:

10.1. kaip pasirašyti popieriniai dokumentai (taikoma, jeigu dar nesukurta ar neveikia IS ir (ar) IS DMS funkcionalumas);

10.2. kaip elektroniniai dokumentai, pasirašyti kvalifikuotu elektroniniu parašu (taikoma, kai veikia IS ir IS DMS ir yra sukurtos tam būtinos prieigos).

11. Jei paraiška ar projekto sutartis teikiami Taisyklių 10.2 papunktyje nurodytu būdu, kartu teikiami dokumentai ir (ar) skaitmeninės pridedamų dokumentų kopijos kvalifikuotu elektroniniu parašu gali būti netvirtinami.

12. Jeigu Taisyklėse nustatyta, kad paraiška, projekto sutarties pakeitimai, mokėjimo prašymai, ataskaitos ir kiti dokumentai turi būti teikiami per IS DMS, o prie jų pridedamų dokumentų per IS DMS pateikti negalima, jie gali būti teikiami kaip elektroniniai kartu su lydraščiu, kuriame nurodomi dokumentų pavadinimai, datos ir numeriai, arba kaip popieriniai dokumentai kartu su lydraščiu.

13. Duomenų ir informacijos teikimas per IS ar IS DMS prilyginamas pasirašytam duomenų ir informacijos pateikimui popieriniame dokumente.

14. Pareiškėjo ar projekto vykdytojo neturi būti prašoma pateikti informacijos ir (ar) dokumentų, jei tam tikrą informaciją ir (ar) dokumentus pareiškėjas ar projekto vykdytojas jau yra pateikęs, siekdamas gauti MNM programos lėšas (pareiškėjas turi nurodyti, kada, kam, kokią informaciją yra pateikęs), taip pat kitos informacijos ir (ar) dokumentų, kurie valdomi Lietuvos Respublikos valstybės institucijų viešuose registruose ir informacinėse sistemose.

15. Jei Taisyklėse nurodyta pateikti informaciją ar suderinti dokumentą, sprendimą ar veiksmą, bet neparašyta, kokiu būdu, tai atliekama derinimo veiksmą atliekančios šalies pasirinktu ir kitai šaliai prieinamu būdu – per IS, IS DMS ar raštu.

KETVIRTASIS SKIRSNIS

INFORMACIJOS TEIKIMAS PAREIŠKĖJUI, PROJEKTO VYKDYTOJUI, PARTNERIAMS IR VISUOMENEI.

PAREIŠKĖJO IR PROJEKTO VYKDYTOJO KONSULTAVIMAS

16. Visa pareiškėjui, projekto vykdytojui ir partneriams, taip pat visuomenei svarbi informacija apie teikiamą MNM programos finansavimą (finansuotinos veiklos, numatomų skirti lėšų suma), šio finansavimo prašymo pateikimo ir gavimo tvarką, projektų įgyvendinimo reikalavimus, įgyvendinamus projektus (projekto vykdytojo pavadinimas, projekto pavadinimas, projekto santrauka), naujienas ir renginius, Lietuvos Respublikos ir Europos Sąjungos (toliau – ES) teisės aktus, reglamentuojančius MNM programos administravimą, yra skelbiama interneto svetainėje www.priimk.lt (toliau – interneto svetainė). Skelbiant šią informaciją, turi būti laikomasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų apsaugą ir tvarkymą, nuostatų.

17. Pareiškėjas gali raštu, elektroninių ryšių priemonėmis ir žodžiu pateikti vadovaujančiajai institucijai klausimus dėl projekto planavimo, kitus klausimus, susijusius su MNM programos veiklų turiniu, finansavimo skyrimu, tarpinei institucijai – dėl projekto rengimo, paraiškos pildymo, informavimo apie projektą ir kitus susijusius klausimus. Į pareiškėjo raštu ir elektroninių ryšių priemonėmis pateiktus klausimus atsakoma naudojantis tomis pačiomis priemonėmis, kuriomis pareiškėjas pateikė klausimą, ne vėliau kaip per 10 (dešimt) darbo dienų nuo klausimo gavimo atitinkamoje institucijoje dienos. Jeigu pareiškėjas kreipiasi žodžiu, jam atsakoma pokalbio metu arba, jeigu pokalbio metu vadovaujančioji institucija negali atsakyti į pateiktą klausimą arba reikia gauti papildomos informacijos, pareiškėjas apie tai informuojamas ir vadovaujančioji institucija į pareiškėjo žodžiu pateiktą klausimą atsako raštu ar kitomis elektroninių ryšių priemonėmis ne vėliau kaip per 10 (dešimt) darbo dienų nuo pareiškėjo žodinio kreipimosi dienos.

18. Vadovaujančioji ir (ar) tarpinė institucija (-os) prireikus gali surengti informacinius susitikimus ir (ar) pareiškėjo, ir (ar) partnerių mokymus, siekdamos paaiškinti projekto finansavimo sąlygas, paraiškos rengimo, teikimo tvarką ir (ar) aptarti kitus aktualius klausimus.

19. Projekto įgyvendinimo laikotarpiu vadovaujančioji ir (ar) tarpinė institucija (-os) projekto vykdytojui ir (ar) partneriams privalo teikti informaciją, reikalingą įgyvendinant projektą, prireikus organizuoti mokymus ir (ar) parengti kitas informavimo priemones, siekdamos užtikrinti veiksmingą projekto įgyvendinimą pagal projekto sutarties sąlygas.

III SKYRIUS

PROJEKTŲ PLANAVIMAS IR ATRANKA

PIRMASIS SKIRSNIS

PROJEKTŲ PLANAVIMAS

20. Projektai atrenkami projektų planavimo būdu. Vadovaujančioji institucija projektus planuoja vadovaudamasi MNM programa ir kitais teisės aktais, reglamentuojančiais MNM programos veiklų įgyvendinimo ir administravimo sritis.

21. Projektai planuojami taip, kad būtų galima įsitikinti, jog jie suplanuoti skaidriai ir vadovaujantis šiose Taisyklėse patvirtintais projektų atrankos kriterijais.

22. Vadovaujančioji institucija kiekvienais metais iki sausio 31 d. raštu informuoja tarpinę instituciją ir pareiškėją apie planuojamą kvietimą teikti paraišką (toliau – kvietimas), nurodydama preliminarią projekto įgyvendinimo pradžią ir pabaigą, projektui įgyvendinti skiriamą bendrą MNM programos lėšų sumą, preliminarias metines lėšų sumas pagal tinkamas finansuoti veiklas, preliminarią kvietimo paskelbimo datą bei kitą aktualią informaciją.

Jeigu atitinkamais kalendoriniais metais skelbti kvietimo neprireikia, vadovaujančioji institucija iki atitinkamų kalendorinių metų sausio 31 d. apie tai informuoja tarpinę instituciją ir pareiškėją jų nurodytais elektroninio pašto adresais.

Prireikus vadovaujančioji institucija, siekdama efektyviau panaudoti MNM programos lėšas, turi teisę ir bet kuriuo kalendorinių metų laikotarpiu papildomai informuoti tarpinę instituciją ir pareiškėją apie kvietimą teikti paraišką, kaip nurodyta šio punkto pirmojoje pastraipoje.

23. Tarpinė institucija raštu kreipiasi į pareiškėją ir pasiūlo jam užpildyti nustatytos formos paraišką, nurodydama galutinę paraiškos pateikimo datą. Siųsdama kvietimą pareiškėjui, tarpinė institucija kvietimo kopiją pateikia ir vadovaujančiajai institucijai arba elektroniniu paštu informuoja ją apie pareiškėjui (nurodomas juridinio asmens pavadinimas) pateiktą kvietimą ir jame nurodytą galutinę paraiškos pateikimo datą. Kartu tarpinė institucija informuoja pareiškėją ir apie užsiregistravimo IS DMS naudotoju tvarką.

24. Paraiškos pateikimo terminas negali būti trumpesnis kaip 30 (trisdešimt) darbo dienų nuo tarpinės institucijos rašto gavimo dienos, išskyrus atvejus, kai, tarpinei institucijai raštu suderinus paraiškos pateikimo terminą su pareiškėju ir jam sutikus, užpildyta paraiška gali būti pateikta per trumpesnį suderintą terminą.

25. Pareiškėjas, gavęs tarpinės institucijos raštą, užsiregistruoja IS DMS naudotoju (jeigu IS veikia).

ANTRASIS SKIRSNIS

PROJEKTŲ ATRANKOS KRITERIJAI

26. Projektų atrankos kriterijai yra bendrieji ir specialieji.

27. Bendrieji projektų atrankos kriterijai yra šie:

27.1. projektu turi būti prisidedama prie MNM programos įgyvendinimo;

27.2. projektu siekiama aiškių, realiai pasiekiamų ir pamatuojamų rezultatų;

27.3. projektas turi atitikti principus, numatytus Reglamento (ES) 2021/1057 19 straipsnyje ir horizontaliuosius principus, numatytus Reglamento (ES) 2021/1060 9 straipsnyje bei 2021–2030 metų nacionalinio pažangos plano, patvirtinto Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų nacionalinio pažangos plano patvirtinimo“, III skyriuje;

27.4. projekto išlaidų finansavimo šaltiniai turi būti aiškiai nustatyti ir užtikrinti;

27.5. turi būti užtikrintas projektui įgyvendinti skirtų MNM programos lėšų naudojimo teisėtumas, ekonomiškumas, efektyvumas ir rezultatyvumas;

27.6. projekto įgyvendinimas turi būti suderintas su ES konkurencijos politikos nuostatomis pagal Sutarties dėl Europos Sąjungos veikimo 107 straipsnį;

27.7. projekto vykdytojas turi pakankamai žmogiškųjų ir finansinių išteklių, kad būtų pajėgus tinkamai ir laiku įgyvendinti projektą.

28. Specialusis projektų atrankos kriterijus – socialinių ar kitų lygiaverčių kortelių (toliau – kortelės) skyrimo projekto dalyviams, kuriomis naudodamiesi jie galėtų įsigyti maisto produktų ir (ar) kitų būtinojo vartojimo prekių iš pasirinktų tiekėjų, su kuriais bendradarbiavimo sutartis yra pasirašęs projekto vykdytojas, veikla (toliau – su kortelėmis susijusi veikla) turi būti vykdoma visų Lietuvos Respublikos savivaldybių teritorijose, bendradarbiaujant su partneriais.

29. Projektas turi atitikti Taisyklių 27 ir 28 punktuose nurodytus projektų atrankos kriterijus ne tik projekto vertinimo ir atrankos metu, bet ir projekto įgyvendinimo metu iki jo įgyvendinimo pabaigos.

TREČIASIS SKIRSNIS

REIKALAVIMAI PAREIŠKĖJUI IR PARTNERIAMS

30. Pareiškėjo ir partnerių atitiktis toliau išvardytiems reikalavimams vertinami pagal pareiškėjo ir partnerio deklaracijose pateiktą informaciją:

30.1. atstovaujamo juridinio asmens vadovas ar kitas atstovas, turintis teisę juridinio asmens vardu sudaryti sandorį, ar buhalteris (-iai), ar kitas (-i) asmuo (asmenys), turintis (-ys) teisę surašyti ir pasirašyti pareiškėjo / partnerio apskaitos dokumentus, neturi neišnykusio arba nepanaikinto teistumo arba dėl pareiškėjo / partnerio per pastaruosius 5 (penkerius) metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams (šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, Europos investicijų fondui ir Europos investicijų bankui);

30.2. atstovaujamam juridiniam asmeniui netaikomas apribojimas (iki 5 metų) neskirti ES finansinės paramos dėl trečiųjų šalių piliečių nelegalaus įdarbinimo (ši nuostata netaikoma viešiesiems juridiniams asmenims);

30.3. atstovaujamam juridiniam asmeniui neiškelta byla dėl bankroto ar restruktūrizavimo, nepradėtas ikiteisminis tyrimas dėl ūkinės komercinės veiklos arba jis nelikviduojamas, nepriimtas kreditorių susirinkimo nutarimas bankroto procedūras vykdyti ne teismo tvarka (ši nuostata netaikoma biudžetinėms įstaigoms);

30.4. atstovaujamam juridiniam asmeniui netaikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų (šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, Europos investicijų fondui ir Europos investicijų bankui);

30.5. atstovaujamam juridiniam asmeniui, kuris yra perkėlęs gamybinę veiklą valstybėje narėje arba į kitą valstybę narę, netaikoma arba nebuvo taikoma išieškojimo procedūra (ši nuostata netaikoma viešiesiems juridiniams asmenims);

30.6. atstovaujamas juridinis asmuo paraiškos vertinimo metu Juridinių asmenų registrui yra pateikęs metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ (ši nuostata taikoma tais atvejais, kai finansines ataskaitas būtina rengti pagal įstatymus, taikomus juridiniam asmeniui ar kitai organizacijai arba jų filialui);

30.7. juridinio asmens vadovo ar jo įgalioto asmens privatūs interesai turi būti suderinti su visuomenės viešaisiais interesais.

31. Pareiškėjas, kuriam tarpinė institucija siunčia kvietimą, yra viešoji įstaiga Europos socialinio fondo agentūra.

32. Projektas vykdomas kartu su partneriais.

33. Projekto vykdytojas, siekdamas užtikrinti Taisyklių 28 punkte nurodyto specialiojo projektų atrankos kriterijaus įgyvendinimą, privalo kviesti dalyvauti projekte visas Lietuvos Respublikos savivaldybių administracijas (toliau – savivaldybių administracijos); siekdamas užtikrinti su donacijomis susijusios veiklos įgyvendinimą, skelbia nevyriausybinių organizacijų ir kitų organizacijų atranką (pvz., labdaros ir paramos fondų, asociacijų, religinių bendruomenių, bendrijų ir centrų, veikiančių pagal savo kanonus, statutų bei kitų normų, tarptautinių visuomeninių organizacijų skyrių (padalinių), jeigu labdaros ir (ar) paramos teikimas numatytas jų įstatuose arba leistinas pagal Kanonų teisės kodeksą (toliau kartu – NVO). Su donacijomis susijusi veikla neprivalo apimti visų Lietuvos Respublikos savivaldybių teritorijų. Įgyvendinant projekto veiklas, dalyvaujančių NVO skaičius neribojamas.

34. Savivaldybių administracijos projekto veiklas kaip partnerės gali įgyvendinti vienos arba kartu su NVO.

35. Prieš teikdamas paraišką, pareiškėjas iš anksto privalo žinoti, su kuriomis NVO bendradarbiaus savivaldybės administracijos, ir tai nurodyti paraiškoje (nurodomas juridinio asmens pavadinimas).

36. Pareiškėjas, prieš rengdamas paraišką, skelbia atranką kviesdamas NVO prisidėti prie su donacijomis susijusios veiklos įgyvendinimo. Kviečiamos NVO turi atitikti joms keliamą reikalavimą, t. y. turi turėti patirties surenkant besibaigiančio galiojimo produktus, juos sandėliuojant, rūšiuojant ir paskirstant nepasiturintiems asmenims ir (ar) organizacijoms, kurios rūpinasi tokių asmenų maitinimu (pvz., labdaros valgykloms) ir (ar) apgyvendinimu (pvz., nakvynės namams), ir (ar) patirties surenkant maisto produktus paramos akcijų metu, juos transportuojant, sandėliuojant ir atiduodant nepasiturintiems asmenims ir (ar) kitoms organizacijoms, kurios rūpinasi tokių asmenų maitinimu.

37. Pareiškėjo atrinktos NVO su donacijomis susijusiai veiklai vykdyti gali prisidėti ir prie veiklų, nurodytų Taisyklių 43.2.2 ir 43.2.3 papunkčiuose, įgyvendinimo.

38. Pareiškėjas, kviesdamas bendradarbiauti savivaldybių administracijas, rašte nurodo pasirinktą (-as) NVO, kuri (-ios) įgyvendintų su donacijomis susijusią veiklą (nurodomas juridinio asmens pavadinimas), ir kartu prašo savivaldybių administracijų informuoti, ar su kortelėmis susijusią veiklą (įskaitant papildomas veiklas) jos planuoja įgyvendinti vienos (savarankiškai) ar kartu su pareiškėjo atrinkta NVO.

39. Iki projekto sutarties pasirašymo pareiškėjas su kiekvienu iš partnerių (savivaldybių administracijomis, NVO sudaro partnerystės (jungtinės veiklos) sutartis (toliau – partnerystės sutartis), kuriose nustatomos jų teisės ir pareigos įgyvendinant projektą. Partnerystės sutartyje numatytais atvejais projekto vykdytojas ir partneriai atstovauja vieni kitiems be atskiro įgaliojimo.

40. Partnerystės sutartys gali būti:

40.1. dvišalės (pasirašo pareiškėjas ir savivaldybės administracija);

40.2. trišalės (pasirašo pareiškėjas, savivaldybės administracija, NVO);

40.3. daugiašalės (pasirašo pareiškėjas, savivaldybės administracija, viena ar kelios NVO).

41. Projekto įgyvendinimo metu suteikiama teisė:

41.1. savivaldybės administracijai, projekte kaip partnerei dalyvaujančiai vienai, toliau projekte dalyvauti kartu su NVO;

41.2. savivaldybės administracijai, dalyvaujančiai kartu su viena ar keliomis NVO, tapti partnere, kuri toliau projekte kaip partnerė dalyvauja viena arba bendradarbiauja su mažesniu skaičiumi NVO, jeigu buvo pasirinktos kelios NVO;

41.3. savivaldybės administracijai, dalyvaujančiai kartu su viena ar keliomis NVO ir (ar) kitomis organizacijomis, pakeisti ją (jas) kita (-omis) NVO ir (ar) kita (-omis) organizacija (-omis).

KETVIRTASIS SKIRSNIS

TINKAMOS VEIKLOS

42. Pagrindinės projekto vykdytojo veiklos:

42.1. Kvietimo teikti ūkio subjektams pasiūlymus bendradarbiauti dėl su kortelėmis susijusios veiklos organizavimas, pasiūlymų bendradarbiauti vertinimas, bendradarbiavimo sutarčių sudarymas ir jų administravimas socialinės apsaugos ir darbo ministro įsakymu patvirtintame Bendradarbiavimo ir finansavimo sąlygų, teikti kortelių paslaugas labiausiai skurstantiems asmenims, įgyvendinant projektus, finansuojamus iš 2021–2027 metų materialinio nepritekliaus mažinimo programos Lietuvoje lėšų, apraše (toliau – Bendradarbiavimo su tiekėjais aprašas) nustatyta tvarka;

42.2. bendradarbiavimas su partneriais visais su projekto įgyvendinimu susijusiais klausimais.

43. Pagrindinės partnerių veiklos:

43.1. savivaldybių administracijos:

43.1.1. priima prašymus iš asmenų skirti paramą pagal MNM programą, juos vertina ir įtraukia labiausiai skurstančius asmenis į paramos pagal MNM programą gavėjų sąrašus (asmens vardas, pavardė, savivaldybė ir seniūnija (jeigu taikoma), kurioje asmuo gyvena);

43.1.2. partnerystės sutartyse nustatytu periodiškumu teikia paramos pagal MNM programą gavėjų sąrašų kopijas projekto vykdytojui;

43.1.3. įgyvendina papildomas veiklas (pagal partnerystės sutartį vienos, kartu su NVO arba šias veiklas paveda vykdyti tik NVO);

43.1.4. bendradarbiauja su projekto vykdytoju, NVO (jei taikoma) projekto įgyvendinimo klausimais (pvz., jeigu savivaldybių administracijos suteikia teisę NVO suvesti kortelių numerius prie kiekvieno projekto dalyvio į Socialinės paramos šeimai informacinę sistemą (toliau – SPIS) www.spis.lt, atiduoti projekto dalyviams priskirtas korteles ir pan.);

43.2. NVO:

43.2.1. surenka, transportuoja, sandėliuoja ir atiduoda donacijas projekto dalyviams (jeigu taikoma);

43.2.2. įgyvendina papildomas veiklas (pagal partnerystės sutartį vienos arba pagal partnerystės sutartį kartu su jas pasirinkusiomis savivaldybių administracijomis);

43.2.3. suveda kortelių numerius į SPIS ir (ar) atiduoda korteles projekto dalyviams (jeigu savivaldybės administracija pavedė šią funkciją vykdyti pagal partnerystės sutartį NVO);

43.2.4. bendradarbiauja su projekto vykdytoju ir savivaldybių administracijomis papildomų veiklų ir kitais su projekto įgyvendinimu susijusiais klausimais.

44. Reikalavimai kortelei, tiekėjams, bendradarbiavimo sutarčiai nustatomi Bendradarbiavimo su tiekėjais apraše.

PENKTASIS SKIRSNIS

REIKALAVIMAI PARAMAI PAGAL MNM PROGRAMĄ GAUTI

45. Asmuo, kurio jam kreipiantis dėl paramos pagal MNM programą skyrimo kortelei ir (ar) donacijai gauti vidutinės mėnesinės pajamos neviršija 1,5 Lietuvos Respublikos Vyriausybės patvirtintų valstybės remiamų pajamų (toliau – VRP) dydžio per mėnesį (toliau – asmuo), turi teisę gauti paramą pagal MNM programą.

46. Jei vieno gyvenančio asmens ir (ar) bendrai gyvenančio (-ių) asmens (-ų) pajamos per mėnesį vienam nariui viršija 1,5 VRP dydį, savivaldybės administracija gali skirti paramą šiam (šiems) asmeniui (-ims) Taisyklių 47 ir 48 punktuose nustatyta tvarka (toliau – išimties atvejai).

47. Išimties atvejais, nurodytais Taisyklių 48 punkte, maksimalus asmens vidutinių mėnesinių pajamų dydis neviršija 2,5 VRP dydžio per mėnesį. Šis dydis mero ar jo įgalioto savivaldybės administracijos direktoriaus sprendimu gali būti ir mažesnis arba išimties atvejais gali būti taikomi skirtingi VRP lėšų dydžiai.

48. Savivaldybės institucija išimties atvejais gali:

48.1. taikyti 1 (vieną) maksimalų asmens vidutinių mėnesinių pajamų dydį visoms asmenų grupėms, pvz., daugiavaikėms šeimoms, vienam iš tėvų, auginančiam (-tiems) vaiką (-us), neįgaliems asmenims, senjorams, benamiams, trečiųjų šalių piliečiams, prieglobsčio prašytojams;

48.2. pasirinkti skirtingus maksimalius asmens vidutinių mėnesinių pajamų dydžius skirtingoms asmenų grupėms, pvz., vienas maksimalus asmens vidutinių mėnesinių pajamų dydis taikomas daugiavaikėms šeimoms, kitas – senjorams, trečias – neįgaliesiems asmenims ir t. t.;

48.3. numatyti atvejus, kai asmens pajamos nevertinamos, pvz., gaisro, stichinės nelaimės atveju, vaikui (-ams) netekus maitintojo (-ų);

48.4. kartu taikyti Taisyklių 48.1 ir 48.3 arba 48.2 ir 48.3 papunkčius.

49. Vieno gyvenančio asmens ir (ar) bendrai gyvenančio (-ių) asmens (-ų) pajamos per mėnesį vienam nariui apskaičiuojamos vadovaujantis Lietuvos Respublikos piniginės socialinės paramos nepasiturintiems gyventojams įstatymu (toliau – Įstatymas), išskyrus pajamas, gaunamas iš žemės ūkio veiklos, kurios skaičiuojamos tik pagal šios veiklos apskaitos dokumentus, netaikant pajamų nustatymo tvarkos pagal Lietuvos Respublikos Vyriausybės ar jos įgaliotos institucijos patvirtintus žemės ūkio veiklos pajamų, įvertintų pagal sąlygines išlaidas, normatyvus arba pagal pajamų normą hektarui žemės ūkio naudmenų.

50. Prieglobsčio prašytojų, perkeltų į Lietuvos Respublikos teritoriją pagal Lietuvos Respublikos Vyriausybės 2015 m. birželio 22 d. nutarimą Nr. 628 „Dėl užsieniečių perkėlimo į Lietuvos Respublikos teritoriją“, ir prieglobstį Lietuvos Respublikoje gavusių asmenų pajamos per mėnesį apskaičiuojamos vadovaujantis Įstatymu, Užsieniečių apgyvendinimo Pabėgėlių priėmimo centre sąlygų ir tvarkos, užsieniečių užimtumo organizavimo bei drausminio poveikio priemonių taikymo jiems tvarkos aprašu ir Užsieniečio teisės gauti kompensaciją už naudojimąsi visuomeninio transporto priemonėmis įgyvendinimo tvarkos aprašu, patvirtintais Lietuvos Respublikos socialinės apsaugos ir darbo ministro 2002 m. vasario 13 d. įsakymu Nr. 20 „Dėl Prieglobsčio prašytojų ir užsieniečių laikino apgyvendinimo Pabėgėlių priėmimo centre sąlygų bei tvarkos ir laikino išvykimo tvarkos aprašo ir Užsieniečio teisės gauti kompensaciją už naudojimąsi visuomeninio transporto priemonėmis įgyvendinimo tvarkos aprašo patvirtinimo“ ir Lietuvos valstybės paramos užsieniečių integracijai teikimo sąlygų ir tvarkos aprašu, patvirtintu Lietuvos Respublikos Vyriausybės 2016 m. spalio 5 d. nutarimu Nr. 998 „Dėl Lietuvos valstybės paramos užsieniečių integracijai teikimo sąlygų ir tvarkos aprašo patvirtinimo“.

51. Kreipdamasis dėl MNM paramos į savivaldybės administraciją arba kitą savivaldybės biudžetinę įstaigą, asmuo užpildo nustatytos formos Prašymą skirti pagal 2021–2027 metų materialinio nepritekliaus mažinimo programą teikiamą paramą į socialinę ar kitą jai lygiavertę kortelę (2 priedas) ir (ar) nustatytos formos Sutikimą gauti pagal 2021–2027 metų materialinio nepritekliaus mažinimo programą teikiamą paramą donacija (3 priedas) (toliau kartu – Prašymas skirti paramą pagal MNM programą), jį (juos) pasirašo ir pateikia reikiamus dokumentus, pagrindžiančius asmens pajamas, pavyzdžiui, su darbo ar tarnybos santykiais susijusias pajamas, įskaitant dienpinigius, butpinigius, maistpinigius ir kitas pajamas (išskyrus asmenų iki 18 metų pajamas); nedarbo socialinio draudimo išmokas, mokamas pagal Lietuvos Respublikos nedarbo socialinio draudimo įstatymą, ir darbo paieškos išmokas, mokamas pagal Lietuvos Respublikos užimtumo įstatymą; pensijas (senatvės, netekto darbingumo, našlaičių, socialinę ir kt.), pensijų išmokas, šalpos išmokas, socialinio draudimo senatvės arba netekto darbingumo (invalidumo) pensijų priemokas; individualios veiklos pajamas, gautas verčiantis veikla pagal verslo liudijimą (išskyrus asmenų iki 18 metų pajamas). Jeigu visus nurodytus dokumentus ir (ar) informaciją galima gauti iš valstybės ir žinybinių registrų bei valstybės informacinių sistemų, dokumentai ir (ar) informacija kartu su Prašymu skirti paramą pagal MNM programą neteikiami.

Prašymas skirti paramą pagal MNM programą gali būti pateiktas tiesiogiai atvykus į savivaldybės administraciją, seniūniją ar kitą savivaldybės biudžetinę įstaigą (toliau kartu – savivaldybės administravimo subjektas), pašto siunta, elektroniniu paštu arba per SPIS www.spis.lt, per kurjerį arba atstovą, kurio teisė atstovauti turi būti įrodyta notaro ar kito asmens, įgalioto atlikti notarinius veiksmus, patvirtintu įgaliojimu (kreipiantis tiesiogiai į savivaldybės administravimo subjektą padaroma įgaliojimo kopija, o originalas grąžinamas atstovui) arba jo kopija, jeigu kreipiamasi ne tiesiogiai atvykus į savivaldybės administravimo subjektą.

Jeigu Prašymą skirti paramą pagal MNM programą teikia asmens atstovas, jis turi pateikti jo atstovaujamo asmens tapatybę patvirtinančio dokumento (paso, asmens tapatybės kortelės, Lietuvos Respublikos ilgalaikio gyventojo leidimo gyventi Europos Sąjungoje) kopiją.

Jeigu Prašymas skirti paramą pagal MNM programą teikiamas asmeniškai atvykus į savivaldybės administravimo subjektą, kartu pateikiamas asmens tapatybę patvirtinantis dokumentas. Savivaldybės administravimo subjekto darbuotojas, tiesiogiai įsitikinęs Prašymą skirti paramą pagal MNM programą pateikiančio asmens tapatybe, asmens tapatybę patvirtinantį dokumentą grąžina jį pateikusiam asmeniui, asmens tapatybę patvirtinančio dokumento kopija nedaroma.

Jeigu Prašymas skirti paramą pagal MNM programą teikiamas pašto siunta, elektroniniu paštu, per SPIS arba per kurjerį, prie Prašymo skirti paramą pagal MNM programą turi būti pridedamos visų reikiamų dokumentų kopijos, įskaitant asmens tapatybę patvirtinančio dokumento kopiją, išskyrus šiame punkte nustatytus atvejus, kai asmens tapatybę patvirtinančio dokumento kopija neteikiama.

Jeigu Prašymas skirti paramą pagal MNM programą ir dokumentai siunčiami elektroniniu paštu, Prašymas skirti paramą pagal MNM programą turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, nustatytus kvalifikuotam elektroniniam parašui keliamus reikalavimus, o Prašymo skirti paramą pagal MNM programą ir dokumentus teikiančio asmens tapatybę patvirtinančio dokumento kopija neteikiama.

Jeigu asmuo Prašymą skirti paramą pagal MNM programą ir dokumentus teikia per SPIS, kartu su Prašymu skirti paramą pagal MNM programą ir dokumentais prašymą ir dokumentus teikiančio asmens tapatybę patvirtinančio dokumento kopija neteikiama.

52. Asmens Prašymas skirti paramą pagal MNM programą galioja vienus kalendorinius metus (nuo n metų sausio 1 d. iki n metų gruodžio 31 d.), t. y. parama pagal MNM programą skiriama iki vienų kalendorinių metų, jeigu nepasikeitė asmens ir (ar) su juo bendrai gyvenančio (-ių) asmens (‑ų) pajamos, vertinamos pagal šiame skirsnyje nurodytus teisės aktus.

53. Pasikeitus asmens ir (ar) su juo bendrai gyvenančio (-ių) asmens (‑ų) pajamoms (atsiradus pajamų šaltiniui), asmuo apie tai raštu privalo informuoti savivaldybės administraciją Įstatymo nustatyta tvarka. Savivaldybės administravimo subjektas prieš kiekvieną einamųjų metų paramos pagal MNM programą skyrimo etapą neprivalo iš naujo vertinti asmenų, kuriems paskirta parama pagal MNM programą, paramos pagal MNM programą prašymų, išskyrus atvejus, kai turi informacijos, kad asmens pajamos padidėjo (atsirado pajamų šaltinis). Tokiu atveju asmens pajamos Įstatymo nustatyta tvarka turi būti vertinamos iš naujo prieš kiekvieną tolesnį paramos pagal MNM programą skyrimo etapą.

54. Atitinkamų kalendorinių metų paramos pagal MNM programą dydis projekto dalyviui tvirtinamas socialinės apsaugos ir darbo ministro įsakymu Bendradarbiavimo su tiekėjais apraše nustatyta tvarka.

55. Asmenys paramos pagal MNM programą prašymus ateinantiems metams turi teisę teikti nuo einamųjų metų gruodžio 1 d.

56. Einamaisiais metais nauji paramos pagal MNM programą prašymai gali būti teikiami visus kalendorinius metus.

ŠEŠTASIS SKIRSNIS

KVIETIMO TEIKTI PARAIŠKAS DOKUMENTAI

57. Spręsdama klausimą dėl su paraiška privalomos pateikti informacijos ir (ar) dokumentų, vadovaujančioji institucija privalo atsižvelgti į šiuos reikalavimus:

57.1. prašoma informacija turi būti būtina, siekiant įvertinti pareiškėjo tinkamumą, projekto pagrįstumą ir atitiktį projektų atrankos kriterijams;

57.2. pareiškėjo neturi būti prašoma pateikti nepagrįstai daug informacijos ir (ar) dokumentų, kurie nebūtų svarbūs vertinant paraiškas, o tik pasunkintų paraiškos parengimą, taip pat tokios informacijos, kurią tarpinė institucija gali gauti iš Lietuvos Respublikos valstybės institucijų valdomų duomenų bazių ir viešųjų registrų;

57.3. pateikiamos informacijos ir (ar) dokumentų kiekis turi būti nustatytas atsižvelgiant į tai, kuri informacija ir (ar) dokumentai yra būtini paraiškos vertinimo metu, o kuri informacija ir (ar) dokumentai gali būti pateikti prieš pasirašant projekto sutartį.

58. Prie paraiškos turi būti pridedama kiekvieno partnerio užpildyta ir pasirašyta nustatytos formos Deklaracija (paraiškos 1 priedas), kad jis yra susipažinęs su prašomu finansuoti projektu, savo teisėmis ir pareigomis įgyvendinant projektą, bei nustatytos formos Klausimynas apie pirkimo ir (arba) importo pridėtinės vertės mokesčio tinkamumą finansuoti iš MNM programos lėšų (paraiškos 2 priedas), jeigu pareiškėjas arba partneris nurodo, kad įgyvendinant projektą jis bus pridėtinės vertės mokesčio (toliau – PVM) mokėtojas ir patirs PVM išlaidas.

SEPTINTASIS SKIRSNIS

PARAIŠKŲ TEIKIMAS IR REGISTRAVIMAS

59. Paraiška kartu su priedais teikiama tarpinei institucijai, vienu iš Taisyklių 10 punkte nustatytų būdų.

60. Tarpinė institucija gautą paraišką užregistruoja, paraiškai suteikdama unikalų paraiškos kodą (toliau – paraiškos kodas).

61. Jeigu paraiška pildoma per IS DMS, pareiškėjui ne vėliau kaip per 5 (penkias) darbo dienas nuo paraiškos gavimo dienos per IS DMS išsiunčiamas paraiškos registravimo patvirtinimo pranešimas, kuriame nurodomas paraiškos kodas. Jeigu paraiška pateikta ne per IS DMS, pareiškėjui ne vėliau kaip per 5 (penkias) darbo dienas nuo paraiškos gavimo tarpinėje institucijoje dienos raštu išsiunčiamas paraiškos registravimo patvirtinimo pranešimas, kuriame nurodomas paraiškos kodas.

AŠTUNTASIS SKIRSNIS

PARAIŠKŲ VERTINIMO ORGANIZAVIMAS

62. Paraiškų vertinimas vyksta vertinant projektų tinkamumą finansuoti.

63. Paraiškų vertinimą atlieka tarpinė institucija. Paraiškas vertina vertintojai, kurie yra tarpinės institucijos darbuotojai ir (ar) šios institucijos pasitelkti ekspertai (toliau – vertintojai).

64. Tarpinė institucija turi užtikrinti, kad vertinant paraiškas būtų laikomasi skaidrumo, nešališkumo, aiškios atsakomybės ir konfidencialumo principų.

65. Vertintojai, atlikdami paraiškų vertinimą, pildo Paraiškos vertinimo formą (4 priedas), vadovaudamiesi joje pateiktais metodiniais nurodymais.

66. Jeigu vertinant paraišką nustatoma, kad vertinimui atlikti pateikti ne visi reikiami dokumentai ir (ar) informacija, tarpinė institucija, jei dėl paraiškoje pateiktos neišsamios ir (ar) netikslios informacijos, trūkstamų dokumentų negali tinkamai įvertinti projekto, turi paprašyti pareiškėjo per jos nustatytą terminą pateikti papildomus duomenis ir (ar) dokumentus, papildyti ir (ar) patikslinti paraiškoje pateiktą informaciją. Šis terminas neturi būti trumpesnis kaip 5 (penkios) darbo dienos ir ilgesnis kaip 10 (dešimt) darbo dienų. Pareiškėjo raštišku prašymu tarpinė institucija šį terminą gali pratęsti, jei pareiškėjas, norėdamas pateikti prašomus dokumentus ir (ar) informaciją, turi kreiptis į kitą (-as) instituciją (-as). Į pareiškėjo raštišką prašymą pratęsti terminą tarpinė institucija atsako raštu kuo operatyviau, bet ne vėliau kaip per 5 (penkias) darbo dienas nuo tokio prašymo gavimo dienos. Jeigu pareiškėjas per nustatytą terminą prašomų dokumentų ir (ar) informacijos nepateikia arba pateikia ne visus prašomus dokumentus ir (ar) informaciją, tarpinė institucija turi teisę priimti sprendimą atmesti paraišką.

67. Vertintojai, vertindami paraišką ir pareiškėjo pateiktus duomenis ir (ar) informaciją, gali naudotis kitais išoriniais oficialiais informacijos šaltiniais. Kreipiantis dėl informacijos pateikimo, nurodomas pareiškėjo juridinio asmens pavadinimas ir kodas, teisinis duomenų gavimo pagrindas, naudojimo tikslas, duomenų apimtis ir duomenų pateikimo būdas.

68. Projekto tinkamumo finansuoti vertinimo metu tarpinė institucija gali kviesti pareiškėją pokalbio, kad įsitikintų, ar paraiškoje pateikta informacija ir (ar) duomenys yra teisingi.

69. Jeigu pareiškėjas, norėdamas pateikti prašomus dokumentus ir (ar) informaciją, turi kreiptis į kitą (-as) instituciją (-as), tarpinė institucija gali priimti sprendimą baigti paraiškos vertinimą su išlyga, kad konkretūs veiksmai bus atlikti arba reikiami dokumentai ir (ar) informacija bus pateikti iki sprendimo dėl projekto finansavimo priėmimo dienos, projekto sutarties pasirašymo dienos arba kito projekto sutartyje konkrečiu atveju tarpinės institucijos nustatyto termino. Pareiškėjui nepateikus reikiamų dokumentų ir (ar) informacijos iki nustatyto termino, paraiška atmetama arba, jei, priėmus sprendimą dėl projekto finansavimo, projekto sutartis nepasirašoma, apie tai raštu informuojamas pareiškėjas ir atliekami Taisyklių 96 punkte numatyti veiksmai, arba sudaryta projekto sutartis gali būti nutraukiama Taisyklių 118 punkte nustatyta tvarka. Visais atvejais turi būti užtikrinamas Taisyklių 64 punkte nustatytų principų laikymasis.

70. Tarpinė institucija taip pat gali atmesti paraišką, jei paraiškos vertinimo metu nustatyta, kad pareiškėjas ir (ar) su paraiška susiję asmenys siekė gauti konfidencialią informaciją arba neteisėtai daryti įtaką vertintojams ir (ar) vertinimo rezultatams.

71. Prieš priimdama sprendimą atmesti paraišką, tarpinė institucija turi išnagrinėti nustatytus neatitikimus, papildomos informacijos, duomenų ir (ar) dokumentų nepateikimo aplinkybes ir įsitikinti, kad paraiška atmesta pagrįstai ir paraiškos vertinimą atlikę vertintojai nepažeidė tarpinės institucijos vidaus procedūrų, jei tai turėjo ar galėjo turėti įtakos paraiškos vertinimo rezultatams.

72. Priėmusi sprendimą paraišką atmesti, tarpinė institucija per 3 (tris) darbo dienas per IS DMS pareiškėjui pateikia sprendimą dėl paraiškos atmetimo (teikiamas kvalifikuotu elektroniniu parašu pasirašytas dokumentas arba rašytiniu parašu pasirašyto dokumento skaitmeninė kopija), kuriame nurodo paraiškos atmetimo priežastis, teisinį paraiškos atmetimo pagrindą ir šio sprendimo apskundimo tvarką, sprendimo kopija per IS teikiama vadovaujančiajai institucijai.

73. Tarpinė institucija turi užtikrinti, kad paraiškos vertinimas truktų ne ilgiau kaip 40 (keturiasdešimt) darbo dienų nuo paraiškos gavimo per IS DMS arba tarpinėje institucijoje dienos.

74. Paraiškos vertinimo pabaiga laikoma Paraiškos vertinimo ataskaitos (5 priedas) (toliau – Vertinimo ataskaita) patvirtinimo diena.

75. Jei, baigus paraiškos vertinimą arba priėmus sprendimą dėl projekto finansavimo, iki projekto sutarties sudarymo tarpinė institucija gauna informacijos, turinčios įtakos paraiškos vertinimo rezultatams, ji atlieka pakartotinį paraiškos vertinimą ir apie tai per IS informuoja vadovaujančiąją instituciją, o per IS DMS – pareiškėją. Atlikus pakartotinį paraiškos vertinimą, iki pakartotinio paraiškos vertinimo priimtas sprendimas gali būti pakeistas, atsižvelgiant į pakartotinio paraiškos vertinimo rezultatus.

76. Paraiškos vertinimo metu tarpinė institucija nustato, ar projektas yra tinkamas finansuoti.

77. Paraiškos vertinimo metu nustatoma projekto atitiktis projektų atrankos kriterijams, didžiausia galima tinkamų finansuoti projekto išlaidų suma ir didžiausia galimų skirti projektui finansuoti lėšų suma.

78. Jeigu tarpinės institucijos paraiškos vertinimo metu nustatyta didžiausia galima tinkamų finansuoti projekto išlaidų suma ir didžiausia galimų projektui skirti lėšų suma yra mažesnės už paraiškoje nurodytą tinkamų finansuoti projekto išlaidų sumą ir prašomų projektui skirti lėšų sumą, tarpinė institucija per IS DMS apie tai turi informuoti pareiškėją ir su juo suderinti, ar jis sutinka įgyvendinti projektą už nustatyto dydžio skiriamų lėšų sumą. Jeigu pareiškėjas su tuo nesutinka, paraiška atmetama.

79. Projekto tinkamumo finansuoti vertinimą tarpinė institucija turi organizuoti kaip derybas su pareiškėju, t. y. tarpinei institucijai pateikus pastabas dėl paraiškos atitikties projektų atrankos kriterijams, pareiškėjui leidžiama patikslinti paraišką.

80. Jeigu projektas neatitinka bent vieno nustatyto projektų atrankos kriterijaus, tarpinė institucija priima sprendimą atmesti paraišką.

DEVINTASIS SKIRSNIS

SPRENDIMAS DĖL PROJEKTO FINANSAVIMO

81. Tarpinė institucija, baigusi paraiškų vertinimą, parengia Vertinimo ataskaitą ir per IS pateikia ją vadovaujančiajai institucijai (teikiamas kvalifikuotu elektroniniu parašu pasirašytas dokumentas arba rašytiniu parašu pasirašyto dokumento skaitmeninė kopija).

82. Vadovaujančioji institucija, nustačiusi, kad jai pateikta Vertinimo ataskaita užpildyta netinkamai, apie tai per IS turi informuoti tarpinę instituciją ir nustatyti terminą, ne trumpesnį nei 2 (dvi) darbo dienos ir ne ilgesnį nei 5 (penkios) darbo dienos, per kurį tarpinė institucija turi jas pataisyti.

83. Sprendimą dėl projekto finansavimo priima vadovaujančioji institucija ne vėliau kaip per 10 (dešimt) darbo dienų nuo Vertinimo ataskaitos gavimo dienos per IS.

84. Sprendimas dėl projekto finansavimo įforminamas socialinės apsaugos ir darbo ministro įsakymu.

85. Sprendime dėl projekto finansavimo nurodoma:

85.1. Subjekto, kuriam skirtas finansavimas, pavadinimas ir juridinio asmens kodas;

85.2. projekto pavadinimas;

85.3. teisinis pagrindas finansuoti projektą (Vertinimo ataskaita ir teisės aktai, kuriais vadovaujantis priimtas sprendimas dėl projekto finansavimo);

85.4. skiriamų projektui lėšų suma;

85.5. sprendimo dėl projekto finansavimo apskundimo tvarka.

86. Vadovaujančioji institucija per IS pateikia tarpinei institucijai sprendimą dėl projekto finansavimo (teikiamas kvalifikuotu elektroniniu parašu pasirašytas dokumentas arba rašytiniu parašu pasirašyto dokumento skaitmeninė kopija) ne vėliau kaip per 3 (tris) darbo dienas nuo sprendimo priėmimo dienos, kartu nurodydama, kokiomis Lietuvos Respublikos valstybės biudžeto programų priemonių lėšomis projektas finansuojamas, t. y. nurodo priemonių pavadinimus ir kodus, taip pat ekonominės biudžeto pajamų ir asignavimų klasifikacijos (toliau – ekonominė klasifikacija) ir funkcinės asignavimų klasifikacijos (toliau – funkcinė klasifikacija) kodus. Vienam projektui nurodomas vienas ekonominės klasifikacijos kodas pagal didžiąją numatomų patirti projekto išlaidų dalį. Pasikeitus Lietuvos Respublikos valstybės biudžeto programos priemonės, iš kurios lėšų yra finansuojamas projektas, kodui ar pavadinimui, finansavimo šaltinio, funkcinės ir ekonominės klasifikacijos kodui, vadovaujančioji institucija per 5 (penkias) darbo dienas apie pasikeitimus per IS informuoja tarpinę instituciją.

87. Tarpinė institucija per 3 (tris) darbo dienas nuo vadovaujančiosios institucijos sprendimo dėl projekto finansavimo gavimo dienos per IS DMS pateikia šį sprendimą dėl projekto finansavimo jame nurodytam pareiškėjui (teikiamas kvalifikuotu elektroniniu parašu pasirašytas dokumentas arba rašytiniu parašu pasirašyto dokumento skaitmeninė kopija).

88. Vadovaujančioji institucija sprendimą dėl projekto finansavimo turi pripažinti netekusiu galios ne vėliau kaip per 10 (dešimt) darbo dienų nuo tarpinės institucijos informacijos, kad pareiškėjas per nustatytą terminą nepasirašė projekto sutarties arba atsisakė ją pasirašyti, gavimo per IS dienos.

89. Informaciją apie priimtus sprendimus dėl projekto finansavimo (projekto vykdytojo pavadinimas, projekto pavadinimas, projekto sutarties numeris, projektui įgyvendinti skirta lėšų suma, projekto įgyvendinimo laikotarpis) vadovaujančioji institucija skelbia interneto svetainėje ne vėliau kaip per 5 (penkias) darbo dienas nuo šių sprendimų priėmimo dienos.

IV SKYRIUS

PROJEKTŲ ĮGYVENDINIMAS

PIRMASIS SKIRSNIS

PROJEKTO SUTARTIES SUDARYMAS

90. Su pareiškėju, kurio projektą nuspręsta bendrai finansuoti iš MNM programos lėšų, yra pasirašoma nustatytos formos Iš 2021–2027 metų materialinio nepritekliaus mažinimo programos Lietuvoje lėšų finansuojamo projekto sutartis (6 priedas) (toliau – projekto sutartis) tarp vadovaujančiosios, tarpinės institucijų ir pareiškėjo.

91. Sudarius projekto sutartį, pareiškėjas, nurodytas Taisyklių 31 punkte, tampa projekto vykdytoju.

92. Projekto vykdytojas atstovauja visiems partneriams projekto sutarties vykdymo ir projekto įgyvendinimo klausimais.

93. Gavusi vadovaujančiosios institucijos sprendimą dėl projekto finansavimo, tarpinė institucija parengia projekto sutarties projektą ir pateikia jį derinti per IS DMS – su pareiškėju, per IS – su vadovaujančiąja institucija, nurodydama terminą pastaboms ir pasiūlymams pateikti, kuris turi būti ne trumpesnis nei 10 (dešimt) darbo dienų nuo projekto sutarties projekto pateikimo derinti dienos.

94. Suderinusi projekto sutarties projektą Taisyklių 93 punkte nustatyta tvarka, tarpinė institucija per IS DMS projekto sutartį teikia pasirašyti pareiškėjui ir nurodo pasiūlymo pasirašyti projekto sutartį galiojimo terminą, kuris turi būti ne trumpesnis nei 10 (dešimt) darbo dienų nuo projekto sutarties pateikimo dienos. Pareiškėjui per tarpinės institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios.

95. Pareiškėjas per IS DMS turi teisę kreiptis į tarpinę instituciją su prašymu pratęsti nurodytą projekto sutarties pasirašymo terminą, nurodydamas prašymo priežastį (-is) ir apie tai informuodamas vadovaujančiąją instituciją. Tarpinė institucija, įvertinusi pareiškėjo prašyme nurodytą (-as) priežastį (-is), turi teisę pratęsti projekto sutarties pasirašymo terminą. Tarpinė institucija apie savo sprendimą per IS DMS privalo informuoti pareiškėją, per IS – vadovaujančiąją instituciją ne vėliau kaip per 5 (penkias) darbo dienas nuo tarpinės institucijos prašymo pratęsti nurodytą projekto sutarties pasirašymo terminą gavimo dienos.

96. Jeigu pareiškėjas raštu atsisako pasirašyti projekto sutartį, tarpinė institucija per 5 (penkias) darbo dienas nuo šio atsisakymo gavimo dienos apie tai per IS informuoja vadovaujančiąją instituciją, o per IS DMS – pareiškėją, kad pasiūlymas pasirašyti projekto sutartį neteko galios.

97. Vadovaujančioji institucija ne vėliau kaip per 5 (penkias) darbo dienas nuo projekto sutarties pasirašymo dienos informaciją apie pasirašytą projekto sutartį pateikia interneto svetainėje, nurodydama projekto vykdytojo pavadinimą, projekto pavadinimą, projekto sutarties numerį, projektui finansuoti skirtų lėšų sumą, projekto sutarties pasirašymo datą, numatomas projekto veiklų įgyvendinimo pradžios ir pabaigos datas.

ANTRASIS SKIRSNIS

PROJEKTO SUTARTIES KEITIMAS AR NUTRAUKIMAS

98. Projekto sutarties keičiama ir nutraukiama per IS ir IS DMS. Projekto vykdytojas per IS DMS privalo informuoti tarpinę instituciją apie įvykusius arba numatomus planuoto projekto įgyvendinimo pasikeitimus(nurodo savo pavadinimą ir projekto numerį), dėl kurių keičiasi projekto apimtis, projekto išlaidos, pratęsiamas projekto įgyvendinimo laikotarpis ar kitaip keičiasi projektas ar projekto sutartyje nustatyti projekto vykdytojo įsipareigojimai.

99. Vadovaujančioji institucija taip pat informuoja tarpinę instituciją apie įvykusius arba numatomus planuoto projekto įgyvendinimo pasikeitimus, kuriuos tarpinė institucija privalo įvertinti šiame Taisyklių skirsnyje nustatyta tvarka (pateikiama pagal Taisyklių 98 punktą gauta informacija).

100. Tarpinė institucija, vadovaudamasi šių Taisyklių ir projekto sutarties nuostatomis, įvertina iš projekto vykdytojo ar vadovaujančiosios institucijos gautą informaciją apie planuoto projekto įgyvendinimo pasikeitimus.

101. Jeigu nustatoma, kad gautoje informacijoje nurodyti planuoto projekto įgyvendinimo pasikeitimai negalimi, tarpinė institucija per 10 (dešimt) darbo dienų nuo informacijos gavimo dienos per IS DMS apie tai informuoja projekto vykdytoją, įpareigodama imtis priemonių pasikeitimams ištaisyti. Jeigu iš projekto vykdytojo gauta informacija ir tarpinei institucijai reikia kreiptis į kitas institucijas ar įstaigas dėl planuoto projekto įgyvendinimo pasikeitimo, šis terminas pratęsiamas ne mažiau kaip 10 (dešimt) darbo dienų apie tai informuojant projekto vykdytoją.

Jeigu nustatoma, kad gautoje informacijoje nurodyti planuoto projekto įgyvendinimo pasikeitimai galimi, įvertinama, ar projekto sutarties pakeitimas esminis ar neesminis.

102. Projekto sutarties pakeitimas laikomas neesminiu pakeitimu, jeigu keičiami projekto sutartyje nurodyti duomenys apie projekto vykdytojo atsakingus asmenis (pareigos, vardas, pavardė, kontaktinė informacija (telefono ryšio numeris, elektroninio pašto adresas), taip pat tarpinės ir (ar) vadovaujančiosios institucijos, projekto vykdytojo ir (ar) partnerių pavadinimai, buveinės adresai, kita kontaktinė informacija (telefono ryšio numeris, elektroninio pašto adresas) ar projekto sąskaitos numeris.

103. Apie neesminį projekto sutarties pakeitimą projekto sutarties šalys informuoja viena kitą per IS DMS ir IS. Projekto sutartis laikoma pakeista nuo tos dienos, kai vienos projekto sutarties šalies pateiktą informaciją apie neesminį projekto sutarties pakeitimą gauna kita projekto sutarties šalis.

104. Esminiai projekto sutarties pakeitimai atliekami, jei:

104.1. pratęsiamas projekto įgyvendinimo laikotarpis;

104.2. keičiasi projekto veiklos ir (ar) techniniai sprendimai, turintys įtakos projekto apimčiai ir tikslui;

104.3. įtraukiami nauji ar keičiami esami partneriai;

104.4. perskirstomos projekto veikloms finansuoti skirtos lėšos.

105. Jeigu projekto sutarties pakeitimas atitinka bent vieną iš Taisyklių 104 punkte nurodytų sąlygų kad projekto sutartis būtų pakeista, tarpinė institucija turi gauti vadovaujančiosios institucijos pritarimą.

106. Taisyklių 104 punkte nurodytais atvejais tarpinė institucija per 10 (dešimt) darbo dienų per IS informuoja vadovaujančiąją instituciją apie poreikį pakeisti projekto sutartį, prašydama pritarimo ir kartu pateikdama projekto sutarties pakeitimo projektą.

107. Vadovaujančioji institucija per 10 (dešimt) darbo dienų nuo Taisyklių 106 punkte nurodytos informacijos gavimo dienos per IS gali projekto esminiam sutarties keitimui pritarti, pritarti iš dalies arba nepritarti.

Jeigu vadovaujančioji institucija projekto sutarties keitimui nepritaria, apie tai per IS informuoja tarpinę instituciją ir nurodo nepritarimo priežastį (-is). Tarpinė institucija per IS DMS šią informaciją perduoda projekto vykdytojui.

Jeigu vadovaujančioji institucija projekto sutarties keitimui pritaria arba pritaria iš dalies, ji per IS tarpinei institucijai pateikia pastabas ir pasiūlymus dėl projekto sutarties pakeitimo projekto (jeigu tokių yra). Projekto sutarties pakeitimas derinamas ir pasirašomas Taisyklių 93–94 punktuose nustatyta tvarka.

108. Tarpinė institucija, priimdama sprendimą dėl projekto sutarties pakeitimo, ir (ar) vadovaujančioji institucija, pritardama, iš dalies pritardama arba nepritardama projekto sutarties pakeitimui, atsižvelgia į tai, ar pakeitus projekto sutartį bus pasiekti projekto tikslai (tarpinė ir (ar) vadovaujančioji institucijos turi atsižvelgti į aplinkybes, kurių projekto vykdytojas negalėjo numatyti teikdamas paraišką, taip pat įvertinti numatomo projekto sutarties pakeitimo poveikį projektui taikytiems atrankos kriterijams).

109. Vertindama gautą informaciją apie projekto įgyvendinimo pasikeitimus, tarpinė institucija turi įvertinti jų poveikį projektui finansuoti skirtų lėšų dydžiui, projekto tinkamumui finansuoti ir projekto atitikčiai Taisyklių 29 punkto reikalavimams. Nustačiusi, kad projektui turi būti skirta mažiau projektui finansuoti skirtų lėšų, nei numatyta projekto sutartyje, tarpinė institucija gali tai įtraukti į projekto sutarties pakeitimą arba atlikti vienašalį projekto sutarties keitimą, vadovaudamasi Taisyklių 112 punktu. Atlikusi projekto sutarties pakeitimą, kuriuo buvo sumažinta projekto sutartyje nurodyta projektui finansuoti skirtų lėšų suma, tarpinė institucija prireikus inicijuoja išmokėtų projektui finansuoti skirtų lėšų dalies sugrąžinimą, vadovaudamasi šio skyriaus tryliktuoju skirsniu.

110. Jeigu reikia, tarpinė institucija projekto vykdytojui per IS DMS nurodo, kokius veiksmus ir per kokį terminą jis turi atlikti, kad būtų atliktas projekto sutarties pakeitimas. Jeigu projekto vykdytojas per nurodytą terminą nepasirašo projekto sutarties pakeitimo arba neatlieka kitų nurodytų veiksmų, laikoma, kad jis nesutiko su pasiūlytu projekto sutarties pakeitimu.

111. Projekto sutarties pakeitimo nuostatos taikomos ir iki projekto sutarties pakeitimo atsiradusiems šalių santykiams, jei projekto sutarties pakeitimu nenustatoma kitaip.

112. Tarpinė institucija turi teisę vienašaliu sprendimu pakeisti projekto sutartį, jeigu keičiasi Lietuvos Respublikos ir (ar) ES teisės aktai, dėl kurių reikia pakeisti projekto sutartį.

113. Tarpinė institucija, priėmusi vienašalį sprendimą pakeisti projekto sutartį, jį per IS DMS siunčia projekto vykdytojui ir apie tai per IS informuoja vadovaujančiąją instituciją per 5 (penkias) darbo dienas nuo sprendimo priėmimo dienos (teikiamas kvalifikuotu elektroniniu parašu pasirašytas dokumentas arba rašytiniu parašu pasirašyto dokumento skaitmeninė kopija). Projekto vykdytojui nevykdant projekto sutarties sąlygų, tarpinei institucijai vienašališkai pakeitus projekto sutartį, projekto sutartis gali būti nutraukta Taisyklių 117 punkte nustatyta tvarka. Projekto sutartis negali būti nutraukta, jeigu Lietuvos administracinių ginčų komisijoje ar teisme Lietuvos Respublikos įstatymų nustatyta tvarka nagrinėjamas projekto vykdytojo skundas dėl tarpinės institucijos priimto vienašalio sprendimo dėl projekto sutarties pakeitimo.

114. Keičiant projekto sutartį šalių sutarimu arba priimant vienašalį sprendimą pakeisti projekto sutartį Taisyklių 112 punkte nurodytu atveju, sprendimas dėl projekto finansavimo nekeičiamas.

115. Tarpinė institucija, suderinusi su vadovaujančiąja institucija, turi teisę nutraukti projekto sutartį Taisyklių 113 punkte nustatytu atveju, priėmusi Taisyklių 219.5 papunktyje nurodytą sprendimą dėl pažeidimo, taip pat kitais atvejais, kai projekto vykdytojas nevykdo projekto sutarties sąlygų.

116. Tarpinė institucija, ketindama nutraukti projekto sutartį, per IS informuoja vadovaujančiąją instituciją apie poreikį nutraukti projekto sutartį, nurodydama projekto numerį ir nutraukimo priežastį (-is). Vadovaujančioji institucija per 10 (dešimt) darbo dienų per IS pritaria arba nepritaria projekto sutarties nutraukimui (jei nepritaria projekto sutarties nutraukimui, nurodo nepritarimo priežastį (-is).

117. Tarpinė institucija, priėmusi sprendimą nutraukti sutartį Taisyklių 113 ir 115 punktuose nurodytais atvejais, pradeda projekto sutarties nutraukimo procedūrą: per IS DMS informuoja projekto vykdytoją apie pradėtą projekto sutarties nutraukimo procedūrą ir nustato ne trumpesnį kaip 10 (dešimt) darbo dienų terminą, per kurį projekto vykdytojas per IS DMS gali pateikti motyvuotą sutarties nenutraukimo priežasties (-čių) paaiškinimą. Tarpinė institucija, kai projekto vykdytojas per nustatytą terminą nepateikia motyvuoto paaiškinimo arba kai ji išnagrinėja gautą motyvuotą paaiškinimą, priima sprendimą dėl projekto sutarties nutraukimo. Sprendimas dėl projekto sutarties nutraukimo gali būti priimtas ne anksčiau kaip po 20 (dvidešimt) darbo dienų ir ne vėliau kaip per 40 (keturiasdešimt) darbo dienų nuo projekto vykdytojo informavimo apie pradėtą projekto sutarties nutraukimo procedūrą per IS DMS dienos. Priėmusi sprendimą dėl projekto sutarties nutraukimo, tarpinė institucija prireikus inicijuoja išmokėtų projektui finansuoti skirtų lėšų ar jų dalies sugrąžinimą Taisyklių 225 punkte nustatyta tvarka. Tarpinė institucija sprendimą dėl projekto sutarties nutraukimo per IS DMS ne vėliau kaip per 3 (tris) darbo dienas išsiunčia projekto vykdytojui (teikiamas kvalifikuotu elektroniniu parašu pasirašytas dokumentas arba rašytiniu parašu pasirašyto dokumento skaitmeninė kopija). Projekto vykdytojas sprendimą gali skųsti vadovaudamasis Taisyklių VIII skyriaus nuostatomis.

118. Projekto vykdytojas turi teisę atsisakyti vykdyti projekto sutartį apie tai per IS DMS informuodamas tarpinę instituciją, nurodydamas projekto numerį, nutraukimo priežastį (-is), ir ją nutraukti projekto sutartyje nustatyta tvarka. Jeigu projekto vykdytojui buvo išmokėtos projektui finansuoti skirtos lėšos, projekto sutartis gali būti nutraukta tik po to, kai išmokėtos projektui finansuoti skirtos lėšos iš projekto vykdytojo susigrąžinamos Taisyklių 225 punkte nustatyta tvarka. Kitais atvejais projekto sutartis laikoma nutraukta nuo projekto vykdytojo informacijos per IS DMS apie atsisakymą vykdyti projekto sutartį ir ketinimą ją nutraukti gavimo tarpinėje institucijoje dienos. Tarpinė institucija per IS DMS informuoja projekto vykdytoją, kad projekto sutartis nustojo galioti, ir nurodo sutarties nutraukimo datą.

119. Tarpinė institucija per IS informuoja vadovaujančiąją instituciją apie įvykdytas Taisyklių 117 ir 118 punktuose nustatytas projekto sutarties nutraukimo procedūras. Vadovaujančioji institucija, gavusi tarpinės institucijos informaciją per IS apie nutrauktą projekto sutartį, priima sprendimą dėl projekto finansavimo pripažinimo netekusiu galios.

120. Projekto sutartis gali būti pakeista ar nutraukta šiame Taisyklių skirsnyje nustatyta tvarka nuo projekto sutarties pasirašymo dienos iki visų projekto sutartį pasirašiusių šalių įsipareigojimų pagal projekto sutartį įvykdymo dienos, t. y. projekto įgyvendinimo laikotarpiu ir dokumentų saugojimo laikotarpiu, kaip nustatyta Taisyklių VII skyriuje.

TREČIASIS SKIRSNIS

MOKĖJIMO PROJEKTO VYKDYTOJUI TVARKA

121. Projekto vykdytojas ne vėliau kaip per 10 (dešimt) darbo dienų nuo projekto sutarties pasirašymo dienos per IS DMS pateikia tarpinei institucijai nustatytos formos Mokėjimo prašymų teikimo grafiką (7 priedas) (toliau – Mokėjimo prašymų teikimo grafikas). Tarpinė institucija patvirtina Mokėjimo prašymų teikimo grafiką ir apie tai per IS DMS informuoja projekto vykdytoją, nurodydama patvirtinimo datą. Jeigu tarpinė institucija pateikia pastabų dėl Mokėjimo prašymų teikimo grafiko, projekto vykdytojas jį patikslina ir per IS DMS pateikia tarpinei institucijai jos nurodytais terminais.

Prireikus projekto vykdytojas gali siūlyti keisti Mokėjimo prašymų teikimo grafiką, per IS DMS pateikdamas tarpinei institucijai derinti patikslintą Mokėjimo prašymų teikimo grafiką. Mokėjimo prašymai pagal patikslintą Mokėjimo prašymų teikimo grafiką teikiami tik gavus tarpinės institucijos pritarimą patikslintam mokėjimų prašymų teikimo grafikui.

122. Mokėjimo prašymų teikimo grafike nurodoma informacija apie planuojamus pateikti mokėjimo prašymus: jų datos ir sumos. Projekto vykdytojas kiekvieną kartą arba tarpinės institucijos prašymu – ir dažniau, pateikdamas mokėjimo prašymą, turi atnaujinti ir kartu pateikti tarpinei institucijai atnaujintą Mokėjimo prašymų teikimo grafiką.

123. Projekto vykdytojas tarpinei institucijai per IS DMS teikia avanso, tarpinius ir galutinį mokėjimo prašymus. Mokėjimo prašymus projekto vykdytojas tarpinei institucijai gali teikti nuo projekto sutarties įsigaliojimo dienos iki projekto finansavimo pabaigos. Nustatomi tokie mokėjimo prašymų teikimo terminai:

123.1. avanso mokėjimo prašymą projekto vykdytojas pateikia pasirašęs projekto sutartį ir gali teikti visą projekto įgyvendinimo laikotarpį, jei projekto vykdytojui reikia apyvartinių lėšų projektui įgyvendinti ir jei dar nebuvo išmokėta maksimali projekto sutartyje numatyta avanso suma;

123.2. pirmąjį tarpinį mokėjimo prašymą projekto vykdytojas pateikia ne vėliau kaip per 90 (devyniasdešimt) kalendorinių dienų nuo projekto sutarties įsigaliojimo dienos, jeigu su tarpine institucija derinant Mokėjimo prašymų teikimo grafiką nenustatyta kitaip;

123.3. tarpinius mokėjimo prašymus projekto vykdytojas teikia ne vėliau kaip per 90 (devyniasdešimt) kalendorinių dienų nuo ankstesnio tarpinio mokėjimo prašymo pateikimo dienos, jei tarpinė institucija, atsižvelgdama į projekto specifiką ir lėšų projektui įgyvendinti poreikį, projekto sutartyje arba Mokėjimo prašymų teikimo grafike nenustato kitaip;

123.4. galutinis mokėjimo prašymas pateikiamas iki projekto sutartyje nustatyto termino, kuris negali būti trumpesnis kaip 20 (dvidešimt) darbo dienų nuo projekto veiklų įgyvendinimo pabaigos. Šis terminas netaikomas, jeigu tarpinė institucija galutinį mokėjimo prašymą atmeta Taisyklių 242.4 papunktyje nustatyta tvarka.

124. Esant objektyvių aplinkybių, kurių nebuvo galima numatyti paraiškos pateikimo ir (ar) projekto sutarties sudarymo metu (pvz., pasibaigus teisminiams ginčams, didėja projekto vykdytojo faktiškai dėl jau įvykdytų projekto veiklų patirtų išlaidų suma), atsiradusių projekto vykdytojui jau pateikus galutinį mokėjimo prašymą pagal Taisyklių 123.4 papunktį, gali būti teikiamas (-i) papildomas (-i) galutinis (-iai) mokėjimo prašymas (-ai).

125. Papildomas galutinis mokėjimo prašymas gali būti teikiamas iki 2029 m. rugsėjo 30 d. imtinai. Jeigu šis prašymas teikiamas po 2029 m. rugsėjo 30 d., tarpinė institucija jį atmeta.

126. Projekto vykdytojui pateikus papildomą galutinį mokėjimo prašymą, laikoma, kad projekto išlaidų tinkamumo finansuoti laikotarpis pratęstas iki papildomo galutinio mokėjimo prašymo pateikimo termino, neatsižvelgiant į projekto sutartyje nustatytą galutinio mokėjimo prašymo pateikimo terminą, bet ne ilgiau kaip iki 2029 m. rugsėjo 30 d. imtinai.

127. Pagal papildomą (-us) galutinį (-ius) mokėjimo prašymą (-us) negali būti apmokama daugiau išlaidų negu projekto sutartyje nustatyta didžiausia galima tinkamų finansuoti projekto išlaidų suma.

128. Projekto išlaidos gali būti apmokamos šiais būdais:

128.1. išlaidų kompensavimo būdu, jei projekto vykdytojas deklaruoja patirtas ir apmokėtas išlaidas (taip pat išlaidas, apmokamas pagal Reglamente (ES) 2021/1057 22 straipsnio 1 dalies b–e punktus). Tokiu atveju projekto vykdytojas įgyvendina projektą iš projekto vykdytojo ir (ar) partnerių lėšų arba avansu gautų lėšų;

128.2. sąskaitų apmokėjimo būdu, jei projekto vykdytojas deklaruoja patirtas, bet dar neapmokėtas išlaidas (taip pat išlaidas, apmokamas pagal Reglamento (ES) 2021/1057 22 straipsnio 1 dalies b–e punktus). Tokiu atveju projekto vykdytojas, gavęs lėšas, per 5 (penkias) darbo dienas išmoka jas tiekėjui ir per IS DMS tarpinei institucijai pateikia pranešimą apie patirtų išlaidų apmokėjimą (pridedama išlaidų apmokėjimą pagrindžiančio dokumento kopija). Kol projekto vykdytojas neišmoka mokėjimo prašyme nurodytų lėšų tiekėjui ir per IS DMS tarpinei institucijai nepateikia pranešimo apie patirtų išlaidų apmokėjimą, tarpinė institucija gali netvirtinti vėliau projekto vykdytojo teikiamo (-ų) mokėjimo prašymo (-ų) ar jo (jų) dalies.

129. Kiekvienam projektui taikytini išlaidų apmokėjimo būdai nustatomi projekto sutartyje. Į vieną mokėjimo prašymą gali būti įtrauktos projekto išlaidos, kurioms apmokėti taikomi abu Taisyklių 128 punkte nurodyti išlaidų apmokėjimo būdai.

130. Projekto vykdytojas projekto įgyvendinimo metu privalo užtikrinti, kad projekto išlaidų buhalterinė apskaita būtų atskirta nuo projekto vykdytojo bendros buhalterinės apskaitos. Su projektu susiję buhalterinės apskaitos įrašai turi būti lengvai atskiriami nuo kitų įprastinių operacijų arba su kitais organizacijos (įmonės, įstaigos) vykdomais projektais susijusių operacijų. Projekto operacijų apskaitai tvarkyti rekomenduojama naudoti atskiras sąskaitų plano subsąskaitas arba kitaip jas atskirti, pavyzdžiui, nurodant požymius.

131. Prieš sudarydamas projekto sutartį, projekto vykdytojas kredito įstaigoje turi turėti atskirą sąskaitą projektui finansuoti skiriamų lėšų apskaitai tvarkyti, jeigu projektui finansuoti numatoma išmokėti avansą ir (ar) projekto išlaidoms taikyti sąskaitų apmokėjimo būdą.

132. Įgyvendinęs visas projekto sutartyje nustatytas projekto veiklas, projekto vykdytojas tarpinei institucijai pateikia galutinį mokėjimo prašymą. Jeigu tarpinė institucija, patikrinusi galutinį mokėjimo prašymą, nustato, kad projekto vykdytojui lėšų išmokėta mažiau, nei numatyta projekto sutartyje ir (ar) pagal tinkamų finansuoti projekto išlaidų patvirtinimo dokumentus, trūkstamos lėšos jam išmokamos patvirtinus galutinį mokėjimo prašymą. Jeigu tarpinė institucija, patikrinusi galutinį mokėjimo prašymą, nustato, kad lėšų išmokėta daugiau, nei numatyta projekto sutartyje ir (ar) pagal tinkamų finansuoti projekto išlaidų patvirtinimo dokumentus, išmokėtų projektui finansuoti lėšų perviršis turi būti susigrąžinamas vadovaujantis šio skyriaus tryliktojo skirsnio nuostatomis.

KETVIRTASIS SKIRSNIS

AVANSO MOKĖJIMO SĄLYGOS

133. Projektui įgyvendinti skiriamas avansas nurodomas projekto sutartyje.

134. Projekto vykdytojui išmokėto ir tarpiniuose mokėjimo prašymuose neįvertinto avanso suma negali viršyti 50 (penkiasdešimt) procentų projektui įgyvendinti skirtų lėšų sumos.

135. Kartu su avanso mokėjimo prašymu privatūs juridiniai asmenys turi pateikti avanso draudimo dokumentą (teikiamas kvalifikuotu elektroniniu parašu pasirašytas dokumentas arba rašytiniu parašu pasirašyto dokumento skaitmeninė kopija): finansų įstaigos ar draudimo įmonės garantiją arba laidavimo raštą, arba laidavimo draudimo raštą dėl visos avanso sumos, viešieji juridiniai asmenys – avanso draudimo dokumentą dėl avanso sumos, jei ji didesnė kaip 30 000 (trisdešimt tūkstančių) eurų. Avanso draudimo dokumente nurodytas naudos gavėjas turi būti vadovaujančioji institucija. Avanso draudimo dokumente turi būti nurodyta avanso draudimo suma ir galiojimo terminas, kuris negali būti trumpesnis nei mokėjimo prašymo, kuriame galutinai įvertinamas turimas avansas, patvirtinimo data.

136. Reikalavimas pateikti avanso draudimo dokumentą netaikomas biudžetinėms įstaigoms, valstybės įmonėms, savivaldybės įmonėms, taip pat viešosioms įstaigoms, kurių savininkė arba viena iš dalininkų yra valstybė, labdaros ir paramos fondams, kurių vienintelė dalininkė yra valstybė.

137. Gavęs avansą, projekto vykdytojas pirmąjį tarpinį mokėjimo prašymą pateikia tarpinei institucijai Taisyklių 123 punkte nurodytais terminais.

138. Jeigu tarpinė institucija, tikrindama mokėjimo prašymą arba gavusi per IS informaciją iš vadovaujančiosios institucijos, kad reali panaudoto avanso dalis nedidelė, nustato, kad įgyvendinant projekto veiklas neužtikrinamas efektyvus avanso panaudojimas, ji avansu išmokėtų lėšų suma ar jos dalimi sumažina pagal patvirtintą mokėjimo prašymą mokėtiną sumą arba inicijuoja avansu išmokėtų projektui finansuoti skirtų lėšų arba jų dalies susigrąžinimą Taisyklių 225 punkte nustatyta tvarka.

PENKTASIS SKIRSNIS

MOKĖJIMO PRAŠYMŲ IR IŠLAIDŲ PATVIRTINIMO DOKUMENTŲ TEIKIMAS

139. Mokėjimo prašymai rengiami pagal nustatytą Avanso mokėjimo prašymo formą (8 priedas) arba Mokėjimo prašymo formą (9 priedas).

140. Projekto vykdytojas, IS DMS užpildęs Avanso mokėjimo prašymo formą (8 priedas) arba Mokėjimo prašymo formą (9 priedas) arba iš IS DMS parsisiuntęs iš dalies užpildytą vieną iš šių formų ir ją užpildęs, per IS DMS teikia ją tarpinei institucijai. Projekto vykdytojas mokėjimo prašymus teikia ne vėliau, nei nustatyta mokėjimo prašymų teikimo grafike.

141. Tarpinė institucija kartu su tarpiniais ir galutiniu mokėjimo prašymais prašo projekto vykdytojo pateikti šiuos tinkamų finansuoti projekto išlaidų patvirtinimo dokumentus:

141.1. jeigu išlaidas prašoma apmokėti išlaidų kompensavimo būdu – išlaidų pagrindimo ir išlaidų apmokėjimo įrodymo dokumentų kopijas (pvz., sąskaita faktūra, perdavimo aktas, banko arba kitos kredito įstaigos sąskaitos išrašai, kasos pajamų ir išlaidų orderis ir (ar) kitas dokumentas), išskyrus atvejus, kai išlaidos apmokamos pagal fiksuotąją normą. Tokiu atveju neprašoma pateikti jokių dokumentų;

141.2. jeigu išlaidas prašoma apmokėti sąskaitų apmokėjimo būdu – išlaidų pagrindimo dokumentų kopijas (pvz., sąskaita faktūra, perdavimo aktas, banko arba kitos kredito įstaigos sąskaitos išrašai, kasos pajamų ir išlaidų orderis ir (ar) kitas dokumentas). Išlaidų apmokėjimo įrodymo dokumentų kopijas prašoma pateikti atlikus mokėjimus kartu su pranešimu apie patirtų išlaidų apmokėjimą, kaip nurodyta Taisyklių 128.2 papunktyje.

142. Prieš pateikdamas tarpinei institucijai tiekėjo išrašytą sąskaitą, išskyrus išankstinio apmokėjimo sąskaitą, ar kitą lygiavertį dokumentą, projekto vykdytojas turi patikrinti jo atitiktį bendradarbiavimo sutarties sąlygoms.

143. Siekiant sumažinti su mokėjimo prašymais pateikiamų projekto išlaidų pagrindimo ir apmokėjimo įrodymo dokumentų skaičių, teikiant mokėjimo prašymus gali būti naudojamos vadovaujančiosios institucijos parengtos ir patvirtintos pažymų formos.

ŠEŠTASIS SKIRSNIS

MOKĖJIMO PRAŠYMŲ TIKRINIMAS IR TVIRTINIMAS, PROJEKTO IŠLAIDŲ APMOKĖJIMAS

144. Už mokėjimo prašymų tikrinimą, tinkamų finansuoti projekto išlaidų patvirtinimo dokumentų tikrinimą ir tinkamų finansuoti projekto išlaidų nustatymą atsakinga tarpinė institucija.

145. Tarpinė institucija mokėjimo prašymus tikrina ir tvirtina vadovaudamasi patikimo finansų valdymo principu.

146. Mokėjimo prašymas tikrinamas ir tvirtinamas pildant tarpinės institucijos vidaus procedūrų apraše nustatytos formos mokėjimo prašymo patikros lapą. Tarpinė institucija taip pat gali nustatyti atrankinę tinkamų finansuoti projekto išlaidų patvirtinimo dokumentų patikros tvarką.

147. Jeigu nustatoma, kad pateiktas klaidingai arba nevisiškai užpildytas mokėjimo prašymas ir (ar) su mokėjimo prašymu pateikti ne visi tarpinės institucijos paprašyti pateikti tinkamų finansuoti projekto išlaidų patvirtinimo dokumentai, tarpinė institucija per IS DMS paprašo projekto vykdytojo patikslinti mokėjimo prašymą ir (ar) pateikti trūkstamus dokumentus, nustatydama terminą, per kurį mokėjimo prašymas turi būti patikslintas ir (ar) dokumentai – pateikti. Šis terminas neturi būti trumpesnis kaip 5 (penkios) darbo dienos ir ilgesnis kaip 10 (dešimt) darbo dienų, jeigu tarpinė institucija ir projekto vykdytojas bendru sutarimu per IS DMS nenusprendžia kitaip). Jeigu tarpinė institucija negali įvertinti išlaidų tinkamumo finansuoti dėl pateiktos ne visos informacijos, tarpinė institucija patvirtina tik tinkamą finansuoti išlaidų sumą.

148. Tarpinė institucija ne vėliau kaip per 20 (dvidešimt) darbo dienų (jei pateiktas avanso mokėjimo prašymas – per 10 (dešimt) darbo dienų) nuo mokėjimo prašymo registravimo dienos patvirtina mokėjimo prašymą, parengia ir vadovaujančiajai institucijai per IS pateikia nustatytos formos Paraišką asignavimų valdytojui (10 priedas) (toliau – PAV), apie tai per IS DMS informuoja projekto vykdytoją, nurodydama mokėjimo prašymo patvirtinimo ir PAV pateikimo datas.

149. Taisyklių 148 punkte nurodytas terminas netaikomas, jei tarpinė institucija:

149.1. galutinio mokėjimo prašymo tikrinimo metu, vadovaudamasi Taisyklių 242.2 papunkčiu, atlieka projekto patikrą vietoje arba turi gauti kitų institucijų ar ekspertų išvadas. Tokiais atvejais tarpinė institucija PAV parengia ir pateikia ne vėliau kaip per 45 (keturiasdešimt penkias) darbo dienas nuo mokėjimo prašymo registravimo dienos;

149.2. galutinio mokėjimo prašymo tikrinimo metu įtarusi, kad padaryta projekto sutarties pažeidimų, šio skyriaus dvyliktajame skirsnyje nustatyta tvarka atlieka įtariamo pažeidimo tyrimą ir jei yra sustabdytas lėšų išmokėjimas Taisyklių 217 punkte nustatyta tvarka. Tokiu atveju tarpinė institucija per IS DMS informuoja projekto vykdytoją, jog pateikto mokėjimo prašymo tikrinimo terminas pratęstas, – PAV parengia ir pateikia ne vėliau kaip per 5 (penkias) darbo dienas nuo sprendimo dėl pažeidimo priėmimo arba nuo lėšų išmokėjimo atnaujinimo dienos.

150. Į vieną PAV gali būti įtrauktos išlaidos, apmokamos tik pagal vieną iš Taisyklių 128 punkte nurodytų išlaidų apmokėjimo būdų.

151. PAV yra prilyginamas mokėjimo pagrindimo dokumentui, kurio reikia mokėjimo paraiškai parengti ir mokėjimui per Lietuvos Respublikos finansų ministerijos Valstybės iždo departamentą (toliau – Valstybės iždo departamentas) atlikti.

152. Tarpinė institucija gali paprašyti vadovaujančiosios institucijos grąžinti PAV, kol ši jos neperdavė centralizuotai apskaitos įstaigai.

153. Atsakingi vadovaujančiosios institucijos darbuotojai turi patikrinti gautą PAV, užpildydami nustatytos formos Paraiškos asignavimų valdytojui tikrinimo ir tvirtinimo lapą (11 priedas).

154. PAV tikrinantys vadovaujančiosios institucijos darbuotojai įsitikina, ar neviršytos atitinkamai Lietuvos Respublikos valstybės biudžeto programos priemonei numatytos asignavimų sumos.

155. Jeigu PAV parengta tinkamai, atsakingas vadovaujančiosios institucijos darbuotojas perduoda ją centralizuotai apskaitos įstaigai, kad ši Valstybės biudžeto lėšų išdavimo taisyklių nustatyta tvarka parengtų ir pateiktų mokėjimo paraišką Valstybės iždo departamentui.

156. Nustačiusi, kad gauta PAV parengta netinkamai, arba tarpinei institucijai paprašius grąžinti PAV, vadovaujančioji institucija PAV per IS grąžina tarpinei institucijai, nurodydama jos grąžinimo priežastis. Tarpinė institucija, atsižvelgdama į nurodytas PAV grąžinimo priežastis, ne vėliau kaip per 3 (tris) darbo dienas nuo PAV grąžinimo dienos parengia ir pateikia naują PAV.

157. Lėšas projektui finansuoti Valstybės iždo departamentas projekto vykdytojui perveda iš asignavimų valdytojo programų, kuriose numatytos paramos pagal MNM programą ir Lietuvos Respublikos valstybės biudžeto lėšos MNM programos priemonėms finansuoti.

158. Mokėjimo paraiškose nurodytas išlaidas Valstybės iždo departamentas apmoka vadovaudamasis Valstybės biudžeto lėšų išdavimo taisyklėmis.

159. Projekto vykdytojui apmokamos visos tarpinės institucijos nustatytos tinkamomis finansuoti pripažintos išlaidos.

160. Projektui finansuoti skirtos lėšos pervedamos į projekto sutartyje nurodytą projekto vykdytojo sąskaitą.

161. Jeigu pasikeičia projekto sutartyje nurodytos projekto sąskaitos duomenys (banko pavadinimas, sąskaitos numeris), projekto vykdytojas privalo ne vėliau kaip kitą darbo dieną nuo duomenų pasikeitimo dienos per IS DMS apie tai pranešti tarpinei institucijai. Jei projekto vykdytojas neįvykdo šios pareigos arba projekto sąskaitos duomenys pasikeičia po to, kai tarpinė institucija patvirtina mokėjimo prašymą, ir lėšos projektui finansuoti pervedamos į ankstesnę projekto sąskaitą, toks lėšų projektui finansuoti pervedimas yra laikomas tinkamu ir visa atsakomybė dėl tokio projekto finansavimo lėšų pervedimo tenka projekto vykdytojui.

162. Informacija apie Valstybės iždo departamento atliktus mokėjimus įkeliama į IS.

SEPTINTASIS SKIRSNIS

PALŪKANŲ APSKAITA

163. Jei projekto išlaidos buvo apmokėtos sąskaitų apmokėjimo būdu arba projekto vykdytojui buvo išmokėtas avansas, projekto vykdytojas galutiniame mokėjimo prašyme privalo tarpinei institucijai pateikti informaciją apie palūkanas, sukauptas projekto sutartyje nurodytoje projekto sąskaitoje (palūkanų suma), arba informuoti, kad palūkanos nebuvo skaičiuojamos.

164. Projekto sąskaitoje sukauptų palūkanų dydžiu, vadovaujantis šio skyriaus tryliktuoju skirsniu, turi būti mažinama pagal galutinį mokėjimo prašymą mokėtina lėšų projektui finansuoti iš Lietuvos Respublikos valstybės biudžeto dalis. Jeigu sukauptų palūkanų suma didesnė už mokėtiną pagal galutinį mokėjimo prašymą projektui finansuoti iš Lietuvos Respublikos valstybės biudžeto lėšų dalį arba jeigu lėšų projektui finansuoti iš Lietuvos Respublikos valstybės biudžeto neskirta, perviršis arba visos sukauptos palūkanos turi būti grąžinami į vadovaujančiosios institucijos sąskaitą vadovaujantis Taisyklių 242 punktu.

Jeigu sukauptų palūkanų suma yra mažesnė nei 15 (penkiolika) eurų arba lygi šiai sumai ir mokėtinos pagal galutinį mokėjimo prašymą projektui finansuoti iš Lietuvos Respublikos valstybės biudžeto skirtų lėšų dalies neužtenka sukauptų palūkanų sumai ar jos daliai įskaityti su projekto vykdytojo pateiktu galutiniu mokėjimo prašymu, likusi neįskaityta palūkanų suma arba visos sukauptos palūkanos neturi būti grąžinamos į vadovaujančiosios institucijos sąskaitą, išskyrus atvejus, kai projekto vykdytoja yra valstybės biudžetinė įstaiga. Tuomet neįskaitytą palūkanų sumą arba visas sukauptas palūkanas į valstybės biudžetą ji perveda Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, 30 punkte nustatyta tvarka.

AŠTUNTASIS SKIRSNIS

PROJEKTO VEIKLŲ STEBĖSENA IR JOS RODIKLIAI

165. Projekto veiklų stebėsena vykdoma vertinant pasiektus projekto produkto ir rezultato rodiklius (toliau – rodikliai).

166. Rodikliai nustatomi vadovaujantis Reglamento (ES) 2021/1057 III priedu.

167. Pareiškėjas, pildydamas paraišką, nurodo rodiklius, kuriuos įsipareigoja pasiekti iki projekto veiklų įgyvendinimo pabaigos.

168. Už projekto sutartyje nustatytų rodiklių pasiekimą projekto vykdytojas atsiskaito teikdamas mokėjimo prašymus.

169. Projekto vykdytojas turi teisę iš SPIS gauti duomenis apie asmenis (rodikliai, nurodyti Taisyklių 170.4 papunktyje), reikalingus mokėjimo prašymui užpildyti.

170. Projekto veiklų stebėsenos vertinimo rodikliai:

170.1. Bendra paskirstyto maisto produktų ir (ar) būtinojo vartojimo prekių piniginė vertė naudojantis kortelėmis, eurais

Kodas	EMCO01
Apibrėžtis	Rodiklis susijęs su bendra maisto produktų ir (ar) būtinojo vartojimo prekių, kurios buvo paskirstytos naudojantis kortelėmis, pinigine verte.

170.2. Paskirstytas bendras maisto produktų kiekis, tonomis

Kodas	EMCO09
Apibrėžtis	Maisto produktai, kurie projekto dalyvių buvo įsigyti naudojantis kortelėmis ir (ar) paskirstyti donacijų būdu (t. y. visi maisto produktai, finansuoti iš paramos pagal MNM programą projekto lėšų).

170.3. Maisto produktų donacijos, procentais

Kodas	EMCO10
Apibrėžtis	Paskirstytų maisto produktų bendro kiekio dalis (tonomis), padovanota kaip pagalba maistu, su kuria susijusios tinkamos finansuoti išlaidos (vežimas, skirstymas ir sandėliavimas) buvo finansuotos iš paramos pagal MNM programą lėšų.

170.4. Bendras asmenų, pasinaudojusių kortele, skaičius, iš jų:

Kodas	EMCR19
Apibrėžtis	Asmenų, kurie per ataskaitinį laikotarpį gavo korteles ir jomis pasinaudojo maisto produktams ir (ar) būtinojo vartojimo prekėms įsigyti, skaičius, nesvarbu, kiek kartų parama buvo suteikta. Jeigu parama teikiama namų ūkiui, skaičiuojami visi to namų ūkio nariai, kurie gauna naudą iš kortelių.

170.4.1. Jaunesnių nei 18 metų vaikų skaičius

Kodas	EMCR20
Apibrėžtis	Tai bendras 17 metų amžiaus arba jaunesnių asmenų, už kuriuos per ataskaitinį laikotarpį į vieno iš tėvų kortelę buvo pervestos ir panaudotos lėšos maisto produktams ir (ar) būtinojo vartojimo prekėms įsigyti, skaičius, nesvarbu, kiek kartų parama buvo suteikta. Jeigu parama teikiama namų ūkiui, skaičiuojami visi 17 metų amžiaus ir jaunesni to namų ūkio nariai ataskaitiniais metais, kai namų ūkiui pirmą kartą buvo suteikta parama.

170.4.2. 18–29 metų amžiaus jaunuolių skaičius

Kodas	EMCR21
Apibrėžtis	Tai bendras asmenų, kurie yra 18 metų amžiaus ir vyresni, bet jaunesni nei 30 metų amžiaus ir kurie per ataskaitinį laikotarpį gavo korteles ir jomis pasinaudojo maisto produktams ir (ar) būtinojo vartojimo prekėms įsigyti, skaičius, nesvarbu, kiek kartų parama buvo suteikta. Jeigu parama teikiama namų ūkiui, skaičiuojami visi 18 metų amžiaus ir vyresni, bet jaunesni nei 30 metų amžiaus to namų ūkio nariai

170.4.3. 65 metų amžiaus ir vyresnių asmenų gavėjų skaičius

Kodas	EMCR22
Apibrėžtis	Bent 65 metų amžiaus asmenų, kurie per ataskaitinį laikotarpį gavo korteles ir jomis pasinaudojo maisto produktams ir (ar) būtinojo vartojimo prekėms įsigyti, skaičius, nesvarbu, kiek kartų parama buvo suteikta. Jeigu parama teikiama namų ūkiui, skaičiuojami visi 65 metų amžiaus ar vyresni to namų ūkio nariai.

170.4.4. Moterų skaičius

Kodas	EMCR23
Apibrėžtis	Tai bendras moterų, kurios per ataskaitinį laikotarpį gavo korteles ir jomis pasinaudojo maisto produktams ir (ar) būtinojo vartojimo prekėms įsigyti, skaičius, nesvarbu, kiek kartų buvo suteikta parama. Jeigu parama teikiama namų ūkiui, skaičiuojamos visos to namų ūkio moterys.

170.4.5. Neįgaliųjų skaičius

Kodas	EMCR24
Apibrėžtis	Neįgaliųjų asmenų, kurie per ataskaitinį laikotarpį gavo korteles ir jomis pasinaudojo maisto produktams ir (ar) būtinojo vartojimo prekėms įsigyti, skaičius, nesvarbu, kiek kartų parama buvo suteikta. Jeigu parama teikiama namų ūkiui, skaičiuojami visi to namų ūkio neįgalieji.

170.4.6. Trečiųjų šalių piliečių skaičius

Kodas	EMCR25
Apibrėžtis	Trečiųjų šalių piliečių, kurie per ataskaitinį laikotarpį gavo korteles ir jomis pasinaudojo maisto produktams ir (ar) būtinojo vartojimo prekėms įsigyti, skaičius, nesvarbu, kiek kartų parama buvo suteikta. Jeigu parama teikiama namų ūkiui, skaičiuojami visi to namų ūkio trečiųjų šalių piliečiai. Trečiosios šalies pilietis – bet kuris asmuo, kuris nėra ES pilietis, įskaitant asmenis be pilietybės ir nenustatytos pilietybės asmenis.

170.4.7. Užsienio kilmės ir mažumoms (įskaitant marginalizuotas bendruomenes, pvz., romus) priklausančių asmenų skaičius

Kodas	EMCR26
Apibrėžtis	Asmenys, kurie pagal nacionalinę teisę yra laikomi užsienio kilmės asmenimis arba asmenimis, priklausančiais mažumai (įskaitant marginalizuotas bendruomenes, pvz., romus), ir kurie per ataskaitinį laikotarpį gavo korteles ir jomis pasinaudojo maisto produktams ir (ar) būtinojo vartojimo prekėms įsigyti, nesvarbu, kiek kartų parama buvo suteikta. Jeigu parama teikiama namų ūkiui, skaičiuojami visi to namų ūkio užsienio kilmės nariai arba nariai, kurie priklauso mažumai.

170.4.8. Benamių arba asmenų, susiduriančių su atskirtimi būsto srityje, skaičius

Kodas	EMCR27
Apibrėžtis	Asmenys, kurie pagal nacionalinę teisę laikomi benamiais ar patiriantys su būstu susijusią atskirtį ir kurie per ataskaitinį laikotarpį gavo korteles ir jomis pasinaudojo maisto produktams ir (ar) būtinojo vartojimo prekėms įsigyti, nesvarbu, kiek kartų parama buvo suteikta. Jeigu parama teikiama namų ūkiui, skaičiuojami visi to namų ūkio nariai, kurie yra benamiai arba susiduriantys su atskirtimi būsto srityje.

171. Papildomai su mokėjimo prašymu projekto vykdytojas turi atsiskaityti ir už partnerių įgyvendintas papildomas veiklas, jeigu jos buvo vykdomos per ataskaitinį laikotarpį. Pagal projekto vykdytojo parengtą formą partneriai pildo papildomų veiklų ataskaitą.

172. Už visus dviejuose regionuose – Sostinės bei Vidurio ir vakarų Lietuvos (toliau – VVL) – pasiektus rodiklius būtina atsiskaityti atskirai.

173. Projekto vykdytojui nepasiekus nusimatytų rodiklių, projektui finansuoti skirta suma nemažinama, tačiau išlaidos pripažįstamos tinkamomis tik už faktiškai pasiektus rodiklius.

DEVINTASIS SKIRSNIS

INFORMACIJA APIE PROJEKTO DALYVIUS

174. Asmenys, siekiantys tapti projekto dalyviais, turi atitikti šios grupės nariams keliamus reikalavimus, kaip tai numatyta šių Taisyklių 2.13 papunktyje.

175. Asmuo, siekiantis tapti projekto dalyviu, pildo Prašymą skirti paramą pagal MNM programą ir teikia jį Taisyklių 51 punkte nustatyta tvarka.

176. Už teisingą asmenų įtraukimą į projektų dalyvių sąrašus atsako savivaldybių administraciniai subjektai.

177. Savivaldybės administracinis subjektas, prieš projekto vykdytojui sudarant MNM programos lėšų pervedimo į korteles grafikus, iki partnerystės sutartyse nustatytos datos informuoja jį apie projekto dalyvių skaičių savo savivaldybėje (pagal seniūnijas).

178. Projekto dalyvių sąrašus (nurodomas asmens vardas, pavardė, savivaldybės ir seniūnijos pavadinimas, kurioje asmuo gyvena) (elektronines ar popierines versijas) saugo partneriai ir pateikia jų kopijas projekto vykdytojui ar tarpinei institucijai tik jų prašymu.

179. Projekto dalyvių sąrašai SPIS gali būti pildomi ir (ar) atnaujinami per visą projekto įgyvendinimo laikotarpį.

180. Projekto vykdytojas kartu su tarpiniais ir galutiniu mokėjimo prašymais, kuriuose deklaruojamos išlaidos, per IS DMS teikia tarpinei institucijai informaciją apie kiekvieno projekto dalyvių skaičių pagal Sostinės ir VVL regionus.

181. Projekto dalyviui, dalyvaujančiam paramos pagal MNM programą lėšomis finansuojamame projekte, pagalba teikiama nemokamai.

DEŠIMTASIS SKIRSNIS

KONKURENCIJOS POLITIKA

182. Pagal Taisykles valstybės pagalba, kaip ji apibrėžta Sutarties dėl Europos Sąjungos veikimo 107 straipsnyje, ir de minimis pagalba, kuri atitinka 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai su visais pakeitimais nuostatas, pagal MNM programos lėšomis finansuojamą veiklą projekto vykdytojui ir projekto partneriams neteikiama.

183. Paraiškos vertinimo metu tarpinė institucija, pildydama Valstybės pagalbos ir de minimis pagalbos buvimo ar nebuvimo patikros lapą, įsitikina, kad valstybės pagalba ir (ar) de minimis pagalba projekto lygmeniu neteikiama, ir užpildo Valstybės pagalbos ir de minimis pagalbos buvimo ar nebuvimo patikros lapą (12 priedas).

184. Vadovaujančioji ir tarpinė institucijos, įtarusios konkurencijos politikos pažeidimus, susijusius su viešojo administravimo subjektų pareiga užtikrinti sąžiningos konkurencijos laisvę, konkurenciją ribojančiais susitarimais ar piktnaudžiavimu dominuojančia padėtimi, vadovaudamosi Lietuvos Respublikos konkurencijos įstatymu, apie tai praneša Konkurencijos tarybai.

VIENUOLIKTASIS SKIRSNIS

PROJEKTO PATIKRA

185. Tarpinė institucija projekto vykdytojo ir (ar) partnerių patalpose bent kartą per projektų įgyvendinimo laikotarpį privalo atlikti kiekvieno projekto patikrą (toliau – patikra vietoje).

186. Patikrą vietoje tarpinė institucija taip pat gali atlikti esant įtarimui, kad projekto vykdytojo teikiama informacija yra netiksli, neišsami arba klaidinanti, bei kitais tarpinės institucijos nustatytais atvejais.

187. Jeigu tarpinė institucija bent kartą per projekto įgyvendinimo laikotarpį neatliko patikros vietoje, projekto vykdytojui negali būti išmokėtos lėšos projektui finansuoti, mokėtinos pagal galutinį mokėjimo prašymą.

188. Tarpinė institucija, atlikdama patikrą vietoje, gali tikrinti projekto vykdytojo ir (ar) partnerių ūkinę veiklą tik tiek, kiek ji susijusi su tikrinamu paramos pagal MNM programos lėšomis finansuojamo projekto įgyvendinimu. Tarpinė institucija turi teisę susipažinti su kitais projekto vykdytojo ir (ar) partnerių iš kitų finansavimo šaltinių įgyvendinamais (įgyvendintais) projektais ir jų metu sukurtais rezultatais, kitais projekto vykdytojo ir (ar) partnerių dokumentais, kiek tai būtina dvigubo tos pačios veiklos tų pačių išlaidų finansavimo prevencijai užtikrinti.

189. Tarpinė institucija gali kviesti prisidėti prie patikros vietoje ir atsakingus vadovaujančiosios institucijos atstovus.

190. Atlikdami patikrą vietoje, tarpinės institucijos darbuotojai pildo patikros vietoje lapą pagal Projekto patikros vietoje (projekto įgyvendinimo ir (ar) administravimo vietoje) lapo pavyzdinę formą (13 priedas) (toliau – patikros vietoje lapas).

191. Tarpinė institucija per IS DMS turi informuoti projekto vykdytoją ir (ar) partnerius apie patikrą vietoje likus ne mažiau kaip 3 (trims) darbo dienoms iki patikros vietoje atlikimo dienos.

192. Jeigu išankstinis projekto vykdytojo ir (ar) partnerių informavimas apie planuojamą patikrą vietoje gali turėti įtakos patikros vietoje rezultatams, tarpinė institucija patikrą vietoje gali atlikti prieš tai iš anksto neinformavusi projekto vykdytojo ir (ar) partnerių.

193. Jei apie projekto patikrą vietoje tarpinė institucija informuoja projekto vykdytoją ir (ar) partnerius iš anksto, projekto vykdytojas ir (ar) partneriai turi užtikrinti už projekto įgyvendinimą atsakingų asmenų dalyvavimą patikros vietoje procedūroje.

194. Jei neįmanoma sudaryti sąlygų atlikti patikrą vietoje tarpinės institucijos nurodytu metu ir (ar) joje negali dalyvauti už projekto veiklas pranešime dėl patikros vietoje nurodyti atsakingi asmenys, projekto vykdytojas ir (ar) partneriai turi nedelsdami (per 1 (vieną) darbo dieną) per IS DMS arba kitomis elektroninių ryšių priemonėmis apie tai informuoti tarpinę instituciją, nurodydamas (-i) priežastį (-is).

195. Patikrą vietoje atlieka atsakingas tarpinės institucijos darbuotojas. Prireikus, atsižvelgdama į tikrinimo apimtį bei turinį, tarpinė institucija gali paskirti dalyvauti atliekant patikrą vietoje kelis atsakingus tarpinės institucijos darbuotojus.

196. Atsakingas tarpinės institucijos darbuotojas, atlikęs patikrą vietoje, supažindina projekto vykdytoją ir (ar) partnerį (-ius) su patikros vietoje rezultatais, patikros vietoje pasirašyti lapą. Jeigu projekto vykdytojo atstovas ir (ar) partneriai atsisako pasirašyti patikros vietoje lapą, patikrą atlikęs atsakingas tarpinės institucijos darbuotojas tai pažymi patikros vietoje lape.

197. Atlikęs patikrą vietoje, atsakingas tarpinės institucijos darbuotojas per 10 (dešimt) darbo dienų po patikros vietoje dienos užpildo nustatytos formos Projekto patikros vietoje ataskaitą (14 priedas) (toliau – Projekto patikros vietoje ataskaita), kurioje nurodomi patikros vietoje rezultatai, išvados ir rekomendacijos, nustatomas terminas rekomendacijoms įgyvendinti.

198. Patikros vietoje metu nustačius neatitikimų ir (ar) Projekto patikros vietoje ataskaitoje nurodžius rekomendacijas, tarpinė institucija informaciją apie tai projekto vykdytojui ir (ar) partneriams pateikia per IS DMS per 5 (penkias) darbo dienas nuo Projekto patikros vietoje ataskaitos parengimo dienos.

199. Tarpinė institucija turi užtikrinti Projekto patikros vietoje ataskaitoje nurodytų rekomendacijų įgyvendinimo priežiūrą, sekdama, kaip rekomendacijos įgyvendinamos, ir (arba) vykdydama su jų įgyvendinimu susijusias patikras vietoje.

200. Tarpinė institucija, gavusi visuomenės atstovo skundą, turi įvertinti skunde nurodytas aplinkybes ir, esant pagrįstam pagrindui, savo nustatyta tvarka atlikti patikrą vietoje.

201. Įtarusi Lietuvos Respublikos ir (ar) ES teisės aktų ir (ar) projekto sutarties pažeidimus, tarpinė institucija atlieka šio skyriaus dvyliktajame skirsnyje nustatytus veiksmus.

DVYLIKTASIS SKIRSNIS

PAŽEIDIMŲ TYRIMAS IR NUSTATYMAS

202. Pažeidimus gali įtarti kiekvienas MNM programą administruojančios institucijos darbuotojas, vykdydamas projektų sutarčių priežiūrą, kontrolę arba auditą, gavęs informacijos iš trečiųjų šalių ar ją pastebėjęs visuomenės informavimo priemonėse, ir kitais atvejais.

203. Vadovaujančioji institucija ar apskaitos funkciją vykdanti institucija pagal Reglamento (ES) 2021/1060 76 straipsnį (toliau – AFVI), įtarusios pažeidimą (-us) ir (ar) gavusios informacijos apie įtariamą (-us) pažeidimą (-us) iš Lietuvos Respublikos valstybės kontrolės, Europos Komisijos, Europos Audito Rūmų, Finansinių nusikaltimų tyrimo tarnybos prie Vidaus reikalų ministerijos (toliau – Finansinių nusikaltimų tyrimo tarnyba), Konkurencijos tarybos ir trečiųjų šalių, šią informaciją persiunčia tarpinei institucijai.

204. Tarpinė institucija, gavusi Taisyklių 203 punkte nurodytą informaciją, per 5 (penkias) darbo dienas įvertina, ar gauta informacija gali atitikti pažeidimo požymius, nurodytus Taisyklių 2.14 papunktyje, ir nustačiusi, kad informacija gali atitikti pažeidimo požymius, užregistruoja įtariamą pažeidimą, užpildydama Pranešimo apie įtariamą pažeidimą formą (15 priedas), o nustačiusi, kad informacija neturi pažeidimo požymių, pateikia atsakymą informaciją pateikusiam subjektui Lietuvos Respublikos viešojo administravimo įstatymo nustatyta tvarka.

205.	Tarpinė institucija, nustačiusi, kad įtariamas pažeidimas atitinka pažeidimo požymius, nurodytus Taisyklių 2.14 papunktyje, bet nėra susijęs su įtariama nusikalstama veika, susijusia su paramos pagal MNM programą ir (ar) Lietuvos Respublikos valstybės biudžeto lėšų neteisėtu gavimu ir (ar) panaudojimu, arba korupcinio pobūdžio nusikalstama veika, susijusia su paramos pagal MNM programą ir (ar) Lietuvos Respublikos valstybės biudžeto lėšų neteisėtu gavimu ir (ar) panaudojimu (toliau kartu – nusikalstama veika), ir (ar) nėra susijęs su sisteminiu pažeidimu, kaip jis apibrėžtas Reglamento (ES) 2021/1060 2 straipsnio 33 punkte, įvertina, ar įtariamas pažeidimas gali būti ištaisytas kitų įtariamų pažeidimų atvejais, kai su įtariamu pažeidimu susijusios lėšos nebuvo išmokėtos, – tarpinei institucijai patvirtinus tik tinkamų finansuoti išlaidų sumą ir (ar) projekto vykdytojui atlikus tarpinės institucijos nurodytus veiksmus.

206.	Jeigu įtariamas pažeidimas gali būti ištaisytas, tarpinė institucija nuo veiksmų, nurodytų Taisyklių 205 punkte, atlikimo dienos raštu nurodo projekto vykdytojui įtariamo pažeidimo ištaisymo būdą ir terminą, per kurį įtariamas pažeidimas turi būti ištaisytas ir kuris negali būti trumpesnis kaip 5 (penkios) darbo dienos ir ne ilgesnis kaip 20 (dvidešimt) darbo dienų, išskyrus atvejus, kai dėl objektyvių aplinkybių įtariamas pažeidimas negali būti ištaisytas per 20 (dvidešimt) darbo dienų.

207.	Jeigu įtariamas pažeidimas negali būti ištaisytas arba projekto vykdytojas per nustatytą terminą įtariamo pažeidimo neištaiso, tarpinė institucija atlieka įtariamo pažeidimo tyrimą.

208.	Tarpinė institucija, tirdama įtariamą pažeidimą, vertina projekto vykdytojo ar kitų institucijų ir (ar) įstaigų pateiktą informaciją, duomenis ir dokumentus, reikalingus pažeidimo tyrimui atlikti, taip pat gali atlikti patikrą vietoje, prašyti projekto vykdytojo paaiškinti įtariamo pažeidimo aplinkybes, kreiptis į kitas institucijas ar įstaigas su prašymu pagal kompetenciją pateikti informaciją, reikalingą pažeidimo tyrimui atlikti (kreipiantis dėl informacijos pateikimo, nurodomas pareiškėjo juridinio asmens pavadinimas ir kodas, teisinis duomenų gavimo pagrindas, naudojimo tikslas, duomenų apimtis ir duomenų pateikimo būdas), ir (ar) atlikti kitus veiksmus, siekdama ištirti įtariamą pažeidimą.

209.	Tarpinė institucija pažeidimo tyrimą turi atlikti ne vėliau kaip per 20 (dvidešimt) darbo dienų nuo įtariamo pažeidimo užregistravimo dienos. Jei reikia kreiptis į kitas institucijas, įstaigas ir (ar) projekto vykdytoją dėl papildomos informacijos, pažeidimo tyrimas baigiamas ne vėliau kaip per 20 (dvidešimt) kalendorinių dienų nuo papildomos informacijos gavimo dienos.

210.	Jei pažeidimo tyrimas yra susijęs su vykstančiu ikiteisminiu tyrimu ar teisminiu procesu dėl nusikalstamos veikos, tarpinė institucija atlieka pažeidimo tyrimą ir priima sprendimą dėl pažeidimo (ne)nustatymo, nelaukdama ikiteisminio tyrimo pabaigos ir (ar) teismo nuosprendžio dėl nusikalstamos veikos. Jei tarpinė institucija, atlikusi pažeidimo tyrimą ir įvertinusi visas su įtariamu pažeidimu susijusias aplinkybes, neturi pagrindo nustatyti pažeidimą, pažeidimo tyrimas baigiamas ir pažeidimas nenustatomas. Pažeidimo tyrimas atnaujinamas, kai įsiteisėja teismo nuosprendis, kuriuo patvirtinama nusikalstama veika.

211.	Tarpinė institucija apie pradėtą pažeidimo tyrimą ne vėliau kaip per 3 (tris) darbo dienas nuo įtariamo pažeidimo užregistravimo dienos informuoja projekto vykdytoją, išskyrus atvejus, kai toks informavimas galėtų turėti neigiamą įtaką pažeidimo tyrimui.

212.	Tarpinė institucija, atsižvelgdama į pažeidimo pobūdį, apskaičiuoja netinkamų finansuoti projekto išlaidų dydį:

212.1.	su pažeidimu susijusią projekto išlaidų sumą, jeigu ją galima nustatyti;

212.2.	su pažeidimu susijusių projekto išlaidų dalį, vadovaujantis Taisyklių 213 ir 214 punktuose nustatyta tvarka, jei su pažeidimu susijusių išlaidų negalima nustatyti.

213.	Jei įtariamas pažeidimas susijęs su nustatyta nusikalstama veika dėl projekto vykdytojo ir (ar) dalyvaujančių subjektų darbuotojų, administruojančių paramą pagal MNM programą, neteisėtų veiksmų, dėl kurių projektui įgyvendinti buvo neteisėtai skirta ir (arba) išmokėta lėšų suma, netinkamomis finansuoti pripažįstamos visos su nusikalstama veika susijusios projekto išlaidos, o jei įtariamas pažeidimas susijęs su nustatyta nusikalstama veika, padaryta vykdant tam tikras projekto veiklas, netinkamomis finansuoti pripažįstamos su šiomis projekto veiklomis susijusios išlaidos. Jeigu nustatyti netinkamų finansuoti išlaidų dalies neįmanoma, netinkamomis finansuoti turi būti pripažintos visos projekto išlaidos.

214.	Su įtariamu pažeidimu susijusių lėšų išmokėjimas ar išlaidų pripažinimas tinkamomis finansuoti laikinai sustabdomas, kol bus baigtas pažeidimo tyrimas ir priimtas atitinkamas (-i) sprendimas (-ai) dėl pažeidimo, taip pat tais atvejais, kai tarpinė institucija gauna informacijos apie pradėtą ikiteisminį tyrimą, susijusį su projektu, ir mano, kad lėšų išmokėjimas ar išlaidų pripažinimas tinkamomis finansuoti gali padaryti žalą ES ir (ar) Lietuvos Respublikos valstybės biudžetams (-ui) arba turės neigiamą įtaką dėl nustatyto pažeidimo pripažintų netinkamomis finansuoti projekto išlaidų grąžinimui:

214.1.	jei su įtariamu pažeidimu ar ikiteisminiu tyrimu susijusios lėšos projekto vykdytojui buvo pripažintos tinkamomis finansuoti, bet dar neišmokėtos, gali būti laikinai stabdomas projektui skirtų lėšų dalies išmokėjimas;

214.2.	jei su įtariamu pažeidimu ar ikiteisminiu tyrimu susijusios lėšos projekto vykdytojui dar nebuvo pripažintos tinkamomis finansuoti, gali būti laikinai stabdomas išlaidų pripažinimas tinkamomis finansuoti.

215.	Sprendimą dėl Taisyklių 214 punkte nustatytų veiksmų tarpinė institucija priima atsižvelgdama į galimą pažeidimo finansinį poveikį ES ir (ar) Lietuvos Respublikos valstybės biudžetams (-ui), projekto įgyvendinimo etapą, kitas svarbias aplinkybes bei turimą informaciją apie projektą ar projekto vykdytoją ir apie sprendimą per IS DMS informuoja projekto vykdytoją ir per IS vadovaujančiąją instituciją.

216.	Tarpinė institucija, atlikusi pažeidimo tyrimą, priima vieną iš šių sprendimų ir užpildo Pažeidimo tyrimo išvadą (16 priedas):

216.1. pažeidimas nenustatytas;

216.2. pažeidimas nustatytas, bet gali būti ištaisytas;

216.3. pažeidimas nustatytas, su juo susijusios projekto išlaidos pripažįstamos netinkamomis finansuoti ir:

216.3.1.	nutraukiama projekto sutartis ir (arba);

216.3.2.	šios išlaidos susigrąžinamos (jei jos buvo apmokėtos projekto vykdytojui), ir (arba);

216.3.3.	šios išlaidos išskaičiuotinos iš projekto vykdytojo teikiamo mokėjimo prašyme nurodytos sumos (jeigu netinkamos finansuoti su pažeidimu susijusios projekto išlaidos projekto vykdytojui dar neapmokėtos ir pateiktas ar teikiamas mokėjimo prašymas dar tik bus tvirtinamas).

217.	Tarpinė institucija apie priimtą sprendimą dėl pažeidimo (ne)nustatymo ne vėliau kaip per 3 (tris) darbo dienas nuo sprendimo priėmimo dienos per IS DMS informuoja projekto vykdytoją ir per IS vadovaujančiąją instituciją (pateikiamas kvalifikuotu elektroniniu parašu pasirašytas dokumentas arba rašytiniu parašu pasirašyto dokumento skaitmeninė kopija).

218.	Tarpinė institucija, įtarusi nusikalstamą veiką, padarytą įgyvendinant paramos pagal MNM programos lėšomis ir (ar) iš dalies Lietuvos Respublikos valstybės lėšomis, kuriomis prisidedama prie paramos pagal MNM programos lėšomis finansuojamų projektų įgyvendinimo, finansuojamus projektus, apie tai nedelsdama, ne vėliau kaip per 5 (penkias) darbo dienas nuo sprendimo dėl pažeidimo priėmimo dienos, raštu praneša įstaigoms, atsakingoms už nusikalstamų veikų tyrimus, o įtarusi, kad įgyvendinant minėtus projektus buvo padaryta kitų pažeidimų, kuriuos tirti pavesta kitoms įstaigoms (pvz., Lygių galimybių kontrolieriaus tarnybai, Lietuvos Respublikos Seimo kontrolierių įstaigai, Žmogaus teisių biurui), praneša atitinkamoms įstaigoms (nurodomas projekto vykdytojo pavadinimas, juridinio asmens kodas, projekto pavadinimas, projekto sutarties data ir numeris, pranešimo turinys, jeigu yra pagrindžiančių dokumentų ir (ar) duomenų, pridedamos jų kopijos ir (ar) nuorodos į juos, jeigu jie publikuojami atviraisiais formatais).

219.	Jei atlikus pažeidimo tyrimą nustatoma, kad buvo nesilaikyta taikytinų teisės aktų ir (arba) projekto sutarties nuostatų, tačiau dėl to nebuvo ar negalėjo būti finansinio poveikio ES ir (ar) Lietuvos Respublikos valstybės biudžetams (-ui), pažeidimas nenustatomas.

220.	Esant poreikiui (t. y. paaiškėjus naujoms aplinkybėms, kurios nebuvo įvertintos atliekant pažeidimo tyrimą, nustačius, kad netinkamai apskaičiuota netinkamų finansuoti išlaidų suma, ir kitais atvejais) pažeidimo tyrimas gali būti atnaujinamas ir, atsižvelgiant į jo rezultatus, atitinkamai pakeistas sprendimas dėl pažeidimo (ne)nustatymo. Jeigu, atnaujinus pažeidimo tyrimą ir priėmus sprendimą dėl pažeidimo, sumažėja projekto vykdytojui nustatytų netinkamų finansuoti išlaidų suma, tarpinė institucija apie tai raštu informuoja vadovaujančiąją instituciją (nurodo projekto vykdytojo pavadinimą, projekto kodą, patikslintą nustatytų netinkamų finansuoti išlaidų sumą).

221.	Pažeidimo tyrimo, nustatymo ir ištaisymo procedūros baigiamos, kai baigiami visi su lėšų grąžinimu susiję veiksmai. Taip pat baigiamos kitos administracinės ir (ar) teisminės procedūros, susijusios su pažeidimo nustatymu ir ištaisymu, ir su pažeidimu susijusios lėšos grąžinamos.

222.	Tarpinė institucija, atsižvelgdama į projekto specifiką ir suderinusi su vadovaujančiąja institucija, gali nustatyti projekto sutartyje nustatyto projektui finansuoti skirtų lėšų mažinimo tvarką, jei projekto vykdytojas nesilaiko projekto sutartyje nustatytų sąlygų šiame skirsnyje nenurodytais atvejais ir jei toks nesilaikymas neturi pažeidimo požymių. Tokios tvarkos taikymo galimybė turi būti numatyta projekto sutartyje. Prireikus gali būti priimtas sprendimas dėl lėšų grąžinimo šio skyriaus tryliktame skirsnyje nustatyta tvarka.

TRYLIKTASIS SKIRSNIS

PROJEKTO FINANSAVIMO LĖŠŲ IR (AR) KITŲ LĖŠŲ GRĄŽINIMAS

223. Visais Taisyklėse nustatytais atvejais sprendimus dėl išmokėtų projekto finansavimo lėšų ir (ar) kitų lėšų grąžinimo (toliau – sprendimas dėl lėšų grąžinimo) priima tarpinė institucija. Apie priimtą sprendimą dėl lėšų grąžinimo ne vėliau kaip per 3 (tris) darbo dienas nuo jo priėmimo dienos tarpinė institucija per IS informuoja vadovaujančiąją instituciją ir per IS DMS – projekto vykdytoją (teikiamas kvalifikuotu elektroniniu parašu pasirašytas dokumentas arba skaitmeninė rašytiniu parašu pasirašyto dokumento kopija).

224. Projekto vykdytojas grąžintinas lėšas turi grąžinti į tarpinės institucijos sprendime dėl lėšų grąžinimo nurodytą sąskaitą iki šiame sprendime nurodyto termino pabaigos.

225. Grąžintinos lėšos gali būti grąžinamos tarpinei institucijai išskaičiuojant jas iš sumos, mokėtinos pagal projekto vykdytojo pateiktą ir (ar) kitą (-us) teikiamą (-us) mokėjimo prašymą (-us), arba projekto vykdytojui pervedant jas į tarpinės institucijos sprendime dėl lėšų grąžinimo nurodytą vadovaujančiosios institucijos sąskaitą. Jei sprendimas dėl lėšų grąžinimo priimamas iki pateikiant ar pateikus galutinį mokėjimo prašymą, tarpinė institucija privalo užtikrinti, kad šios grąžintinos lėšos būtų išskaičiuotos iš sumos, mokėtinos pagal galutinį mokėjimo prašymą, ir kad galutinį mokėjimo prašymą pateikusiam projekto vykdytojui nebūtų apmokėtos projekto išlaidos, jei grąžinta ne visa grąžintinų lėšų suma. Jei pagal galutinį mokėjimo prašymą projekto vykdytojui mokėtinos sumos nepakanka, likusią grąžintinų lėšų sumą jis turi pervesti į sprendime dėl lėšų grąžinimo nurodytą vadovaujančiosios institucijos sąskaitą.

226. Projekto vykdytojui negrąžinus grąžintinų lėšų per sprendime dėl lėšų grąžinimo nurodytą terminą ir nepateikus prašymo išskaičiuoti jas iš sumos, mokėtinos pagal projekto vykdytojo pateiktą ir (ar) kitą (-us) teikiamą (-us) mokėjimo prašymą (-us), skaičiuojami Lietuvos Respublikos finansų ministro įsakymu nustatyto dydžio delspinigiai.

227. Jei neteisėtai ar netinkamai teikiama valstybės pagalba ar jei tarpinė institucija priima sprendimą leisti grąžintiną sumą grąžinti dalimis Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“ (toliau – Finansinės paramos grąžinimo taisyklės), nustatyta tvarka, projekto vykdytojas moka palūkanas Finansinės paramos grąžinimo taisyklėse nustatyta tvarka.

228. Sprendimai dėl lėšų grąžinimo priimami ir vykdomi, grąžintinos ir projektų vykdytojų grąžintos lėšos administruojamos Finansinės paramos grąžinimo taisyklėse bei paramos pagal MNM programos grąžintinų ir grąžintų lėšų administravimo taisyklėse, kurias tvirtina socialinės apsaugos ir darbo ministras, nustatyta tvarka.

KETURIOLIKTASIS SKIRSNIS

PAPILDOMAS ĮGYVENDINAMO PROJEKTO FINANSAVIMAS IR SUTAUPYTŲ LĖŠŲ PANAUDOJIMAS

229.	Įgyvendinami projektai gali būti papildomai finansuojami, jei:

229.1. planavimo būdu atrinktą projektą numatoma įgyvendinti didesne apimtimi: didesnės apimties projektas leistų pasiekti daugiau kiekybinių rezultatų, duotų daugiau socialinės naudos ir (ar) geriau prisidėtų prie MNM programos tikslo įgyvendinimo;

229.2. dėl objektyvių priežasčių, kurios atsirado įgyvendinant planavimo būdu atrinktą projektą ir kurių nebuvo įmanoma numatyti rengiant, vertinant paraišką, priimant sprendimą dėl projekto finansavimo, padidėja projekto sutartyje nustatyta projekto tinkamų finansuoti išlaidų numatytoms veikloms vykdyti suma.

230.	Taisyklių 229 punkte nurodytais atvejais papildomas finansavimas projektui gali būti skiriamas, jeigu tenkinamos šios sąlygos:

230.1. projekto vykdytojui neapmokėtos galutiniame mokėjimo prašyme deklaruotos išlaidos;

230.2. skyrus papildomą finansavimą, nebus viršyta didžiausia projektui įgyvendinti galima skirti bendra ir pagal regionus skiriama finansavimo lėšų suma;

230.3. papildomas finansavimas skiriamas finansuoti toms projekto veiklos vykdymo išlaidoms, kurios nebuvo pripažintos netinkamomis finansuoti, nustačius pažeidimą;

230.4. papildomas finansavimas skiriamas finansuoti toms projekto veiklos vykdymo išlaidoms, kurios atitinka Taisyklių 42–43 punktuose nustatytus reikalavimus;

230.5. papildomas finansavimas skiriamas, jeigu nebus pažeistos valstybės pagalbos taisyklių nuostatos dėl skatinamojo valstybės pagalbos poveikio.

231. Projekto vykdytojas, siekdamas gauti papildomą finansavimą, raštu (nurodomas projekto vykdytojo pavadinimas, juridinio asmens kodas, projekto pavadinimas, projekto sutarties data ir numeris, prašomo papildomo finansavimo pagrindimas, prašoma papildoma lėšų suma) kreipiasi į vadovaujančiąją instituciją ir per IS DMS pateikia šio prašymo kopiją tarpinei institucijai.

232. Vadovaujančioji institucija, gavusi projekto vykdytojo prašymą skirti papildomą finansavimą, išnagrinėjusi jį ir įvertinusi galimybes projektui skirti papildomą finansavimą, taip pat prašomo papildomo finansavimo atitiktį Taisyklių 230 punkto papunkčiuose nurodytoms sąlygoms, raštu informuoja projekto vykdytoją, kad preliminariai pritaria dėl papildomo finansavimo skyrimo arba kad nėra galimybių projektui skirti papildomą finansavimą, ir per IS pateikia šio rašto kopiją tarpinei institucijai.

233.	Projekto vykdytojas, gavęs vadovaujančiosios institucijos raštišką preliminarų pritarimą dėl papildomo finansavimo skyrimo, ne vėliau kaip per 10 (dešimt) darbo dienų nuo jo gavimo dienos tarpinei institucijai pateikia projekto sutarties pakeitimo projektą, pridėdamas vadovaujančiosios institucijos preliminarų pritarimą dėl papildomo finansavimo skyrimo.

234.	Tarpinė institucija, gavusi projekto vykdytojo pateiktą projekto sutarties pakeitimo projektą, atlieka galimybių skirti papildomą finansavimą vertinimą, t. y. patikrina, ar tenkinamos projektų finansavimo sąlygos, įvertina papildomų projekto išlaidų tinkamumą finansuoti ir įgyvendinant projektą sutaupytas lėšas (jeigu sutaupyta), kuriomis būtų galima apmokėti sutarties pakeitimo projekte nurodytas papildomas išlaidas ar jų dalį.

235. Tarpinė institucija ne vėliau kaip per 20 (dvidešimt) darbo dienų nuo projekto sutarties pakeitimo projekto gavimo iš projekto vykdytojo dienos nustato projektui galimą skirti papildomų lėšų sumą, parengia papildomo finansavimo vertinimo išvadą, kurioje nurodo projekto vykdytojo pavadinimą, juridinio asmens kodą, projekto pavadinimą, projekto sutarties datą ir numerį, papildomo finansavimo skyrimo pagrindą bei papildomai skiriamų lėšų sumą, ir per IS ją pateikia vadovaujančiajai institucijai.

236. Vadovaujančioji institucija, atsižvelgdama į tarpinės institucijos parengtą papildomo finansavimo vertinimo išvadą, ne vėliau kaip per 5 (penkias) darbo dienas nuo papildomo finansavimo vertinimo išvados gavimo dienos priima sprendimą skirti projektui papildomą finansavimą ir pakeisti anksčiau priimtą sprendimą dėl projekto finansavimo, arba priima sprendimą neskirti projektui papildomo finansavimo ir ne vėliau kaip per 3 (tris) darbo dienas nuo atitinkamo sprendimo priėmimo dienos per IS pateikia jį tarpinei institucijai (teikiamas kvalifikuotu elektroniniu parašu pasirašytas dokumentas arba skaitmeninė rašytiniu parašu pasirašyto dokumento kopija). Tarpinė institucija ne vėliau kaip per 3 (tris) darbo dienas nuo sprendimo gavimo dienos per IS DMS informuoja projekto vykdytoją.

237. Jei projekto vykdytojas, įgyvendindamas projektą, sutaupo lėšų, jis gali kreiptis į tarpinę instituciją dėl sutaupytų lėšų panaudojimo įgyvendinant projektą.

238.	Tarpinė institucija gali leisti įgyvendinant projektą sutaupytas lėšas panaudoti šiais atvejais:

238.1.	jeigu numatoma projektą įgyvendinti didesne apimtimi: didesnės apimties projektas leistų pasiekti daugiau kiekybinių rezultatų ir geriau prisidėtų prie MNM programos tikslo pasiekimo;

238.2.	jeigu reikia apmokėti išlaidas, kurios yra tinkamos finansuoti ir kurių dėl objektyvių priežasčių nebuvo įmanoma numatyti rengiant, vertinant paraišką, priimant sprendimą dėl projekto finansavimo, neviršijant projekto sutartyje nustatytos projektui skiriamos finansavimo sumos.

239. Įgyvendinant projektą sutaupytos lėšos gali būti panaudojamos laikantis Taisyklių 238 punkte nustatytų sąlygų ir socialinės apsaugos ir darbo ministro įsakymu tvirtinamo pažangos priemonės aprašo reikalavimų.

240.	Jei projekto vykdytojas neprašo ir nenumato prašyti leisti panaudoti įgyvendinant projektą sutaupytas lėšas arba jei vadovaujančioji institucija nepritaria, kad šios lėšos būtų panaudotos įgyvendinant projektą, tarpinė institucija gali sumažinti projekto sutartyje nurodytą didžiausią projekto tinkamų finansuoti išlaidų sumą ir didžiausią galimą skirti projektui įgyvendinti lėšų sumą, nelaukdama projekto finansavimo pabaigos.

PENKIOLIKTASIS SKIRSNIS

PROJEKTO UŽBAIGIMAS

241. Įvykdęs visas projekto veiklas, projekto vykdytojas, vadovaudamasis Taisyklių 123.4 papunkčiu, iki projekto sutartyje nustatyto termino tarpinei institucijai turi pateikti galutinį mokėjimo prašymą.

242. Patikrinusi ir įvertinusi galutinį mokėjimo prašymą, tarpinė institucija gali:

242.1. jį patvirtinti;

242.2. paprašyti projekto vykdytojo papildomos informacijos, nustatydama terminą šiai informacijai pateikti, ir (ar) nuspręsti atlikti projekto patikrą vietoje;

242.3. laikinai sustabdyti galutiniame mokėjimo prašyme prašomų lėšų išmokėjimą ar išlaidų pripažinimą tinkamomis finansuoti, kaip nustatyta Taisyklių 216 punkte;

242.4. atmesti galutinį mokėjimo prašymą, nurodydama atmetimo priežastį (-is) ir nustatydama terminą, per kurį projekto vykdytojas turi ištaisyti galutinio mokėjimo prašymo ir (ar) projekto įgyvendinimo trūkumus bei pateikti naują galutinį mokėjimo prašymą.

V SKYRIUS

PROJEKTŲ IŠLAIDŲ REIKALAVIMAI

PIRMASIS SKIRSNIS

BENDRIEJI PROJEKTŲ IŠLAIDŲ TINKAMUMO FINANSUOTI REIKALAVIMAI

243. Projektų išlaidų atitiktį tinkamumo finansuoti reikalavimams nustato tarpinė institucija, vertindama pareiškėjų paraiškas, tikrindama projektų vykdytojų teikiamus mokėjimo prašymus ir atlikdama kitus priežiūros ir kontrolės veiksmus. Vertindama projektų išlaidų atitiktį, tarpinė institucija vadovaujasi Taisyklėmis.

244. Tinkamomis finansuoti laikomos šios išlaidos:

244.1. projekto dalyvių išlaidos maisto produktams ir (ar) būtinojo vartojimo prekėms įsigyti;

244.2. projekto vykdytojo ir (ar) partnerių patiriamos papildomų veiklų vykdymo išlaidos, apskaičiuojamos taikant Taisyklių 244.1 papunktyje nurodytų išlaidų 7 proc. fiksuotąją normą;

244.3. projekto vykdytojo ir (ar) partnerių patiriamos projekto veiklų administravimo išlaidos, apskaičiuojamos taikant Taisyklių 244.1 papunktyje nurodytų išlaidų 7 proc. fiksuotąją normą;

244.4. donacijos.

245. Tinkamos finansuoti išlaidos taip pat privalo atitikti išlaidų tinkamumo finansuoti reikalavimus ir turi būti:

245.1. būtinos projektui įgyvendinti, t. y. reikalingos projekto tikslams ir rezultatams pasiekti, ir numatytos projekto sutartyje;

245.2. patirtos ir apmokėtos numatytu projekto finansavimo laikotarpiu, t. y. nuo 2023 m. gruodžio 1 d. iki 2029 m. gruodžio 31 d.;

245.3. patirtos projekto vykdytojo ir (ar) partnerių;

245.4. faktiškai patirtos, t. y.:

245.4.1. patirtos sumokant už maisto produktus ir (ar) būtinojo vartojimo prekes, suteiktas paslaugas;

245.4.2. patirtos iš anksto sumokant už maisto produktus ir (ar) būtinojo vartojimo prekes jų tiekėjui ar paslaugas jų teikėjui pagal sudarytą bendradarbiavimo sutartį ir išankstinio apmokėjimo sąskaitas (arba bendradarbiavimo sutartį, jeigu joje nustatyta išankstinio mokėjimo galimybė, didžiausias išankstinio mokėjimo dydis ir mokėjimo terminai), jeigu projekto vykdytojas per IS DMS pateikia iš maisto produktų ir (ar) būtinojo vartojimo prekių tiekėjo ar paslaugų teikėjo gautą kredito įstaigos išduotą išankstinio mokėjimo grąžinimo garantiją, laidavimo ar laidavimo draudimo dokumentą dėl ne mažesnės nei išankstinio mokėjimo iš MNM programos lėšų sumos, kuriame kaip naudos gavėjas nurodytas projekto vykdytojas;

245.4.3. pagal fiksuotąją normą apmokamos išlaidos, jeigu tokios išlaidos apskaičiuotos pagal Taisykles;

245.4.4. pagal fiksuotąjį įkainį apmokamos išlaidos, jeigu tokios išlaidos apskaičiuotos pagal Taisykles;

245.5. tinkamai dokumentuotos, t. y. visos įgyvendinant projektą patirtos išlaidos turi būti pagrįstos tinkamų finansuoti projekto išlaidų patvirtinimo dokumentais (pvz., sąskaitomis, ataskaitomis, pažymomis), kurių atsekamumas turi būti užtikrintas. Patirtos išlaidos turi būti įtrauktos į projekto vykdytojo, partnerių buhalterinę apskaitą, vadovaujantis Lietuvos Respublikos teisės aktuose nustatytais reikalavimais;

245.6. apmokėtos laikantis Taisyklėse nurodytuose ES teisės aktuose nustatytų reikalavimų, taip pat valstybės pagalbos reglamentų ir kitų dokumentų reikalavimų.

246. Projekto veiklos turi būti vykdomos MNM programos įgyvendinimo teritorijoje, t. y. Lietuvos Respublikos teritorijoje.

247. Finansuojamos Sostinės ir VVL regionuose vykdomų projekto veiklų išlaidos, išimtis taikoma pagal Reglamento (ES) 2021/1060 63 straipsnio 3 punkto 2 dalį, kai MNM programos veiklos, susijusios su išlaidomis, gali būti priskirtos bet kuriai paramos pagal MNM programos įgyvendinimo regionų kategorijai, jei jos padeda siekti konkretaus MNM programos tikslo – užtikrinti, kad pagal MNM programą teikiama parama pasiektų visus labiausiai skurstančius asmenis, nesvarbu, kuriame regione jie gyvena.

ANTRASIS SKIRSNIS

NETINKAMOS FINANSUOTI IŠLAIDOS

248. Įgyvendinant projektus, visais atvejais netinkamomis finansuoti išlaidomis laikoma:

248.1. skolos palūkanos;

248.2. infrastruktūros (pvz., techninės ir programinės įrangos, statybos) išlaidos;

248.3. naudotų prekių įsigijimo išlaidos;

248.4. PVM, kurį pagal Lietuvos Respublikos teisės aktus galima įtraukti į PVM atskaitą;

248.5. išlaidos, patirtos atsiradus teigiamam skirtumui dėl valiutos kurso pasikeitimo;

248.6. baudos, nuobaudos ir bylinėjimosi išlaidos;

248.7. išlaidos, patirtos iš projekto vykdytojo ar partnerio įsigyjant prekes ir (ar) paslaugas;

248.8. išlaidos, kurios anksčiau buvo finansuotos (apmokėtos) iš Lietuvos Respublikos valstybės biudžeto ir (ar) savivaldybių biudžetų, kitų piniginių išteklių, kuriais disponuoja valstybė ir (ar) savivaldybės, MNM programos, ES struktūrinių fondų, kitų ES finansinės paramos priemonių ar kitos tarptautinės paramos lėšų ir kurios, joms apmokėti skyrus MNM programos lėšų, būtų pripažintos tinkamomis finansuoti ir (ar) apmokėtos daugiau nei vieną kartą.

TREČIASIS SKIRSNIS

FIKSUOTOJI NORMA IR FIKSUOTASIS ĮKAINIS

249. Fiksuotoji norma gali būti nustatyta ir taikoma apmokant tik Taisyklių 244.2 ir 244.3 papunkčiuose numatytas išlaidas.

250. Išlaidų, patirtų taikant fiksuotąją normą, apmokėjimo ir pagrindimo dokumentus saugo projekto vykdytojas ir partneriai. Šie dokumentai neteikiami tarpinei institucijai ir netikrinami pagal MNM programą teikiamą paramą administruojančių institucijų.

251. Fiksuotasis įkainis gali būti taikomas apmokant Taisyklių 244.4 papunktyje numatytas išlaidas.

252. Fiksuotasis įkainis, nustatomas MNM programos 1 priedėlyje, yra 1 (vieno) kilogramo dovanoto maisto įkainis, kuris taikomas 244.4 papunktyje numatytoms dovanoto maisto surinkimo, transportavimo, saugojimo ir paskirstymo išlaidoms apskaičiuoti.

253. Siekdamas gauti iš Europos Komisijos lėšų išlaidoms pagal fiksuotuosius įkainius apmokėti, projekto vykdytojas kartu su mokėjimo prašymu teikia:

253.1. donacijų perdavimo–priėmimo aktų (toliau – PPA) arba važtaraščių iš prekybos vietų, sudarytų per ataskaitinį laikotarpį, suvestinę, kurioje nurodoma PPA ar važtaraščių datos, donacijų kiekiai, arba kitus ilgo galiojimo produktų, pavyzdžiui, surinktų per vykdytas paramos akcijas įvairiuose prekybos tinkluose, gavimą įrodančius dokumentus, pavyzdžiui, pirkėjų paaukotų ilgo galiojimo produktų suvestines;

253.2. projekto dalyvių sąrašus su parašais, kurie įrodo, kad asmuo atsiėmė donaciją;

253.3. partnerio užpildytą projekto vykdytojo nustatytos formos ataskaitą, kurioje pateikiama informacija apie donacijų rezultatus, t. y. kiek kilogramų maisto buvo surinkta per atitinkamą ataskaitinį laikotarpį, kiek jo perduoda projekto dalyviams.

254. Tarpinė institucija tikrina, ar pasiektas donacijų fiksuotojo įkainio rezultatas, vertindama donacijų fiksuotojo įkainio rezultatą pagrindžiančius dokumentus, nurodytus Taisyklių 253 punkte.

255. Prireikus ar kilus įtarimui dėl netinkamo MNM programos lėšų panaudojimo, partneriai tarpinei ir audito institucijoms ar kitoms tikrinimą atliekančioms institucijoms privalo sudaryti sąlygas ir leisti susipažinti su MNM programos lėšomis finansuoto projekto išlaidas pagrindžiančių dokumentų originalais.

KETVIRTASIS SKIRSNIS

PVM

256. Jei projekto vykdytojas (partneriai), įgyvendindamas (-i) projektą arba baigęs (-ę) jį įgyvendinti, pagal Lietuvos Respublikos teisės aktus įgyja teisę į PVM atskaitą ir turi galimybę susigrąžinti iš projekto lėšų sumokėtą PVM, net jei tokia galimybe nepasinaudojo, iš projekto lėšų sumokėtas PVM pripažįstamas netinkamu finansuoti.

257. Projekto vykdytojas privalo informuoti tarpinę instituciją, kad jis arba partneriai pagal Lietuvos Respublikos teisės aktus įgijo teisę į PVM atskaitą ir turi galimybę susigrąžinti iš projekto lėšų sumokėtą PVM, net jei tokia galimybe nepasinaudojo, ir sugrąžinti netinkamą finansuoti PVM Taisyklių IV skyriaus tryliktajame skirsnyje nustatyta tvarka.

258. Įgyvendinant projektą arba baigus įgyvendinti projektą iš projekto lėšų užsienyje sumokėtas Lietuvos Respublikos apmokestinamojo asmens PVM, kurį Lietuvos Respublikos apmokestinamasis asmuo susigrąžino pasinaudodamas Valstybinės mokesčių inspekcijos prie Lietuvos Respublikos finansų ministerijos Elektroninių prašymų priėmimo sistema (toliau – EPRIS), pripažįstamas netinkamu finansuoti.

259. Projekto vykdytojas privalo per IS DMS informuoti tarpinę instituciją, kad jis arba partneriai, jeigu jie laikomi Lietuvos Respublikos apmokestinamaisiais asmenimis (kaip apibrėžta Lietuvos Respublikos pridėtinės vertės mokesčio įstatymo 2 straipsnyje), pasinaudodami EPRIS, susigrąžino užsienyje sumokėtą PVM, apmokėtą iš projekto lėšų (nurodo juridinio asmens pavadinimą, susigrąžinto PVM sumą ir susigrąžinimo datą).

VI SKYRIUS

KITI PROJEKTŲ REIKALAVIMAI

PIRMASIS SKIRSNIS

INFORMAVIMAS APIE PROJEKTĄ

260. Vadovaujančioji institucija, vadovaudamasi Reglamento (ES) 2021/1060 49 straipsnio 6 dalimi, užtikrina, kad, ES institucijoms paprašius, joms būtų suteikta galimybė susipažinti su informavimo apie projektą medžiaga, taip pat užtikrina, kad ES institucijoms būtų suteikta nemokama, neišimtinė ir neatšaukiama licencija naudoti tokią medžiagą ir visas su ja susijusias ankstesnes teises pagal Reglamento (ES) 2021/1060 IX priedą. Vadovaujančioji institucija interneto svetainėje skelbia:

260.1. projekto vykdytojo ir partnerių pavadinimus;

260.2. projekto pavadinimą, projekto tikslą ir siekiamą rezultatą, projekto pradžios ir pabaigos datas, bendrą projekto vertę, ES lėšų šaltinio pavadinimą, projekto veiklų įgyvendinimo regioną;

260.3. tiekėjų, su kuriais pasirašytos bendradarbiavimo sutartys dėl maisto produktų ir (ar) būtinojo vartojimo prekių tiekimo, pavadinimus.

261.	Projekto vykdytojas ir partneriai, įgyvendindami informavimo apie projektą veiklą ar kitas komunikacijos veiklas, susijusias su projekto finansavimu iš paramos pagal MNM programos lėšų, visuomenei, žiniasklaidai ir kitoms tikslinėms auditorijoms turi pranešti apie ES finansavimą taip, kaip nurodyta Europos Komisijos leidinyje „ES emblemos naudojimas vykdant 2021–2027 m. ES programas“ (leidinys skelbiamas adresu ec.europa.eu/info/sites/default/files/eu-emblem-rules_lt.pdf), t. y. privalomai panaudodami:

261.1. ES emblemą;

261.2. teiginį šalia ES emblemos – „Bendrai finansuoja Europos Sąjunga“.

262.	Be Taisyklių 261 punkte nurodytų prievolių, projekto vykdytojas ir partneriai apie suteiktą ES finansavimą, kaip nustatyta Reglamento (ES) 2021/1060 50 straipsnio 1 dalyje, aiškiai ir matomai informuoja tikslinę auditoriją tokiomis priemonėmis:

262.1. projekto vykdytojas savo interneto svetainėje pateikia trumpą projekto aprašymą, nurodydamas jo tikslus, rezultatus, iš ES gaunamos finansinės paramos dydį;

262.2. partneriai savo interneto svetainėse (jeigu turi) pateikia informaciją, kas ir kaip gali gauti paramą pagal MNM programą;

262.3. projekto vykdytojas ir (ar) partneriai visuomenei ar projekto dalyviams skirtuose dokumentuose, susijusiuose su projekto įgyvendinimu, pateikia informaciją apie gautą ES finansavimą, kaip numatyta Taisyklių 261 punkte.

263.	Paramos pagal MNM programą viešinimas neturi būti naudojamas politinei reklamai, t. y. už užmokestį žiniasklaidos priemonėse (televizijoje, radijuje, internete, spaudoje ar kt.) neturi būti skleidžiama informacija apie paramą, teikiamą pagal MNM programą, valstybės ar savivaldybės politiko, politinės partijos, politinės partijos nario ar politinės kampanijos dalyvio vardu.

ANTRASIS SKIRSNIS

HORIZONTALIŲJŲ PRINCIPŲ IR ATITINKAMŲ EUROPOS SĄJUNGOS PAGRINDINIŲ TEISIŲ CHARTIJOS NUOSTATŲ LAIKYMOSI REIKALAVIMAI

264.	Įgyvendinant projektus, turi būti laikomasi horizontaliųjų principų, nustatytų Europos Sąjungos pagrindinių teisių chartijoje (toliau – Chartija) ir Reglamento (ES) 2021/1060 9 straipsnyje: lygybės (lygybė prieš įstatymą), laisvės (teisė į privatų ir šeimos gyvenimą, asmens duomenų apsaugą), pilietinių teisių (teisė į gerą administravimą, teisė susipažinti su dokumentais), teisingumo (teisė į gynybą ir teisingą bylos nagrinėjimą, nusikalstamos veiklos ir bausmės proporcingumą).

265.	Taisyklėse nustatyti minimalūs projektų reikalavimai taikomi atsižvelgiant į Reglamento (ES) 2021/1057 6 ir 28 straipsnius.

TREČIASIS SKIRSNIS

ASMENS DUOMENŲ APSAUGOS REIKALAVIMAI

266.	Asmens duomenys tvarkomi vadovaujantis Reglamento (ES) 2016/679 ir kitų teisės aktų, reglamentuojančių asmens duomenų apsaugą ir tvarkymą, nuostatomis. Duomenų subjektų teisės įgyvendinamos Reglamento (ES) 2016/679 ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.

267.	Asmens duomenys tvarkomi Reglamento (ES) 2021/1060 XVII priede nurodyta apimtimi.

VII SKYRIUS

DOKUMENTŲ SAUGOJIMAS

268. Vadovaujančioji, tarpinė, audito institucijos ir AFVI visų su MNM programos įgyvendinimu susijusių dokumentų saugojimą organizuoja, vadovaudamosi Dokumentų saugojimo taisyklėmis, patvirtintomis Lietuvos vyriausiojo archyvaro 2011 m. gruodžio 28 d. įsakymu Nr. V‑157 „Dėl Dokumentų saugojimo taisyklių patvirtinimo“, dokumentus saugo MNM programos administravimo taisyklių 92 punkte nustatytą laiką.

269. Projekto vykdytojas ir partneriai privalo užtikrinti su projekto įgyvendinimu susijusių dokumentų (įskaitant elektroninius dokumentus, pateiktus informacinių technologijų priemonėmis ir elektroninėse laikmenose) saugumą ir prieinamumą vadovaujančiosios, AFVI, tarpinės, audito institucijų, Lietuvos Respublikos valstybės kontrolės, Finansinių nusikaltimų tyrimo tarnybos, Konkurencijos tarybos, Europos Komisijos ir Europos Audito Rūmų atstovams.

270. Projekto vykdytojas su projekto įgyvendinimu susijusius dokumentus, nurodytus Taisyklių 272 punkte, privalo saugoti projekto įgyvendinimo metu ir 10 (dešimt) metų, baigęs įgyvendinti projektą.

271. Projekto dokumentų saugojimo terminai gali būti pratęsti dėl administracinių ir (ar) teisminių procedūrų arba pareikalavus Europos Komisijai. Tarpinė institucija informuoja projekto vykdytoją apie pratęstą dokumentų saugojimo terminą ir inicijuoja projekto sutarties keitimą.

272. Projekto vykdytojas privalo saugoti:

272.1. paraiškos ir jos priedų kopijas;

272.2. paraiškos keitimo dokumentų kopijas;

272.3. projekto sutarties ir visų susitarimų dėl projekto sutarties pakeitimo originalus;

272.4. tarpinių ataskaitų (jeigu jos rengiamos), galutinių projekto įgyvendinimo ataskaitų ir jų priedų kopijas;

272.5. mokėjimo prašymų kopijas, išlaidas pagrindžiančių ir jų apmokėjimą įrodančių dokumentų originalus;

272.6. susirašinėjimo su vadovaujančiąja, audito, tarpine institucijomis ir AFVI dokumentų originalus arba kopijas;

272.7. bendradarbiavimo sutarčių originalus;

272.8. įgyvendintas viešinimo priemones įrodančius dokumentus ir informaciją (pvz., projekto vykdytojo ir partnerių interneto svetainėse išplatinta informacija apie projektą arba apie tai, kaip gauti paramą pagal MNM programą; partnerių papildomų veiklų dokumentai, susiję su viešinimu, pvz., straipsniai spaudoje).

273. Dokumentai saugomi taip, kad būtų galima nustatyti duomenų objektus.

274. Projekto vykdytojas privalo vadovaujančiajai ir tarpinei institucijoms teikti duomenis ir informaciją, reikalingus joms atsiskaitant už paramos pagal MNM programos lėšų panaudojimą ir atliekant MNM programos lėšų panaudojimo vertinimus.

VIII SKYRIUS

BAIGIAMOSIOS NUOSTATOS

275. Pareiškėjai ir projektų vykdytojai tarpinės ir vadovaujančiosios institucijų sprendimus ar veiksmus (neveikimą) skundžia Lietuvos administracinių ginčų komisijai ar teismui Lietuvos Respublikos įstatymų nustatyta tvarka.

276. Jei skundai dėl galimų Chartijos pažeidimų nesusiję su tarpinės ir vadovaujančiosios institucijų sprendimais ar veiksmais (neveikimu), suinteresuoti asmenys juos teikia kitoms nacionalinėms institucijoms, atsižvelgdami į tai, kokios teisės galimai pažeistos (pvz., Lygių galimybių kontrolieriaus tarnybai, Lietuvos Respublikos Seimo kontrolierių įstaigai, Žmogaus teisių biurui).

277. Pareiškėjas gali raštu kreiptis į vadovaujančiąją instituciją dėl tarpinės institucijos veiksmų ar neveikimo, susijusių su atitikties projektų atrankos kriterijams vertinimu (nurodomas juridinio asmens pavadinimas, kodas, projekto kodas, kokius veiksmus ar neveikimą pareiškėjas skundžia), ne vėliau kaip per 10 (dešimt) darbo dienų nuo tos dienos, kurią pareiškėjas sužinojo ar turėjo sužinoti apie skundžiamus tarpinės institucijos veiksmus ar neveikimą. Tokie skundai nagrinėjami Lietuvos Respublikos viešojo administravimo įstatymo nustatyta tvarka. Jeigu pareiškėjas nesutinka su vadovaujančiosios institucijos sprendimu dėl projekto finansavimo, jis gali kreiptis į teismą Lietuvos Respublikos įstatymų nustatyta tvarka.

278. Pareiškėjai, vadovaudamiesi Lietuvos Respublikos viešojo administravimo įstatymu, tarpinės institucijos sprendimus dėl paraiškų atmetimo, jei jie susiję su projekto atitiktimi projektų atrankos kriterijams arba kitiems Taisyklėse nustatytiems reikalavimams, raštu gali apskųsti vadovaujančiajai institucijai ne vėliau kaip per 10 (dešimt) darbo dienų nuo tos dienos, kurią sužinojo ar turėjo sužinoti apie šiuos sprendimus.

279. Jeigu vadovaujančioji institucija, išnagrinėjusi pareiškėjo skundą, pateiktą Taisyklių 277−278 punktuose nurodytais atvejais ir terminais, nusprendžia, kad pareiškėjo skundas pagrįstas, ji įpareigoja tarpinę instituciją iš naujo atlikti paraiškos vertinimo procedūrą Taisyklių III skyriaus aštuntame ir devintame skirsniuose nustatyta tvarka.

____________________

2021–2027 metų materialinio nepritekliaus

mažinimo programos Lietuvoje projektų

finansavimo sąlygų ir administravimo taisyklių

1 priedas

(Paraiškos finansuoti projektą iš 2021–2027 metų materialinio nepritekliaus mažinimo programos lėšų forma)

_________________________________________

(paraišką teikiančio juridinio asmens pavadinimas)

PARAIŠKA

FINANSUOTI PROJEKTĄ IŠ 2021–2027 METŲ MATERIALINIO NEPRITEKLIAUS MAŽINIMO PROGRAMOS LĖŠŲ

___________________________

(data)

(Paraiškos finansuoti projektą iš 2021–2027 metų materialinio nepritekliaus mažinimo programos lėšų forma (toliau – paraiška) pildoma ir teikiama 2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklių, patvirtintų Lietuvos Respublikos socialinės apsaugo ir darbo ministro 2023 m. ............. d. įsakymu Nr. ... „Dėl 2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklių patvirtinimo“ (toliau – PFSAT), nustatyta tvarka)

1. DUOMENYS APIE PROJEKTĄ

1.1. Projekto pavadinimas	(Nurodomas projekto, kuriam įgyvendinti prašoma 2021–2027 metų materialinio nepritekliaus mažinimo programos Lietuvoje (toliau – MNM programa) lėšų, pavadinimas)
1.2. Projekto įgyvendinimo pradžia ir pabaiga	(Nurodoma planuojamų tinkamų finansuoti išlaidų patyrimo laikotarpio pradžia ir pabaiga, pvz., nuo 2024-01-01 iki 2027-12-30)

2. PAREIŠKĖJO DUOMENYS

Pareiškėjo rekvizitai:
2.1. Pareiškėjo pavadinimas	(Nurodomas paraišką teikiančio juridinio asmens pavadinimas pagal Juridinių asmenų registro duomenis. Pildoma didžiosiomis ir mažosiomis raidėmis, kaip nurodyta Juridinių asmenų registre)
2.2. Juridinio asmens kodas	(Nurodomas juridinio asmens kodas pagal Juridinių asmenų registro duomenis)
Pareiškėjo kontaktiniai duomenys:
2.3. Gatvė
2.4. Namo numeris
2.5. Pašto kodas
2.6. Miestas / rajonas
2.7. Telefono ryšio numeris
2.8. Elektroninio pašto adresas
Projekto vykdytojo vadovo arba jo įgalioto asmens duomenys:
2.9. Vardas ir pavardė	(Nurodomas paraišką teikiančio juridinio asmens vadovo ar jo paraišką pateikti įgalioto asmens vardas ir pavardė)
2.10. Pareigos	(Nurodomos paraišką teikiančio juridinio asmens vadovo ar jo paraišką pateikti įgalioto asmens pareigos)
Už paraiškos pateikimą atsakingo asmens kontaktiniai duomenys:
2.11. Vardas ir pavardė	(Nurodomas už paraiškos pateikimą atsakingo asmens vardas ir pavardė. Už paraiškos pateikimą atsakingas asmuo gali būti ir paraišką teikiančio juridinio asmens vadovas ar jo paraišką pateikti įgaliotas asmuo, jeigu jis tiesiogiai susijęs su paraiškos rengimu ir galės atsakyti į klausimus, susijusius su paraiškos rengimu ir teikimu)
2.12. Pareigos	(Nurodomos už paraiškos pateikimą atsakingo asmens pareigos)
2.13. Telefono ryšio numeris
2.14. Elektroninio pašto adresas

3. INFORMACIJA APIE PARTNERIUS

Eil. Nr.	Partnerio pavadinimas	Juridinio asmens kodas	Telefono ryšio numeris	Elektroninio pašto adresas	Buveinės adresas	Savivaldybės administracijos dalyvavimas projekte (Pažymimas tik vienas iš toliau nurodytų variantų)	Kitų partnerių, vykdančių projekto veiklas, pavadinimai

Projekte dalyvauja kaip partnerė, kuri visas partnerio veiklas vykdo viena	Projekte dalyvauja kaip partnerė, kuri dalį projekto veiklų vykdo su kitais projekto partneriais

1	2	3	4	5	6	7	8
1.	(Nurodomas partnerio organizacijos pavadinimas pagal Juridinių asmenų registro duomenis. Kiekvienam partneriui pildoma atskira eilutė. Tas pats subjektas negali būti nurodomas daugiau nei vieną kartą)	(Nurodomas juridinio asmens kodas pagal Juridinių asmenų registro duomenis)	(Nurodomas juridinio asmens telefono ryšio numeris, vadovaujantis Nacionalinių ir tarptautinių telefono ryšio numerių rašymo rekomendacijomis, patvirtintomis Lietuvos Respublikos ryšių reguliavimo tarnybos direktoriaus 2005 m. gruodžio 23 d. įsakymu Nr. 1V-1162 „Dėl Nacionalinių ir tarptautinių telefono ryšio numerių rašymo rekomendacijų patvirtinimo“, pvz.: fiksuotojo telefono ryšio numeris nurodomas taip: Tel. +370 5 216 222; judriojo telefono ryšio numeris nurodomas taip: Mob. +370 611 10 977)	(Nurodomas juridinio asmens elektroninio pašto adresas, pvz.: info@savivaldybe.lt, savivaldybe@savivaldybe.lt)	(Nurodomas juridinio asmens buveinės adresas, vadovaujantis Adresų formavimo taisyklėmis, patvirtintomis Lietuvos Respublikos Vyriausybės 2002 m. gruodžio 23 d. nutarimu Nr. 2092 „Dėl Adresų formavimo taisyklių patvirtinimo“, pvz.: Kaunas, Savanorių pr. 120 K5-12, LT-44148; Kaišiadorių r. sav., Kruonis, Liepų g. 6, LT-56318; Varėnos r. sav., Matuizų sen., Voriškių k., Eglyno g. 20, LT-65467)	⬜	⬜	(Pildoma, jei šios lentelės 7 skiltyje pasirenkamas variantas „Projekte dalyvauja kaip partnerė, kuri dalį projekto veiklų vykdo su kitais projekto partneriais“. Nurodomi visi partneriai iš lentelės 2 stulpelio)

4. PROJEKTO VEIKLŲ VYKDYMO TERITORIJA

MNM programos veiklos vykdomos tik Lietuvos Respublikos teritorijoje
Ar MNM programos veiklos bus vykdomos visose savivaldybėse?	Socialinių ar kitų joms lygiaverčių kortelių (toliau – kortelės), kuriomis naudodamiesi projekto dalyviai galėtų įsigyti maisto produktų ir (ar) kitų būtinojo vartojimo prekių iš pasirinktų tiekėjų, su kuriais projekto vykdytojas pasirašęs bendradarbiavimo sutartis, skyrimo projekto dalyviams veikla (toliau – su kortelėmis susijusi veikla) ⬜ Taip ⬜ Ne (Pažymimas tik vienas iš nurodytų variantų. Jeigu pažymėta „Ne“, būtina išvardyti savivaldybes, kuriose nebus vykdoma MNM programos lėšomis finansuojama su kortelėmis susijusi veikla)

Su donacijomis susijusi veikla ⬜ Taip ⬜ Ne (Pažymimas tik vienas iš nurodytų variantų. Jeigu pažymėta „Ne“, būtina išvardyti savivaldybes, kuriose nebus vykdoma MNM programos lėšomis finansuojama su donacijomis susijusi veikla)
Regionas, kuriam priskiriamas projektas?	⬜ Sostinės regionas ⬜ Vidurio ir vakarų Lietuvos (toliau – VVL) regionas (Pažymimas tinkamas (-i) variantas (-ai))

Pastaba. Vadovaujantis Lietuvos Respublikos Vyriausybės 2016 m. sausio 6 d. nutarimo Nr. 5 „Dėl Sostinės regiono ir Vidurio ir vakarų Lietuvos regiono sudarymo“ 1 punktu, Sostinės regioną sudaro Vilniaus apskrities savivaldybės; Vidurio ir vakarų Lietuvos regioną sudaro Alytaus, Kauno, Klaipėdos, Marijampolės, Panevėžio, Šiaulių, Tauragės, Telšių ir Utenos apskritys.

5. PROJEKTO TIKSLAS

(Trumpai (iki 500 žodžių) nurodomas siekiamas projekto tikslas)

6. PROJEKTO VEIKLOS IR JŲ ĮVYKDYMO RODIKLIAI (TOLIAU – RODIKLIAI)

(Detaliai nurodomos visos projekto veiklos, jų vykdymo regionas (-ai), įvardijamos rodiklių reikšmės, kurios bus pasiektos baigus vykdyti projekto veiklas)

Projekto veiklos Nr. ir pavadinimas	Projekto veiklos vykdymo regionai	Rodiklių pavadinimai	Rodiklių Nr.	Rodiklių matavimo vienetai	Siektinos rodiklių reikšmės	Biudžeto išlaidų kategorija
1	2	3	4	5	6	7
pvz., Nr. 1. „Maisto produktų ir (ar) būtinojo vartojimo prekių įsigijimas naudojantis kortele“	⬜ Sostinės regionas	Bendra projekto dalyvių naudojantis kortelėmis įsigytų maisto produktų ir (ar) būtinojo vartojimo prekių piniginė vertė	EMCO01	eurai	(Nurodoma siektina veiklos įvykdymo rodiklio reikšmė eurais, euro centų tikslumu, du skaičiai po kablelio)	(Nurodoma biudžeto išlaidų kategorija pagal paraiškos 7 punkte „Projekto biudžetas“ nurodytas išlaidų kategorijas)

Bendras įsigytų maisto produktų kiekis	EMCO09	tonos	-	-

Projekto dalyvių skaičius	EMCR01	asmenys	(Nurodoma siektina veiklos įvykdymo rodiklio reikšmė skaičiais)	(Nurodoma biudžeto išlaidų kategorija pagal paraiškos 7 punkte „Projekto biudžetas“ nurodytas išlaidų kategorijas)

⬜ VVL regionas	Bendra projekto dalyvių naudojantis kortelėmis įsigytų maisto produktų ir (ar) būtinojo vartojimo prekių piniginė vertė	EMCO01	eurai	(Nurodoma siektina veiklos įvykdymo rodiklio reikšmė eurais, euro centų tikslumu, du skaičiai po kablelio)	(Nurodoma biudžeto išlaidų kategorija pagal paraiškos 7 punkte „Projekto biudžetas“ nurodytas išlaidų kategorijas)

Bendras įsigytų maisto produktų kiekis	EMCO09	tonos	-	-

Projekto dalyvių skaičius	EMCR01	asmenys	(Nurodoma siektina veiklos įvykdymo rodiklio reikšmė skaičiais)	(Nurodoma biudžeto išlaidų kategorija pagal paraiškos 7 punkte „Projekto biudžetas“ nurodytas išlaidų kategorijas)
pvz., Nr. 2 „Donacijos“	⬜ Sostinės regionas	Paaukotų maisto produktų, už kurių surinkimą, transportavimą, sandėliavimą ir paskirstymą sumokėta MNM programos lėšomis, dalis	EMCO10	procentai (donacijų, už kurias sumokėta iš MNM programos lėšų, skaičius (tonomis) dalijamas iš rodiklio EMCO09 reikšmės (tonomis))	(Nurodoma siektina veiklos įvykdymo rodiklio reikšmė procentais)	(Nurodoma biudžeto išlaidų kategorija pagal paraiškos 7 punkte „Projekto biudžetas“ nurodytas išlaidų kategorijas)

⬜ VVL regionas	Paaukotų maisto produktų, už kurių surinkimą, transportavimą, sandėliavimą ir paskirstymą sumokėta MNM programos lėšomis, dalis	EMCO10	procentai (donacijų, už kurias sumokėta iš MNM programos lėšų, skaičius (tonomis) dalijamas iš rodiklio EMCO09 reikšmės (tonomis))	(Nurodoma siektina veiklos rodiklio reikšmė procentais, jeigu tokia veikla planuojama įgyvendinti)	(Nurodoma biudžeto išlaidų kategorija pagal paraiškos 7 punkte „Projekto biudžetas“ nurodytas išlaidų kategorijas)

7. PROJEKTO BIUDŽETAS

(Projekto biudžete gali būti nurodomos tik tinkamos finansuoti iš MNM programos lėšų išlaidos, nurodytos PFSAT. Lentelėje nurodomos planuojamos pervesti į korteles MNM programos lėšos, pagal kurias apskaičiuojamos projekto vykdytojui ir (ar) partneriams tenkančios lėšos, apskaičiuojamos pagal fiksuotąsias normas, t. y. 7 proc. lėšų papildomoms veikloms vykdyti (lentelės 2 eilutė) ir 7 proc. lėšų projekto veiklų administravimo išlaidoms padengti (lentelės 3 eilutė). Lentelėje taip pat nurodomos donacijoms planuojamos išlaidos (jeigu taikoma). Jei pridėtinės vertės mokestis (toliau – PVM) yra tinkamas finansuoti, sumos nurodomos su PVM, jei netinkamas finansuoti – be PVM. Tinkamos finansuoti išlaidos skirstomos pagal regionus: Sostinės regionui atitenka 5 proc., VVL regionui – 95 proc. visų tinkamų finansuoti išlaidų)

Išlaidų kategorijų Nr.	Projekto biudžeto išlaidų kategorijos pavadinimas	Išlaidų patyrimo regionas	Tinkamų finansuoti išlaidų suma, eurais	Išlaidų pagrindimas
1	2	3	4	5
1.	Maisto produktų ir (ar) būtinojo vartojimo prekių įsigijimo, naudojantis kortele, išlaidos	⬜ Sostinės regionas	(Nurodoma euro centų tikslumu, du skaičiai po kablelio)	(Pagrindžiamos nurodytos išlaidos, nurodomi dokumentai, kuriais remiantis apskaičiuotos planuojamos išlaidos)

⬜ VVL regionas	(Nurodoma euro centų tikslumu, du skaičiai po kablelio)	(Pagrindžiamos nurodytos išlaidos, nurodomi dokumentai, kuriais remiantis apskaičiuotos planuojamos išlaidos)

Iš viso:	(Nurodoma euro centų tikslumu, du skaičiai po kablelio)	-
2.	Papildomų veiklų vykdymo išlaidos	⬜ Sostinės regionas	(Nurodoma euro centų tikslumu, du skaičiai po kablelio)	(Nereikia pagrįsti, nes apskaičiuojamos pagal fiksuotąją normą)

⬜ VVL regionas	(Nurodoma euro centų tikslumu, du skaičiai po kablelio)	(Nereikia pagrįsti, nes apskaičiuojamos pagal fiksuotąją normą)

Iš viso:	(Nurodoma euro centų tikslumu, du skaičiai po kablelio)	-
3.	Administravimo išlaidos	⬜ Sostinės regionas	(Nurodoma euro centų tikslumu, du skaičiai po kablelio)	(Nereikia pagrįsti, nes apskaičiuojamos pagal fiksuotąją normą)

⬜ VVL regionas	(Nurodoma euro centų tikslumu, du skaičiai po kablelio)	(Nereikia pagrįsti, nes apskaičiuojamos pagal fiksuotąją normą)

Iš viso:	(Nurodoma euro centų tikslumu, du skaičiai po kablelio)	-
4.	Donacijos	⬜ Sostinės regionas	(Nurodoma euro centų tikslumu, du skaičiai po kablelio)	(Pagrindžiamos nurodytos išlaidos, nurodomi dokumentai, kuriais remiantis apskaičiuotos planuojamos išlaidos)

⬜ VVL regionas	(Nurodoma euro centų tikslumu, du skaičiai po kablelio)	(Pagrindžiamos nurodytos išlaidos, nurodomi dokumentai, kuriais remiantis apskaičiuotos planuojamos išlaidos)

Iš viso:	(Nurodoma euro centų tikslumu, du skaičiai po kablelio)	-
5.	Iš viso, iš jų:	(Nurodoma euro centų tikslumu, du skaičiai po kablelio)	-
5.1.	Sostinės regionas	(Nurodoma euro centų tikslumu, du skaičiai po kablelio)	-
5.2.	VVL regionas	(Nurodoma euro centų tikslumu, du skaičiai po kablelio)	-

8. PROJEKTO VEIKLŲ VYKDYMO GRAFIKAS

Projekto įgyvendinimo trukmė (mėnesiais)	(Įrašomas planuojamas projekto įgyvendinimo laikotarpis nuo projekto sutarties pasirašymo dienos iki projekto veiklų įvykdymo dienos, t. y. nurodoma, per kiek mėnesių, pasirašius sutartį, bus pabaigtos vykdyti visos projekto veiklos)

Projekto veiklos Nr. ir pavadinimas	Veikla pradėta vykdyti iki projekto sutarties pasirašymo	Mėnuo, kurį pradedama vykdyti projekto veikla	Mėnuo, kurį baigiama vykdyti projekto veikla	Veiklos vykdymo laikotarpio aprašymas

1	2	3	4	5
(Projekto veiklų numeriai ir pavadinimai perkeliami iš paraiškos 6 punkto lentelės 1 skilties. Gali būti pildoma tiek eilučių, kiek reikia)	(Nurodoma, ar konkreti veikla vykdoma arba planuojama pradėti vykdyti iki projekto sutarties pasirašymo. Įrašoma „Taip“ arba „Ne“)	(Skaičiumi nurodomas projekto veiklos vykdymo pradžios mėnuo, kuris nebūtinai yra sausio mėnuo)	(Skaičiumi nurodomas projekto veiklos vykdymo pabaigos mėnuo)	(Detalizuojama, kokie yra ar bus veiklos vykdymo etapai, pvz., kada buvo paskelbtas ar bus skelbiamas kvietimas bendradarbiauti, su teikėjais pasirašytos ar bus pasirašomos bendradarbiavimo sutartys, vykdomi kiti veiklos etapai ir pan.)

9. INFORMACIJA APIE KVIETIMĄ BENDRADARBIAUTI, ĮGYVENDINANT PROJEKTUS, FINANSUOJAMUS IŠ MNM PROGRAMOS LĖŠŲ, PASKELBTĄ IKI PARAIŠKOS PATEIKIMO, ARBA PASIRAŠYTAS BENDRADARBIAVIMO SUTARTIS

Ar pareiškėjas yra paskelbęs tiekėjams kvietimą bendradarbiauti, įgyvendinant projektus, finansuojamus iš MNM programos lėšų, ar iki paraiškos pateikimo yra pasirašęs su jais bendradarbiavimo sutartis?
9.1. ⬜ Kvietimo bendradarbiauti procedūros pradėtos / baigtos (Pažymima, jei iki paraiškos pateikimo dienos pradėtos ar baigtos tiekėjams paskelbto kvietimo bendradarbiauti, įgyvendinant projektus, finansuojamus iš MNM programos lėšų, procedūros. Pažymėjus šį punktą, pildoma toliau esanti lentelė)
Kvietimo bendradarbiauti pavadinimas	Kvietimo bendradarbiauti pradžios ir pabaigos data	Tiekėjo pavadinimas	Bendradarbiavimo sutarties data	Bendradarbiavimo sutarties Nr.
(Nurodomas iki paraiškos pateikimo paskelbto kvietimo bendradarbiauti pavadinimas)	(pvz., 2023-08-01–2023-09-01)	(Nurodomi tiekėjų, su kuriais pasirašytos bendradarbiavimo sutartys, juridinio asmens pavadinimai pagal Juridinių asmenų registro duomenis. Pildoma didžiosiomis ir mažosiomis raidėmis, kaip nurodyta Juridinių asmenų registre. Kiekvieno tiekėjo pavadinimas nurodomas naujoje eilutėje. Arba nurodomi fizinių asmenų, vykdančių ūkinę ir (arba) ekonominę veiklą (toliau – fizinis asmuo), vardai ir pavardės. Pildoma didžiosiomis ir mažosiomis raidėmis, kaip įrašyta galiojančiame asmens tapatybę patvirtinančiame dokumente)	(Nurodomos iki paraiškos pateikimo su tiekėjais sudarytų bendradarbiavimo sutarčių datos. Kiekvienos sutarties data rašoma naujoje eilutėje. Datos formatas MMMM-MM-DD (metai-mėnuo-diena)	(Nurodomi iki paraiškos pateikimo su tiekėjais sudarytų bendradarbiavimo sutarčių numeriai. Kiekvienas numeris rašomas naujoje eilutėje)
9.2. ⬜ Kvietimo bendradarbiauti procedūros nepradėtos (Pažymima, jei iki paraiškos pateikimo dienos nepradėtos tiekėjams paskelbto kvietimo bendradarbiauti, įgyvendinant projektus, finansuojamus iš MNM programos lėšų, procedūros)

10. INFORMACIJA APIE ĮGYVENDINANT PROJEKTĄ PLANUOJAMAS GAUTI PAJAMAS

10.1. ⬜ Įgyvendinant projektą pajamų gauti neplanuojama	(Pažymima, jei įgyvendinant projektą pajamų gauti neplanuojama)
10.2. ⬜ Įgyvendinant projektą planuojama gauti pajamų ir jos iš anksto apskaičiuotos	(Pažymima, jei įgyvendinant projektą planuojama gauti pajamų ir jos iš anksto apskaičiuotos)
10.3. ⬜ Įgyvendinant projektą planuojama gauti pajamų, bet jų neįmanoma iš anksto apskaičiuoti	(Pažymima, jei įgyvendinant projektą planuojama gauti pajamų, tačiau jų neįmanoma iš anksto apskaičiuoti)

11. TINKAMŲ FINANSUOTI PROJEKTO IŠLAIDŲ FINANSAVIMO ŠALTINIAI

Finansavimo šaltinio pavadinimas	Suma, eurais (euro centų tikslumu, du skaičiai po kablelio)
1. Prašomos skirti lėšos	(Skaičiumi nurodoma prašoma skirti lėšų suma projekto išlaidoms finansuoti)
2. Pareiškėjo ir partnerio (-ių) nuosavos lėšos	(Nurodoma nuosavų lėšų (įnašo) suma, t. y. lėšų suma, kurią užtikrins pareiškėjas ir kuri apskaičiuojama sudėjus 2.1–2.2 papunkčių eilučių sumas)
2.1. Viešosios lėšos	(Nurodoma lėšų suma, kurią užtikrins pareiškėjas, kurios šaltinis – Lietuvos Respublikos valstybės biudžeto, savivaldybių biudžetų ar kitų viešųjų šaltinių lėšos ir kuri apskaičiuojama sudėjus 2.1.1–2.1.3 papunkčių eilučių sumas)
2.1.1. Lietuvos Respublikos valstybės biudžeto lėšos	(Nurodoma lėšų suma, kurią užtikrins pareiškėjas ir kurios šaltinis – Lietuvos Respublikos valstybės biudžeto lėšos)
2.1.2. Savivaldybės biudžeto lėšos	(Nurodoma lėšų suma, kurią užtikrins pareiškėjas ir kurios šaltinis – savivaldybės biudžeto lėšos)
2.1.3. Kitų viešųjų šaltinių lėšos	(Nurodoma lėšų suma, kurią užtikrins pareiškėjas ir kurios šaltinis – kitų viešųjų šaltinių lėšos (pvz., Užimtumo fondo, valstybės įmonių, kitų juridinių asmenų, kurie yra perkančiosios organizacijos, nurodytos Lietuvos Respublikos viešųjų pirkimų įstatymo 4 straipsnio 1 dalies 1–3 punktuose, lėšos)
2.2. Privačios lėšos	(Apskaičiuojama sudėjus 2.2.1–2.2.2 papunkčiuose nurodytas lėšų sumas, kurias užtikrins pareiškėjas iš nuosavų lėšų ar kitų lėšų šaltinių)
2.2.1. Pareiškėjo ir partnerio (-ių) lėšos	(Nurodoma pareiškėjo ir partnerio (-ių) lėšų, kurios nėra viešosios lėšos, suma, kurią užtikrins pareiškėjas)
2.2.2. Kitų šaltinių lėšos	(Nurodoma lėšų suma, kurią užtikrins pareiškėjas ir kurios šaltinis – kiti lėšų šaltiniai, pvz., banko paskola)
3. Iš viso:	(Nurodoma bendra tinkamų finansuoti projekto išlaidų suma (apskaičiuojama sudėjus šios lentelės 1–2 punktuose nurodytas lėšų sumas), kuri turi sutapti su bendra tinkamų finansuoti išlaidų suma, nurodyta paraiškos 7 punkto „Projekto biudžetas“ lentelėje)

12. IŠLAIDŲ TINKAMUMO FINANSUOTI REIKALAVIMŲ NEATITINKANČIŲ IŠLAIDŲ DETALIZAVIMAS

(Pildant šios dalies lentelę, nurodomos projektui įgyvendinti būtinos veiklos ir jų vykdymo išlaidos, kurios nėra tinkamos finansuoti MNM programos lėšomis, pvz., PVM, kuris neatitinka išlaidų tinkamumo finansuoti reikalavimų ir negali būti įtrauktas į tinkamų finansuoti projekto išlaidų biudžetą, kaip ir iš kokių šaltinių bus padengtos šios išlaidos)

Eil. Nr.	Projekto veiklos, kurias vykdant bus patirtos netinkamos finansuoti išlaidos	Išlaidų tinkamumo finansuoti reikalavimų neatitinkančių išlaidų suma, eurais	Numatomas šių netinkamų finansuoti išlaidų finansavimo šaltinis
1	2	3	4
(Iš eilės nurodomas numeris, pvz., 1, 2, 3. Šioje skiltyje galima įvesti tik skaičių)	(Nurodoma netinkamų finansuoti išlaidų paskirtis, pvz., „Sandėlio statyba“)	(Nurodoma netinkamų finansuoti išlaidų suma euro centų tikslumu, du skaičiai po kablelio)	(Nurodomas numatomas šių išlaidų finansavimo šaltinis)

13. PRINCIPAI, KURIŲ BUS LAIKOMASI ĮGYVENDINANT PROJEKTĄ

Įgyvendinant projektą, bus siekiama užtikrinti principų, numatytų 2021 m. birželio 24 d. Europos Parlamento ir Tarybos reglamento (ES) 2021/1057, kuriuo nustatomas „Europos socialinis fondas +“ (ESF+) ir panaikinamas Reglamentas (ES) Nr. 1296/2013, 19 straipsnyje, laikymąsi: produktų saugos, maisto nešvaistymo, kiek įmanoma subalansuotos mitybos, žmogaus orumo, taip pat horizontaliųjų principų, nustatytų 2021 m. birželio 24 d. Europos Parlamento ir Tarybos reglamento (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės, 9 straipsnyje bei Europos Sąjungos pagrindinių teisių chartijoje, laikymąsi: lygybės (lygybė prieš įstatymą), laisvės (teisės į privatų ir šeimos gyvenimą, asmens duomenų apsaugą), pilietinių teisių (teisė į gerą administravimą, teisė susipažinti su dokumentais), teisingumo (teisė į gynybą ir teisingą bylos nagrinėjimą, nusikalstamos veiklos ir bausmės proporcingumą)	⬜ Taip ⬜ Ne (Pažymimas tik vienas iš nurodytų variantų)

14. INFORMAVIMAS APIE PROJEKTĄ

(Pareiškėjas privalo pasirinkti planuojamas įgyvendinti informavimo priemones)

Informavimo priemonė (-ės)	Žyma	Aprašymas
1	2	3
14.1. Projekto vykdytojo interneto svetainėje paskelbti informaciją apie įgyvendinamą projektą	⬜ Taip ⬜ Ne	(Žymima „Taip“, projekto vykdytojas į savo interneto svetainę gali įkelti tik nuorodą į informaciją, kuri skelbiama www.priimk.lt)
14.2. Partnerių interneto svetainėse paskelbti informaciją apie tai, kas ir kaip gali gauti pagal MNM programą teikiamą paramą	⬜ Taip ⬜ Ne	(Žymima „Taip“ ir pateikiamos nuorodos į partnerių interneto svetaines)
14.3. (Nurodomos kitos projekto vykdytojo ir (ar) partnerių pasirinktos vykdyti informavimo apie projektą priemonės. Gali būti pildoma tiek eilučių, kiek reikia)	⬜ Taip ⬜ Ne	(Pažymėjus „Taip“, pateikiamas trumpas informavimo priemonės aprašymas)

15. PARAIŠKOS PRIEDŲ SĄRAŠAS

(Prie kiekvieno lentelėje nurodyto priedo pavadinimo 3 skiltyje iš pasirenkamo sąrašo pažymima „Taip“, jeigu šis priedas bus teikiamas kartu su paraiška, ir „Ne“, jeigu pareiškėjas jo neteiks. Lentelės pabaigoje įrašomi kiti priedai, kurie nebuvo išvardyti lentelėje)

Eil. Nr.	Priedo pavadinimas	Žymima, jeigu teikiama	Lapų skaičius
1	2	3	4
1.	Partnerio deklaracija	(Privaloma kartu su paraiška pateikti užpildytą paraiškos 1 priede nustatytos formos Partnerio deklaraciją)	(Įrašomas bendras partnerių deklaracijų puslapių skaičius)
2.	Klausimynas apie pirkimo ir (arba) importo PVM tinkamumą finansuoti iš MNM programos ir (ar) Lietuvos Respublikos valstybės biudžeto lėšų	(Užpildytas paraiškos 2 priede nustatytos formos klausimynas pateikiamas, jeigu projekto biudžete tinkamų finansuoti išlaidų suma numatyta su PVM arba jeigu PFSAT nurodyta, kad kartu su paraiška privaloma pateikti informaciją apie PVM)
3.	(Įrašomi kiti priedai, jei PFSAT nurodyta, kad juos reikia pateikti. Leidžiama sukurti daugiau eilučių)

16. PAREIŠKĖJO DEKLARACIJA

Patvirtinu, kad:

1. Šioje paraiškoje ir prie jos pridedamuose dokumentuose pateikta informacija, mano žiniomis ir įsitikinimu, yra teisinga.

2. Prašomas finansavimas yra minimali projektui įgyvendinti reikalinga lėšų suma.

3. Esu susipažinęs su projekto finansavimo sąlygomis, tvarka ir reikalavimais, nustatytais PFSAT. Jeigu keičiant PFSAT bus nustatyta naujų reikalavimų ir sąlygų, sutinku jų laikytis.

4. Man žinoma, kad projektas, kuriam finansuoti teikiama ši paraiška, bus vykdomas iš MNM programos ir Lietuvos Respublikos valstybės biudžeto lėšų.

5. Įsipareigoju per tarpinės institucijos nustatytą terminą pateikti jai reikiamą informaciją ir (arba) atlikti Lietuvos Respublikos ir Europos Sąjungos (toliau – ES) atsakingų institucijų nurodytus veiksmus, susijusius su PFSAT nurodytų ir kitų Lietuvos Respublikos ir ES teisės aktų nuostatų taikymu.

6. Mano atstovaujamas juridinis asmuo yra įvykdęs su mokesčių ir socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus arba, jei pareiškėjas yra užsienyje įregistruotas juridinis asmuo, pagal atitinkamos užsienio valstybės teisės aktus (ši nuostata netaikoma įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, ir juridiniams asmenims, kuriems Lietuvos Respublikos teisės aktų nustatyta tvarka atidėti mokesčių arba socialinio draudimo įmokų mokėjimo terminai).

7. Mano atstovaujamo juridinio asmens vadovas ar kitas atstovas, turintis teisę juridinio asmens vardu sudaryti sandorį, ar buhalteris (-iai), ar kitas (-i) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl pareiškėjo per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams (šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, Europos investicijų fondui ir Europos investicijų bankui).

8. Mano atstovaujamam juridiniam asmeniui netaikomas apribojimas (iki 5 metų) skirti ES finansinę paramą dėl trečiųjų šalių piliečių nelegalaus įdarbinimo (ši nuostata netaikoma viešiesiems juridiniams asmenims).

9. Mano atstovaujamam juridiniam asmeniui nėra iškelta bankroto ar restruktūrizavimo byla, nėra pradėtas ikiteisminis tyrimas dėl ūkinės, komercinės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka (ši nuostata netaikoma biudžetinėms įstaigoms).

10. Mano atstovaujamam juridiniam asmeniui netaikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų (šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, Europos investicijų fondui ir Europos investicijų bankui).

11. Mano atstovaujamam juridiniam asmeniui, kuris yra perkėlęs gamybinę veiklą valstybėje narėje arba į kitą valstybę narę, netaikoma arba nebuvo taikoma išieškojimo procedūra (ši nuostata netaikoma viešiesiems juridiniams asmenims).

12. Mano atstovaujamas juridinis asmuo paraiškos vertinimo metu Juridinių asmenų registrui yra pateikęs metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“ (ši nuostata taikoma tais atvejais, kai finansines ataskaitas būtina rengti pagal įstatymus, taikomus juridiniam asmeniui ar kitai organizacijai arba jų filialui).

13. Jeigu projektas įgyvendinamas kartu su partneriais ir jeigu įgyvendinant projektą bus patiriamos PVM išlaidos, kurios yra tinkamos finansuoti iš MNM programos ir (arba) Lietuvos Respublikos valstybės biudžeto lėšų, partnerystės sutartimis ar kitais būdais užtikrinsiu, kad įgyvendinant projektą numatomos įsigyti prekės ir paslaugos bus skirtos partnerio neekonominei veiklai ir Lietuvos Respublikos pridėtinės vertės mokesčio įstatymo 20–26, 29, 33 straipsniuose nustatytų rūšių veikloms vykdyti.

14. Mano atstovaujamam juridiniam asmeniui yra žinoma, kad užsienyje sumokėto Lietuvos Respublikos apmokestinamojo asmens PVM negalima susigrąžinti pasinaudojus Valstybinės mokesčių inspekcijos prie Lietuvos Respublikos finansų ministerijos Elektroninių prašymų priėmimo sistema (EPRIS), o susigrąžinus reikia nedelsiant apie tai per IS DMS informuoti tarpinę instituciją, nurodant juridinio asmens pavadinimą ir kodą bei susigrąžinto PVM sumą.

15. Mano juridinio asmens vadovo ar jo įgalioto asmens privatūs interesai yra suderinti su visuomenės viešaisiais interesais.

16. Man nežinomos kitos šioje deklaracijoje nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas arba dėl kurių projektas nebūtų įgyvendintas MNM programos įgyvendinimo laikotarpiu.

17. Sutinku užtikrinti paraiškoje nurodytą nuosavų lėšų (įnašo) sumą tinkamoms finansuoti projekto išlaidoms (jeigu taikoma) apmokėti ir visų kitų projektui įgyvendinti reikalingų išlaidų (tarp jų ir netinkamų finansuoti) apmokėjimą.

18. Esu informuotas, kad Europos Audito Rūmų, Europos Komisijos, Lietuvos Respublikos socialinės apsaugos ir darbo ministerijos, tarpinės institucijos, Lietuvos Respublikos valstybės kontrolės, Finansinių nusikaltimų tyrimų tarnybos prie Vidaus reikalų ministerijos ir Lietuvos Respublikos konkurencijos tarybos įgalioti asmenys turi teisę audituoti ir kontroliuoti mano, kaip projekto vykdytojo, ūkinę ir finansinę veiklą, kiek ji yra susijusi su projekto įgyvendinimu.

19. Esu informuotas, kad paraiška gali būti atmesta, jeigu su ja pateikti ne visi prašomi duomenys ir (ar) dokumentai (įskaitant šią deklaraciją).

20. Esu informuotas, kad paraiškoje pateikti duomenys bus apdorojami ir saugomi MNM programos informacinėje sistemoje.

21. Esu informuotas, kad informacija apie priimtą sprendimą finansuoti projektą ir apie sudarytą projekto sutartį (projekto vykdytojo pavadinimas, projekto pavadinimas, projekto tikslas, projektui finansuoti skirtų lėšų suma ir kita aktuali informacija) bus skelbiama interneto svetainėje www.priimk.lt.

______________________________

Paraiškos finansuoti projektą iš 2021–2027

metų materialinio nepritekliaus mažinimo

programos Lietuvoje lėšų

1 priedas

PARTNERIO DEKLARACIJA

(partnerio pavadinimas ir adresas)

(data)
Aš, , patvirtinu, kad: (vardas ir pavardė) 1. Esu susipažinęs su teikiama paraiška ir projekto tikslu, savo teisėmis ir pareigomis įgyvendinant projektą.
2. Šioje paraiškoje pateikta informacija, mano žiniomis ir įsitikinimu, yra teisinga. 3. Esu susipažinęs su projekto finansavimo sąlygomis, tvarka ir reikalavimais, nustatytais 2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklėse, patvirtintose Lietuvos Respublikos socialinės apsaugos ir darbo ministro 2023 m. ..................... d. įsakymu Nr. .... „Dėl 2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklių patvirtinimo“ (toliau – PFSAT). Jeigu keičiant PFSAT bus nustatyta naujų reikalavimų ir sąlygų, sutinku jų laikytis. 4. Man žinoma, kad projektas, kuriam finansuoti teikiama ši paraiška, bus vykdomas 2021–2027 metų materialinio nepritekliaus mažinimo (toliau – MNM) programos ir Lietuvos Respublikos valstybės biudžeto lėšomis. 5. Mano atstovaujamas juridinis asmuo yra įvykdęs su mokesčių ir socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus arba, jei partneris yra užsienyje įregistruotas juridinis asmuo, pagal atitinkamos užsienio valstybės teisės aktus (ši nuostata netaikoma įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, ir juridiniams asmenims, kuriems Lietuvos Respublikos teisės aktų nustatyta tvarka atidėti mokesčių arba socialinio draudimo įmokų mokėjimo terminai). 6. Mano atstovaujamo juridinio asmens vadovas ar kitas atstovas, turintis teisę juridinio asmens vardu sudaryti sandorį, ar buhalteris (-iai), ar kitas (-i) asmuo (asmenys), turintis (-ys) teisę surašyti ir pasirašyti partnerio apskaitos dokumentus, neturi neišnykusio arba nepanaikinto teistumo arba dėl partnerio per pastaruosius 5 (penkerius) metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) Europos Sąjungos (toliau – ES) finansiniams interesams (šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, Europos investicijų fondui ir Europos investicijų bankui). 7. Mano atstovaujamam juridiniam asmeniui netaikomas apribojimas (iki 5 metų) skirti ES finansinę paramą dėl trečiųjų šalių piliečių nelegalaus įdarbinimo (ši nuostata netaikoma viešiesiems juridiniams asmenims). 8. Mano atstovaujamam juridiniam asmeniui nėra iškelta bankroto ar restruktūrizavimo byla, nėra pradėtas ikiteisminis tyrimas dėl ūkinės, komercinės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka (ši nuostata netaikoma biudžetinėms įstaigoms). 9. Mano atstovaujamam juridiniam asmeniui netaikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų (šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, Europos investicijų fondui ir Europos investicijų bankui). 10. Mano atstovaujamam juridiniam asmeniui, kuris yra perkėlęs gamybinę veiklą valstybėje narėje arba į kitą valstybę narę, netaikoma arba nebuvo taikoma išieškojimo procedūra (ši nuostata netaikoma viešiesiems juridiniams asmenims). 11. Mano atstovaujamas juridinis asmuo paraiškos vertinimo metu Juridinių asmenų registrui yra pateikęs metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“ (ši nuostata taikoma tais atvejais, kai finansines ataskaitas būtina rengti pagal įstatymus, taikomus juridiniam asmeniui ar kitai organizacijai arba jų filialui). 12. Mano juridinio asmens vadovo ar jo įgalioto asmens privatūs interesai yra suderinti su visuomenės viešaisiais interesais. 13. Man nežinomos kitos šioje deklaracijoje nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas arba dėl kurių projektas nebūtų įgyvendintas MNM programos įgyvendinimo laikotarpiu. 14. Esu informuotas, kad Europos Audito Rūmų, Europos Komisijos, Lietuvos Respublikos socialinės apsaugos ir darbo ministerijos, tarpinės institucijos, Lietuvos Respublikos valstybės kontrolės, Finansinių nusikaltimų tyrimų tarnybos prie Vidaus reikalų ministerijos ir Lietuvos Respublikos konkurencijos tarybos įgalioti asmenys turi teisę audituoti ir kontroliuoti mano, kaip partnerio, ūkinę ir finansinę veiklą, kiek ji yra susijusi su projekto įgyvendinimu. 15. Esu informuotas, kad paraiškoje pateikti duomenys bus apdorojami ir saugomi MNM programos informacinėje sistemoje. 16. Esu informuotas, kad informacija apie mane (juridinio asmens pavadinimas ir kodas), kaip partnerį, įgyvendinant šį projektą bus skelbiama interneto svetainėje www.priimk.lt. 17. Kaip partneris įsipareigoju aktualią informaciją apie tai, kas ir kaip gali gauti pagal MNM programą teikiamą paramą, skelbti ir savo interneto svetainėje (jeigu ją turi).
(partnerio vadovo arba jo įgalioto asmens pareigų pavadinimas)	(parašas)	(vardas ir pavardė)

_________________________

Paraiškos finansuoti projektą iš 2021–2027 metų

materialinio nepritekliaus mažinimo programos

Lietuvoje lėšų

2 priedas

KLAUSIMYNAS APIE PIRKIMO IR (ARBA) IMPORTO PRIDĖTINĖS VERTĖS MOKESČIO TINKAMUMĄ FINANSUOTI IŠ 2021–2027 METŲ MATERIALINIO NEPRITEKLIAUS MAŽINIMO PROGRAMOS LIETUVOJE IR (ARBA) LIETUVOS RESPUBLIKOS VALSTYBĖS BIUDŽETO LĖŠŲ

_______________________________________________

(pareiškėjo juridinio asmens pavadinimas ir adresas)

__________________________

(data)

(Klausimynas pildomas, jei pareiškėjas arba partneris tvirtina, kad įgyvendinant projektą bus patiriamos pirkimo ir (arba) importo pridėtinės vertės mokesčio (toliau – PVM) išlaidos, tinkamos finansuoti 2021–2027 metų materialinio nepritekliaus mažinimo programos Lietuvoje ir (arba) Lietuvos Respublikos valstybės biudžeto lėšomis. Laukeliuose pažymimi tik teisingi atsakymai)

Pareiškėjo juridinio asmens pavadinimas	Vykdant projektą numatomi įsigyti maisto produktai ir (ar) būtinojo vartojimo prekės ar paslaugos, skirti pareiškėjo neekonominei veiklai vykdyti	Vykdant projektą numatomi įsigyti maisto produktai ir (ar) būtinojo vartojimo prekės ar paslaugos, skirti pareiškėjo PVM neapmokestinamai veiklai vykdyti (pagal Lietuvos Respublikos pridėtinės vertės mokesčio įstatymo (toliau – PVM įstatymas) 20–29 ir 31–331 straipsnius)	Pareiškėjo vykdoma veikla yra mišri (pagal PVM įstatymo 59 straipsnį)	Pastabos

1	2	3	4	5	6	7	8	9	10	11	12	13	14	15	16	17

(Nurodomas pareiškėjo juridinio asmens pavadinimas pagal Juridinių asmenų registro duomenis)	⬜	⬜	⬜	⬜	⬜	⬜	⬜	⬜	⬜	⬜	⬜	⬜	⬜	⬜	⬜	⬜	⬜	⬜	⬜	(Jei reikia, pareiškėjas pateikia papildomą informaciją)

Pastaba. PVM įstatymo 20–29 ir 31–331 straipsnių detalizavimas:

1) su sveikatos priežiūra susijusios prekės ir paslaugos (PVM įstatymo 20 straipsnis);

2) socialinės paslaugos ir susijusios prekės (PVM įstatymo 21 straipsnis);

3) švietimo ir mokymo paslaugos (PVM įstatymo 22 straipsnis);

4) kultūros ir sporto paslaugos (PVM įstatymo 23 straipsnis);

5) politinių partijų, profesinių sąjungų ir kitų įsteigtų ir veikiančių narystės pagrindu pelno nesiekiančių juridinių asmenų savo nariams teikiamos paslaugos bei tiekiamos prekės (PVM įstatymo 24 straipsnis);

6) religinių bendruomenių, bendrijų ir centrų savo nariams teikiamos paslaugos, kai šie asmenys kitą asmenį aprūpina personalu (PVM įstatymo 24 straipsnis);

7) pelno nesiekiančių juridinių asmenų organizuojamų labdaros ir paramos renginių metu šių asmenų tiekiamos prekės ir (arba) teikiamos paslaugos (PVM įstatymo 24 straipsnis);

8) nepriklausomų grupių savo nariams teikiamos paslaugos (PVM įstatymo 24 straipsnis);

9) pašto paslaugos (PVM įstatymo 25 straipsnis);

10) radijo ir (arba) televizijos transliuotojų visuomenei teikiamos visuomenės informavimo paslaugos (PVM įstatymo 26 straipsnis);

11) draudimo paslaugos (PVM įstatymo 27 straipsnis);

12) finansinės paslaugos (PVM įstatymo 28 straipsnis);

13) specialūs ženklai (PVM įstatymo 29 straipsnis);

14) nekilnojamųjų pagal prigimtį daiktų nuoma (PVM įstatymo 31 straipsnis);

15) nekilnojamųjų pagal prigimtį daiktų pardavimas ar kitoks perdavimas (PVM įstatymo 32 straipsnis);

16) ypatingi atvejai, kai prekių tiekimas ir paslaugų teikimas bei prekių įsigijimas iš kitos valstybės narės PVM neapmokestinami (PVM įstatymo 33 ir 331 straipsniai).

____________________________________________________ (pareiškėjo vadovo arba jo įgalioto asmens pareigų pavadinimas)	______________ (parašas)	________________________________ (vardas ir pavardė)
__________________________________

2021–2027 metų materialinio nepritekliaus

mažinimo programos Lietuvoje projektų

finansavimo sąlygų ir administravimo taisyklių

2 priedas

(Prašymo skirti pagal 2021–2027 metų materialinio nepritekliaus mažinimo programą teikiamą paramą į socialinę ar kitą jai lygiavertę kortelę forma)

PRAŠYMAS

SKIRTI PAGAL 2021–2027 METŲ MATERIALINIO NEPRITEKLIAUS MAŽINIMO PROGRAMĄ TEIKIAMĄ PARAMĄ Į SOCIALINĘ AR KITĄ JAI LYGIAVERTĘ KORTELĘ

____________________________

(prašymo pildymo data)

Prašau skirti man ir (ar) su manimi bendrai gyvenančiam (-tiems) asmeniui (-ims) pagal
2021–2027 metų Materialinio nepritekliaus mažinimo programą Lietuvoje, patvirtintą 2022 m. rugpjūčio 1 d. Europos Komisijos įgyvendinimo sprendimu Nr. C(2022)5651, kuriuo patvirtinama Materialinio nepritekliaus mažinimo programa dėl paramos iš „Europos socialinio fondo +“ Sostinės bei Vidurio ir vakarų Lietuvos regionams Lietuvoje, siekiant investicijų į darbo vietų kūrimą ir ekonomikos augimą tikslo CCI 2021LT05SFPR001 (toliau – MNM programa), teikiamą finansinę paramą maisto produktams ir (ar) būtinojo vartojimo prekėms (toliau – produktai ir (ar) prekės) įsigyti, kuri būtų pervedama į mano toliau pasirinkto teikėjo, teikiančio socialinių ar kitų joms lygiaverčių kortelių (toliau – kortelė) užsakymo, pagaminimo (sukūrimo), išdavimo (įdiegimo), administravimo, produktų ir (ar) prekių pardavimo paslaugas labiausiai skurstantiems asmenims (toliau – paslaugos; toliau – teikėjas), įgyvendinant projektą, finansuojamą iš MNM programos lėšų, išduotą kortelę, kuria naudodamasis galėsiu atsiskaityti už produktus ir (ar) prekes, įsigytus iš pasirinkto teikėjo (tinkamą variantą pažymėti ):

⬜ man;

⬜ man ir (ar) su manimi bendrai gyvenančiam (-tiems) asmeniui (-ims).

Jeigu prašymą pateikia asmens įgaliotas atstovas, nurodomas teisėtą asmens atstovavimą patvirtinantis dokumentas (pavyzdžiui, notaro ar kito asmens, įgalioto atlikti notarinius veiksmus, patvirtintas įgaliojimas):

__________________________

(dokumento pavadinimas)

Eil. Nr.	Teikėjas (Pasirinkite teikėją iš sąrašo, nurodyto Socialinės paramos šeimai informacinėje sistemoje adresu www.spis.lt)	Asmenų, kuriems skirtos lėšos produktams ir (ar) prekėms įsigyti bus pervedamos į man išduotą kortelę, skaičius
1.	(Nurodomas visas teikėjo juridinio asmens, juridinio asmens filialo, atstovybės (toliau – juridinis asmuo) pavadinimas arba ūkinę veiklą vykdančio fizinio asmens (toliau – fizinis asmuo) vardas ir pavardė)	(Įrašomas asmenų, kuriems skirtos lėšos produktams ir (ar) prekėms įsigyti bus pervedamos į Jums išduotą kortelę, skaičius, pvz.: - jeigu gyvenate vienas, įrašomas skaičius „1“; - jeigu su Jumis bendrai gyvena kiti pilnamečiai ir (ar) nepilnamečiai asmenys, įrašomas visų bendrai gyvenančių asmenų bendras skaičius, pvz., 2, 3, 4.

I. DUOMENYS APIE PAREIŠKĖJĄ

IR (AR) BENDRAI GYVENANTĮ (-ČIUS) ASMENĮ (-ENIS)

Pareiškėjas
Asmens kodas	(Nurodomas pareiškėjo asmens kodas)
Telefono ryšio numeris	(Nurodomas pareiškėjo telefono ryšio numeris)
Vardas (-ai)	(Nurodomas pareiškėjo vardas (-ai))
Pavardė (-ės)	(Nurodoma pareiškėjo pavardė (-ės))
Gyvenamosios vietos adresas	(Nurodomas pareiškėjo gyvenamosios vietos adresas)
Nuolatinės gyvenamosios vietos adresas	(Nurodomas pareiškėjo nuolatinės gyvenamosios vietos adresas. Nuolatinės gyvenamosios vietos adresas nurodomas tik tuo atveju, jei pareiškėjas nėra deklaravęs gyvenamosios vietos arba jo nuolatinė gyvenamoji vieta nesutampa su gyvenamąja vieta)
Papildoma informacija	Tinkamą variantą pažymėti  (jeigu taikoma): ⬜ trečiosios valstybės pilietis ⬜ užsienio kilmės ir (ar) tautinėms mažumoms priklausantis asmuo (pvz., romas, totorius, lenkas) ⬜ neįgalusis / asmuo su negalia ⬜ benamis

Bendrai gyvenantis pilnametis asmuo (pildoma tiek lentelių, kiek yra bendrai gyvenančių pilnamečių asmenų)
Asmens kodas	(Nurodomas asmens kodas)
Vardas (-ai)	(Nurodomas vardas (-ai))
Pavardė (-ės)	(Nurodoma pavardė (-ės))
Gyvenamosios vietos adresas	(Nurodomas gyvenamosios vietos adresas)
Nuolatinės gyvenamosios vietos adresas	(Nurodomas nuolatinės gyvenamosios vietos adresas. Nuolatinės gyvenamosios vietos adresas nurodomas tik tuo atveju, jei bendrai gyvenantis pilnametis asmuo nėra deklaravęs gyvenamosios vietos arba jo nuolatinė gyvenamoji vieta nesutampa su gyvenamąja vieta)
Papildoma informacija	Tinkamą variantą pažymėti  (jeigu taikoma): ⬜ trečiosios valstybės pilietis ⬜ užsienio kilmės ir (ar) tautinėms mažumoms priklausantis asmuo (pvz., romas, totorius, lenkas) ⬜ neįgalusis / asmuo su negalia ⬜ benamis

Bendrai gyvenantis vaikas (įvaikis) iki 18 metų (pildoma tiek lentelių, kiek yra kartu gyvenančių nepilnamečių vaikų (įvaikių)
Asmens kodas	(Nurodomas asmens kodas)
Vardas (-ai)	(Nurodomas vardas (-ai))
Pavardė (-ės)	(Nurodoma asmens pavardė (-ės))
Gyvenamosios vietos adresas	(Nurodomas gyvenamosios vietos adresas)
Nuolatinės gyvenamosios vietos adresas	(Nurodomas nuolatinės gyvenamosios vietos adresas. Nuolatinės gyvenamosios vietos adresas nurodomas tik tuo atveju, jei bendrai gyvenančio vaiko (įvaikio) iki 18 metų gyvenamoji vieta nėra deklaruota arba jo nuolatinė gyvenamoji vieta nesutampa su gyvenamąja vieta)
Papildoma informacija	Tinkamą variantą pažymėti  (jeigu taikoma): ⬜ trečiosios valstybės pilietis ⬜ užsienio kilmės ir (ar) tautinėms mažumoms priklausantis asmuo (pvz., romas, totorius, lenkas) ⬜ neįgalusis / asmuo su negalia ⬜ benamis

Pastabos:

1. Įgaliotas atstovas – asmens, kurio vardu teikiamas prašymas skirti pagal MNM programą teikiamą paramą, atstovas, kurio teisė atstovauti turi būti įrodyta notaro ar kito asmens, įgalioto atlikti notarinius veiksmus, patvirtintu įgaliojimu (kreipiantis tiesiogiai į savivaldybės administravimo subjektą, padaroma įgaliojimo kopija, o originalas grąžinamas atstovui) arba jo kopija, jeigu kreipiamasi ne tiesiogiai atvykus į savivaldybės administravimo subjektą. Jei prašymą gauti pagal MNM programą teikiamą paramą teikia asmens atstovas, jis turi pateikti jo atstovaujamo asmens tapatybę patvirtinančio dokumento (paso, asmens tapatybės kortelės, Lietuvos Respublikos ilgalaikio gyventojo leidimo gyventi Europos Sąjungoje) kopiją.

2. Trečiosios valstybės pilietis – asmuo, kuris nėra Europos Sąjungos valstybės narės ar Europos ekonominei erdvei priklausančios Europos laisvosios prekybos asociacijos valstybės narės pilietis, įskaitant asmenis be pilietybės.

3. Užsienio kilmės asmuo – užsienietis, kaip jis apibrėžtas Lietuvos Respublikos įstatymo „Dėl užsieniečių teisinės padėties“ 3 straipsnio 32 punkte (t. y. asmuo, kuris nėra Lietuvos Respublikos pilietis, neatsižvelgiant į tai, ar jis turi kurios nors užsienio valstybės pilietybę, ar neturi jokios).

4. Tautinėms mažumoms priklausantis asmuo – asmuo, priklausantis asmenų grupei, kurią jungia bendra religija, kalba, etninė kilmė ir kuri gyvena valstybėje, kurios dauguma gyventojų yra kitokios religijos, kalbos ar tautybės, pvz., romai, totoriai, karaimai, lenkai ir kiti.

5. Neįgalusis – asmuo, kuriam Lietuvos Respublikos neįgaliųjų socialinės integracijos įstatymo nustatyta tvarka nustatytas neįgalumo lygis arba 55 procentų ir mažesnis darbingumo lygis, arba specialiųjų poreikių lygis (galioja iki 2023-12-31).

6. Asmuo su negalia – asmuo, kuriam Lietuvos Respublikos asmens su negalia teisių apsaugos pagrindų įstatymo nustatyta tvarka nustatytas neįgalumo lygis arba 55 procentų ar mažesnis dalyvumo lygis (galioja nuo 2024-01-01).

7. Benamis – asmuo, neturintis jam nuosavybės teise priklausančio gyvenamosios paskirties nekilnojamojo turto (jo dalies) ar teisės naudotis kitiems asmenims nuosavybės teise priklausančiu gyvenamosios paskirties nekilnojamuoju turtu ir gyvenantis laikinojo apgyvendinimo įstaigose (pvz., nakvynės namuose, laikino apgyvendinimo namuose) ar viešosiose vietose (pvz., apleistuose pastatuose, gatvėse, po tiltais).

II. DUOMENYS APIE PAREIŠKĖJO

IR (AR) BENDRAI GYVENANČIO (-ČIŲ) ASMENS (-ENŲ) PAJAMAS

Ar gaunate (tinkamą (-us) variantą (-us) pažymėti ):
TAIP	NE
piniginę socialinę paramą	⬜	⬜
socialinę paramą mokiniams	⬜	⬜

Jeigu šioje lentelėje nepažymėjote nė vieno varianto, nurodykite savo ir (ar) bendrai gyvenančio (-čių) asmens (-ų) paskutinių 3 (trijų) mėnesių (nurodomi mėnesių pavadinimai žodžiais), buvusių iki Prašymo skirti pagal 2021–2027 metų materialinio nepritekliaus mažinimo programą teikiamą paramą į socialinę ar kitą jai lygiavertę kortelę (toliau – prašymas) pateikimo dienos, vidutines mėnesines pajamas – (nurodoma suma skaičiais) eurai arba prašymo pateikimo mėnesio (nurodomas mėnesio pavadinimas) vidutines mėnesines pajamas – (nurodoma suma skaičiais) eurai.

(Pildoma tiek eilučių, kiek reikia)

Eil. Nr.	Gautų pajamų rūšies pavadinimas	Pajamos (eurais)
1.	Pvz., su darbo ar tarnybos santykiais susijusios pajamos, įskaitant dienpinigius, butpinigius, maistpinigius ir kitas pajamas (išskyrus asmenų iki 18 metų pajamas)	(Nurodoma skaičiais, euro centų tikslumu, du skaičiai po kablelio)
2.	Pvz., nedarbo socialinio draudimo išmoka, mokama pagal Lietuvos Respublikos nedarbo socialinio draudimo įstatymą, ir darbo paieškos išmoka, mokama pagal Lietuvos Respublikos užimtumo įstatymą	(Nurodoma skaičiais, euro centų tikslumu, du skaičiai po kablelio)
3.	Pvz., pensijos (senatvės, netekto darbingumo, našlaičių, socialinė ir kt.), pensijų išmokos, šalpos išmokos, socialinio draudimo senatvės arba netekto darbingumo (invalidumo) pensijų priemokos	(Nurodoma skaičiais, euro centų tikslumu, du skaičiai po kablelio)
4.	Pvz., individualios veiklos pajamos, gautos verčiantis veikla pagal verslo liudijimą (išskyrus asmenų iki 18 metų pajamas)	(Nurodoma skaičiais, euro centų tikslumu, du skaičiai po kablelio)

PRIDEDAMA: (įrašomi pateikti dokumentai, pažymos)

1. _______________________________________________________________ , _______ lapų.

2. _______________________________________________________________ , _______ lapų.

3. _______________________________________________________________ , _______ lapų.

4. ______________________________________________________________ , _______ lapų.

Pastaba. Pareiškėjui nereikia pateikti dokumentų (pažymų) apie pajamas, jei informacija gaunama iš valstybės ir žinybinių registrų bei valstybės informacinių sistemų.

III. ATSAKOMYBĖ IR INFORMUOTUMAS

Patvirtinu, kad šiame prašyme ir kartu su juo pateiktuose dokumentuose, jų kopijose (skaitmeninėse kopijose) (jeigu taikoma) nurodyta informacija yra teisinga.

Įsipareigoju ne vėliau kaip per mėnesį savivaldybės administracijai, seniūnijai ar kitai savivaldybės biudžetinei įstaigai, kuriai pateikiau prašymą, pranešti apie mano ir (ar) su manimi bendrai gyvenančio (-čių) asmens (-ų) materialinės padėties pasikeitimą ir (ar) atsiradusias aplinkybes, turinčias įtakos teisei į paramą, teikiamą pagal MNM programą.

Esu informuotas (-a), kad:

1. Savivaldybės administracija, seniūnija ar kita savivaldybės biudžetinė įstaiga, kuriai pateikiau prašymą, Lietuvos Respublikos ir Europos Sąjungos teisės aktuose, reglamentuojančiuose asmens duomenų apsaugą, nustatyta tvarka iš registrų, valstybės ir kitų informacinių sistemų gaus ir tvarkys duomenis bei informaciją apie mane ir bendrai gyvenantį (-čius) asmenį (-is), kuriais remiantis nustatoma teisė į paramą.

Asmens duomenų tvarkymo tikslai – įvertinti, ar asmuo (-enys) turi teisę gauti paramą, taip pat ją administruoti.

Duomenų subjektų teisės įgyvendinamos savivaldybės administracijos, į kurią kreipiamasi dėl duomenų subjekto teisių įgyvendinimo, nustatyta tvarka, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

Dokumentai saugomi ir tvarkomi savivaldybės administracijoje Lietuvos Respublikos dokumentų ir archyvų įstatymo nustatyta tvarka Lietuvos vyriausiojo archyvaro nustatytais terminais.

2. Paramos teikimo tikslais apie mane ir bendrai gyvenantį (-čius) asmenį (-is) iš kitų institucijų bus renkama informacija apie mano ir (ar) bendrai su manimi gyvenančio (-ių) asmens (-ų) gaunamas pajamas ir veiklos pobūdį.

3. Prašyme nurodyti duomenys apie mane ir bendrai gyvenantį (-čius) asmenį (-is) teisės aktų nustatyta tvarka gali būti teikiami kitoms institucijoms, pavyzdžiui: Užimtumo tarnybai prie Lietuvos Respublikos socialinės apsaugos ir darbo ministerijos, Valstybinio socialinio draudimo fondo valdybai prie Socialinės apsaugos ir darbo ministerijos, Valstybinei mokesčių inspekcijai prie Lietuvos Respublikos finansų ministerijos, Valstybinei darbo inspekcijai prie Socialinės apsaugos ir darbo ministerijos, Finansinių nusikaltimų tyrimo tarnybai prie Lietuvos Respublikos vidaus reikalų ministerijos, Valstybiniam studijų fondui, Policijos departamentui prie Lietuvos Respublikos vidaus reikalų ministerijos.

4. Jeigu, pildydamas šį prašymą, daviau sutikimą dalyvauti telefoninėse apklausose, vykdomose siekiant gerinti pagal MNM programą teikiamos paramos veiksmingumą bei kokybę, mano telefono ryšio numeris gali būti perduodamas apklausas vykdančioms įmonėms, įstaigoms, organizacijoms, kurias pasitelkia Lietuvos Respublikos socialinės apsaugos ir darbo ministerija apklausoms atlikti (toliau – apklausas vykdantys subjektai). Apklausas vykdantys subjektai yra įpareigoti užtikrinti apklausų metu gautos informacijos konfidencialumą ir naudoti mano telefono ryšio numerį pagal asmens duomenų apsaugos reikalavimus.

5. Jeigu neišleisiu į man ir (ar) bendrai gyvenančiam (-tiems) asmeniui (-ims) išduotą kortelę pervestų lėšų, skirtų produktams ir (ar) prekėms įsigyti, iki n+1 metų kovo 14 d. 24 val., jos bus anuliuotos.

6. Kitais einamaisiais metais turiu teisę pasirinkti kitą teikėją, į kurio išduotą kortelę man ir (ar) bendrai gyvenančiam (-tiems) asmeniui (-ims) bus pervedamos lėšos produktams ir (ar) prekėms įsigyti, arba toliau naudotis anksčiau pasirinkto teikėjo paslaugomis, jeigu jis jas teikia.

7. Kortele negaliu atsiskaityti už alkoholinius gėrimus, tabako gaminius, loterijos bilietus, trečiųjų šalių teikiamas paslaugas, pavyzdžiui, sumokėti mokesčius, pasipildyti telefono ryšio kortelę.

8. Mano prašymas galioja vienus kalendorinius metus (nuo n metų sausio 1 d. iki tų pačių metų gruodžio 31 d.), jeigu nepasikeitė mano ir (ar) su manimi bendrai gyvenančio (-čių) asmens (‑ų) pajamos.

9. Pagal MNM programą teikiama parama skirta man asmeniškai ir (ar) su manimi bendrai gyvenančiam (-tiems) asmeniui (-enims), todėl man ir (ar) su manimi bendrai gyvenančiam (‑tiems) asmeniui (-enims) išduotą kortelę draudžiama parduoti ir (ar) kitaip perleisti kitiems asmenims.

10. Turiu teisę susipažinti su paramos, teikiamos pagal MNM programą, teikimo ir apskaitos tikslais kaupiamais mano ir (ar) su manimi bendrai gyvenančio (-čių) asmens (-ų) asmens duomenimis, prašyti, kad jie būtų patikslinti ir (ar) ištaisyti.

11. Turiu teisę pateikti skundą Valstybinei duomenų apsaugos inspekcijai dėl mano ir (ar) su manimi bendrai gyvenančio (-čių) asmens (-enų) asmens duomenų tvarkymo.

Sutinku dalyvauti telefoninėse apklausose, vykdomose siekiant gerinti pagal MNM programą teikiamos paramos veiksmingumą bei kokybę (tinkamą variantą pažymėti ):

 Taip  Ne

Pastaba. Sutikimą dalyvauti telefoninėse apklausose, vykdomose siekiant gerinti pagal MNM programą teikiamos paramos veiksmingumą bei kokybę, galite bet kada atšaukti, nurodydami savo vardą, pavardę, gimimo datą ir informuodami, kad nesutinkate dalyvauti telefoninėse apklausose, vykdomose siekiant gerinti pagal MNM programą teikiamos paramos veiksmingumą bei kokybę, paštu, el. paštu ar tiesiogiai atvykę į savivaldybės administracijos, seniūnijos ar kitos savivaldybės biudžetinės įstaigos padalinį, kuriame buvo priimtas sprendimas skirti Jums ir (ar) su Jumis bendrai gyvenančiam (-tiems) asmeniui (-ims) pagal MNM programą teikiamą paramą.

______________________________ _______________________

(prašymą teikiančio asmens vardas, pavardė) (parašas )

_________________

2021–2027 metų materialinio

nepritekliaus mažinimo

programos Lietuvoje projektų finansavimo

sąlygų ir administravimo taisyklių

3 priedas

(Sutikimo gauti pagal 2021–2027 metų materialinio nepritekliaus mažinimo programą teikiamą paramą donacija forma)

SUTIKIMAS

GAUTI PAGAL 2021–2027 METŲ MATERIALINIO NEPRITEKLIAUS MAŽINIMO PROGRAMĄ TEIKIAMĄ PARAMĄ DONACIJA

___________________

(pildymo data)

Sutinku, kad man ir (ar) su manimi bendrai gyvenančiam (-tiems) asmeniui (-ims) būtų skirti besibaigiančio galiojimo maisto produktai (įskaitant paskutinės dienos galiojimo maisto produktus), kuriuos atsakingos organizacijos surenka iš prekybos tinklų, logistikos centrų, taip pat ilgo galiojimo maisto produktai, kuriuos atsakingos organizacijos surenka įvairių paramos akcijų metu (tinkamą variantą pažymėti ):

⬜ TAIP	⬜ NE
⬜ man ⬜ man ir (ar) su manimi bendrai gyvenančiam (-tiems) asmeniui (-ims)

Pastaba. Gautus besibaigiančio galiojimo maisto produktus (įskaitant paskutinės dienos galiojimo maisto produktus) reikia greitai suvartoti arba užšaldyti. Gauti maisto produktai gali būti praradę prekinę išvaizdą, jų pakuotės netinkamai paženklintos, dėl klaidų transportavimo grandinėje jie gali būti nepasiekę tikslo, turėti šalutinių gamybos trūkumų (pvz., iškeptos netinkamos formos bandelės, duona), bet visi jie dar tinkami ir saugūs vartoti. Šiuos maisto produktus asmenims reikės atsiimti patiems nevyriausybinių ir (ar) kitų organizacijų, kurios atsakingos už donacijų surinkimą, transportavimą, sandėliavimą ir dalijimą paramos gavėjams, nurodytais adresais ir laiku.

Jeigu sutikimą pateikia asmens įgaliotas atstovas, nurodomas teisėtą asmens atstovavimą patvirtinantis dokumentas (pavyzdžiui, notaro ar kito asmens, įgalioto atlikti notarinius veiksmus, patvirtintas įgaliojimas):

__________________________

(dokumento pavadinimas)

_____________________________________ ___________

(prašymą teikiančio asmens vardas, pavardė) (parašas )

__________________________

2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklių

4 priedas

(Paraiškos vertinimo forma)

_________________________________________

(dokumento sudarytojo pavadinimas)

PARAIŠKOS VERTINIMO FORMA

____________

(data)

1. BENDRIEJI PROJEKTŲ ATRANKOS KRITERIJAI

Bendrieji projektų atrankos kriterijai	Bendrųjų projektų atrankos kriterijų vertinimo aspektai	Bendrųjų projektų atrankos kriterijų vertinimas

Taip / Taip su išlyga / Ne / Netaikoma /	Komentarai
1. Iš 2021–2027 metų materialinio nepritekliaus mažinimo programos Lietuvoje (toliau – MNM programa) lėšų planuojamas bendrai finansuoti projektas (toliau – projektas) atitinka MNM programoje numatytas veiklas	1.1. Projekto veikla (-os) atitinka 2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklių, patvirtintų Lietuvos Respublikos socialinės apsaugo ir darbo ministro 2023 m. ........ d. įsakymu Nr. ... „Dėl 2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklių patvirtinimo“, 42–43 punktuose (toliau – PFSAT) nurodytas veiklas
2. Projektu siekiama aiškių ir realiai pasiekiamų rezultatų	2.1. Išlaikyta nuosekli vidinė projekto logika, t. y. projekto rezultatai yra projekto veiklų padarinys

2.2. Projekto produkto ir rezultato rodikliai išmatuojami (kiekybiškai išreikšti ir galimi įvertinti) ir įvykdomi, aiški veiklų vykdymo pradžios ir pabaigos data
3. Projektas atitinka principus, nustatytus 2021 m. birželio 24 d. Europos Parlamento ir Tarybos reglamento (ES) 2021/1057, kuriuo nustatomas „Europos socialinis fondas +“ (ESF+) ir panaikinamas Reglamentas (ES) Nr. 1296/2013, 19 straipsnyje, ir horizontaliuosius principus, nustatytus 2021 m. birželio 24 d. Europos Parlamento ir Tarybos reglamento (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės, 9 straipsnyje bei Europos Sąjungos pagrindinių teisių chartijoje	3.1. Projekte nenumatyta apribojimų, kurie turėtų neigiamą poveikį įgyvendinant horizontaliuosius principus: lygybės (lygybė prieš įstatymą), laisvės (teisė į privatų ir šeimos gyvenimą, asmens duomenų apsaugą), pilietinių teisių (teisė į gerą administravimą, teisė susipažinti su dokumentais), teisingumo (teisė į gynybą ir teisingą bylos nagrinėjimą, nusikalstamos veiklos ir bausmės proporcingumą)

3.2. Projekte nenumatyta apribojimų, kurie pažeistų nepasiturinčių asmenų orumą, juos stigmatizuotų, neleistų užtikrinti produktų saugos, maisto nešvaistymo, kiek įmanoma subalansuotos mitybos principų laikymosi
4. Pareiškėjas ir partneriai atitinka jiems keliamus reikalavimus	4.1. Nėra apribojimų pareiškėjui ir partneriams gauti finansavimą: 4.1.1. pareiškėjui ir partneriams nėra iškelta bankroto arba restruktūrizavimo byla, nėra pradėtas ikiteisminis tyrimas dėl ūkinės, komercinės veiklos arba jis (jie) nėra likviduojamas (-i), nėra priimtas kreditorių susirinkimo nutarimas bankroto procedūras vykdyti ne teismo tvarka (ši nuostata netaikoma biudžetinėms įstaigoms); 4.1.2. paraiškos vertinimo metu pareiškėjas ir partneriai yra įvykdę su mokesčių ir socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus arba pagal kitos valstybės teisės aktus, jei partneris (-iai) yra užsienyje registruotas juridinis (-iai) asmuo (-enys) (ši nuostata netaikoma įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, ir juridiniams asmenims, kuriems Lietuvos Respublikos teisės aktų nustatyta tvarka atidėti mokesčių arba socialinio draudimo įmokų mokėjimo terminai); 4.1.3. paraiškos vertinimo metu pareiškėjo ir partnerių vadovai, turintys teisę juridinio asmens vardu sudaryti sandorį, ar buhalteris (-iai), ar kitas (-i) asmuo (-enys), turintis (-ys) teisę surašyti ir pasirašyti pareiškėjo ir partnerių apskaitos dokumentus, neturi neišnykusio arba nepanaikinto teistumo arba dėl pareiškėjo ir partnerių per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams (šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, Europos investicijų fondui ir Europos investicijų bankui); 4.1.4. paraiškos vertinimo metu pareiškėjui ir partneriams, jei jis (jie) yra įmonė, perkėlusi gamybinę veiklą valstybėje narėje arba į kitą valstybę narę, nėra taikoma arba nebuvo taikoma išieškojimo procedūra (ši nuostata netaikoma viešiesiems juridiniams asmenims); 4.1.5. paraiškos vertinimo metu pareiškėjui ir partneriams netaikomas apribojimas (iki 5 metų) skirti ES finansinę paramą dėl trečiųjų šalių piliečių nelegalaus įdarbinimo (ši nuostata netaikoma viešiesiems juridiniams asmenims); 4.1.6. paraiškos vertinimo metu pareiškėjui ir partneriams netaikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų (šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, įstaigoms, kurių veiklai finansuoti skirta 2014–2020 metų ES fondų, 2021–2027 metų ES struktūrinių fondų techninė parama, Europos investicijų fondui ir Europos investicijų bankui); 4.1.7. paraiškos vertinimo metu pareiškėjas ir partneriai Juridinių asmenų registrui yra pateikęs (-ę) metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“ (ši nuostata taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui)

4.2. Pareiškėjas potencialiems prekių tiekėjams paskelbęs kvietimą bendradarbiauti, įgyvendinant projektus, finansuojamus iš MNM programos lėšų, arba iki paraiškos pateikimo jau pasirašęs su jais bendradarbiavimo sutartis
5. Projekto išlaidų finansavimo šaltiniai aiškiai nustatyti ir užtikrinti	5.1. Užtikrintas netinkamų finansuoti su projektu susijusių išlaidų padengimas

5.2. Lėšos paskirstytos pagal Sostinės regionui bei Vidurio ir vakarų Lietuvos regionui taikomus dydžius (5 proc. Sostinės regionui ir 95 proc. Vidurio ir vakarų Lietuvos regionui)
6. Užtikrintas efektyvus projektui įgyvendinti reikalingų lėšų panaudojimas	6.1. Įvertintos pagrindinės projekto rizikos, suplanuotos jų valdymo priemonės bei joms įgyvendinti reikalingi ištekliai

6.2. Numatytos projekto veiklos atitinka nustatytus tinkamų finansuoti veiklų ir jų apimčių reikalavimus. Išlaidos atitinka nustatytus tinkamų finansuoti išlaidų reikalavimus ir yra būtinos projektui įgyvendinti. Veiklos ir išlaidos suplanuotos efektyviai ir pagrįstai, įvertinus ir iki paraiškos pateikimo pradėtas bendradarbiavimo sutarčių su tiekėjais pasirašymo procedūras (jeigu taikoma)

6.3. Pareiškėjas gali pasiekti projekto tikslus ir rezultatus, įvykdyti veiklas per projekto įgyvendinimo laikotarpį

6.4. Teisingai pritaikyta fiksuotoji projekto išlaidų norma

6.5. Teisingai pritaikytas fiksuotasis vieneto įkainis (jeigu taikoma)
7. Projekto įgyvendinimas turi būti suderinamas su ES konkurencijos politikos nuostatomis	7.1. Projekto finansavimas nereiškia neteisėtos valstybės pagalbos ar de minimis pagalbos suteikimo (taikoma, jei PFSAT nurodyta, kad pagal jas valstybės pagalba ir (ar) de minimis pagalba neteikiama. Pildomas Valstybės pagalbos ir de minimis pagalbos buvimo ar nebuvimo patikros lapas (PFSAT 10 priedas)

2. SPECIALUSIS PROJEKTŲ ATRANKOS KRITERIJUS

Specialusis projektų atrankos kriterijus	Specialiojo projektų atrankos kriterijaus vertinimo aspektai	Specialiojo projektų atrankos kriterijaus vertinimas

Taip / Taip su išlyga / Ne / Netaikoma	Komentarai
1. Projekto veiklos vykdomos MNM programos įgyvendinimo teritorijoje	1.1. Projekto veiklos vykdomos Lietuvos Respublikos teritorijoje

1.2. Pagal MNM programą teikiama parama dalijama visose Lietuvos Respublikos savivaldybėse

3. GALUTINĖ IŠVADA

Galutinė projekto atitikties bendriesiems ir specialiajam projektų atrankos kriterijams vertinimo išvada: - Paraiška įvertinta teigiamai pagal visus bendruosius ir specialųjį projektų atrankos kriterijus: ⬜ Taip ⬜ Ne ⬜ Taip su išlyga Komentarai: (Pildoma, jei pažymima „Taip su išlyga“ – tokiu atveju reikia nurodyti išlygos taikymo sąlygas) - Pareiškėjas bandė gauti konfidencialią informaciją ir (arba) daryti poveikį vertinimą atliekančiai institucijai: ⬜ Nebandė ⬜ Bandė Komentarai: (Pildoma, jei pažymima „Bandė“ – tokiu atveju reikia nurodyti, kokią konfidencialią informaciją bandė gauti ir (arba) kokį poveikį vertinimą atliekančiai institucijai bandė daryti) __________________________________ _______________ _______________________ (vertinimą atlikusio asmens pareigų pavadinimas) (parašas) (vardas ir pavardė)

Pastaba. Jei pildoma elektroninė dokumento versija, pasirašoma kvalifikuotu elektroniniu parašu.

________________________

2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklių

5 priedas

(Paraiškos vertinimo ataskaitos forma)

_____________________________________

(dokumento sudarytojo pavadinimas)

PARAIŠKOS VERTINIMO ATASKAITA

____________

(data)

1. BENDROJI INFORMACIJA

1.1. Kvietimo teikti paraišką finansuoti projektą iš 2021–2027 metų materialinio nepritekliaus mažinimo programos lėšų (toliau – paraiška) Nr.
1.2. Galutinė paraiškos pateikimo data
1.3. Pagal kvietimą teikti paraiškas skirtos lėšos, eurais (nurodoma euro centų tikslumu, du skaičiai po kablelio):
1.3.1. Europos Sąjungos (toliau – ES) lėšos, eurais	Sostinės regionas

Vidurio ir vakarų Lietuvos (toliau – VVL) regionas

Iš viso:
1.3.2. Lietuvos Respublikos valstybės biudžeto lėšos, eurais	Sostinės regionas

VVL regionas

Iš viso:
1.4. Prašoma lėšų suma, nurodyta paraiškoje, eurais	Sostinės regionas

VVL regionas

Iš viso:
1.5. Bendra siūloma finansuoti paraiškoje nurodyta suma, eurais:
1.5.1. ES lėšos, eurais	Sostinės regionas

VVL regionas

Iš viso:
1.5.2. Lietuvos Respublikos valstybės biudžeto lėšos, eurais	Sostinės regionas

VVL regionas

Iš viso:
1.5.3. pareiškėjo ir (ar) partnerių lėšos, eurais	Sostinės regionas

VVL regionas

Iš viso:
1.6. Likusių paskirstyti lėšų suma, eurais	Sostinės regionas

VVL regionas

Iš viso:
1.7. Trūkstamų lėšų suma, eurais	Sostinės regionas

VVL regionas

Iš viso:

2. VERTINIMO REZULTATAI

Eil. Nr.	Paraiškos numeris	Pareiškėjo juridinio asmens pavadinimas	Projekto pavadinimas	Bendra projekto vertė pirminėje paraiškoje, eurais	Suma, numatyta atlikus vertinimą, eurais

Sostinės regionas	VVL regionas	Iš viso	Sostinės regionas	VVL regionas	Iš viso

3. IŠVADA DĖL PROJEKTO TINKAMUMO FINANSUOTI: ____________________________ .

(asmens, užpildžiusio vertinimo ataskaitą, pareigų pavadinimas)	(parašas)	(vardas ir pavardė)

(tarpinės institucijos vadovo arba jo įgalioto asmens pareigų pavadinimas)	(parašas)	(vardas ir pavardė)
____________________________ ________

2021–2027 metų materialinio

nepritekliaus mažinimo programos

Lietuvoje projektų finansavimo sąlygų

ir administravimo taisyklių

6 priedas

(Iš 2021–2027 metų materialinio nepritekliaus mažinimo programos Lietuvoje lėšų finansuojamo projekto sutarties pavyzdinė forma)

IŠ 2021–2027 METŲ MATERIALINIO NEPRITEKLIAUS MAŽINIMO PROGRAMOS LIETUVOJE LĖŠŲ FINANSUOJAMO PROJEKTO NR. ____________

„____________________________“

SUTARTIS

Nr.
(data)

Vadovaudamiesi Lietuvos Respublikos Vyriausybės 2020 m. lapkričio 25 d. nutarimu Nr. 1322 „Dėl pasirengimo administruoti Europos Sąjungos fondų lėšas“, 2021–2027 metų materialinio nepritekliaus mažinimo programa Lietuvoje, patvirtinta Europos Komisijos įgyvendinimo sprendimu Nr. C(2022)5651, kuriuo patvirtinama Materialinio nepritekliaus mažinimo programa dėl paramos iš „Europos socialinio fondo +“ Sostinės bei Vidurio ir vakarų Lietuvos regionams Lietuvoje, siekiant investicijų į darbo vietų kūrimą ir ekonomikos augimą tikslo CCI 2021LT05SFPR001 (toliau – MNM programa), Funkcijų pasiskirstymo tarp institucijų, įgyvendinant 2021–2027 metų materialinio nepritekliaus mažinimo programą Lietuvoje, taisyklėmis, patvirtintomis Lietuvos Respublikos socialinės apsaugos ir darbo ministro 2021 m. lapkričio 26 d. įsakymu Nr. A1-849 „Dėl Funkcijų pasiskirstymo tarp institucijų, įgyvendinant 2021–2027 metų materialinio nepritekliaus mažinimo programą Lietuvoje“ (toliau – Funkcijų pasiskirstymo taisyklės), 2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklėmis, patvirtintomis Lietuvos Respublikos socialinės apsaugos ir darbo ministro (nurodyti įsakymo datą) įsakymu Nr. (nurodyti įsakymo numerį) „(nurodyti įsakymo pavadinimą)“ (toliau – PFSAT),

atsižvelgdami į tai, kad Lietuvos Respublikos socialinės apsaugos ir darbo ministro (nurodyti įsakymo datą) įsakymu Nr. (nurodyti įsakymo numerį) „(nurodyti įsakymo pavadinimą)“ šioje projekto sutartyje nurodytam projektui įgyvendinti skirta MNM programos ir Lietuvos Respublikos valstybės biudžeto lėšų (toliau kartu – projektui finansuoti skirtos lėšos),

suprasdami tai, kad projekto finansavimo taisykles ir tinkamas veiklas, inter alia, nustato ne tik ši projekto sutartis, bet ir PFSAT bei jame nurodyti teisės aktai,

(nurodomas Vadovaujančiosios institucijos pavadinimas) (toliau – Vadovaujančioji institucija), atstovaujama (atstovaujančio asmens pareigos, vardas ir pavardė), veikiančio (-ios) pagal (nurodomas atstovavimo pagrindas),

(nurodomas Tarpinės institucijos pavadinimas) (toliau – Tarpinė institucija), atstovaujama (atstovaujančio asmens pareigos, vardas ir pavardė), veikiančio (-ios) pagal (nurodomas atstovavimo pagrindas),

ir (nurodomas projekto vykdytojo pavadinimas) (toliau – Projekto vykdytojas), atstovaujamas (atstovaujančio asmens pareigos, vardas ir pavardė), veikiančio (-ios) pagal (nurodomas atstovavimo pagrindas),

toliau kartu – Šalys, kiekviena atskirai – Šalis, sudaro šią MNM programos lėšomis bendrai finansuojamo projekto Nr. (nurodyti projekto numerį) „(nurodyti projekto pavadinimą)“ sutartį (toliau – Sutartis).

1. Sutarties dalykas

1.1. Sutartyje nustatoma iš MNM programos lėšų bendrai finansuojamo projekto Nr. (nurodyti projekto numerį) „(nurodyti projekto pavadinimą)“ (toliau – projektas), kurio aprašymas ir biudžetas pateikti Sutarties priede ir kuriam įgyvendinti skirta lėšų, finansavimo ir įgyvendinimo tvarka bei sąlygos.

2. Šalių teisės ir pareigos

2.1. Projekto vykdytojas įsipareigoja:

2.1.1. vykdyti visas Funkcijų pasiskirstymo taisyklių IV skyriuje nustatytas funkcijas;

2.1.2. turėti kredito įstaigoje ar pas kitą mokėjimo paslaugų teikėją atskirą sąskaitą projektui finansuoti skiriamoms lėšoms. Projektui finansuoti skiriamų lėšų sąskaitos Nr. (įrašomas kredito įstaigos sąskaitos Nr.);

2.1.3. iš savo ir (arba) partnerio (-ių) lėšų apmokėti visas tinkamumo finansuoti reikalavimų neatitinkančias projekto išlaidas;

2.1.4. tarpinei institucijai pateikti lietuvių kalba parengtus dokumentus, susijusius su projekto įgyvendinimu, arba, jeigu dokumentai parengti kita kalba, pateikti jų vertimus į lietuvių kalbą;

2.1.5. vykdydamas projekto veiklas, laikytis viešumo, lygiateisiškumo, skaidrumo ir nešališkumo principų;

2.1.6. nedelsdamas raštu pranešti Tarpinei institucijai apie visus kilusius ir teisme ar kitoje ginčų nagrinėjimo institucijoje nagrinėjamus ginčus tarp Projekto vykdytojo ir tiekėjų dėl sutarčių, pagal kurias projektui finansuoti skiriama lėšų, taip pat apie ginčus tarp Projekto vykdytojo ir partnerio (-ių) (nurodomas bylos numeris, bylos šalys (juridinių asmenų pavadinimai), bylos dalykas). Jeigu dalyvaujama bylose, pateikiama informacija apie bylos nagrinėjimo eigą (nurodomi priimti sprendimai, jų datos ir esmė);

2.1.7. vykdyti kitas Lietuvos Respublikos ir Europos Sąjungos (toliau – ES) teisės aktuose nustatytas funkcijas, susijusias su projekto įgyvendinimu.

2.2. Projekto vykdytojas turi teisę:

2.2.1. įgyvendindamas projektą, gauti iš Vadovaujančiosios ir Tarpinės institucijų metodologinę pagalbą;

2.2.2. kitas teisės aktų numatytas teises.

2.3. Vadovaujančioji institucija įsipareigoja vykdyti Funkcijų pasiskirstymo taisyklių 5.11.1.2–5.11.1.4, 5.18, 5.19.1–5.19.2, 5.19.5, 5.23, 5.26, 6.1–6.4, 6.7–6.8 papunkčiuose nustatytas funkcijas.

2.4. Vadovaujančioji institucija turi teisę:

2.4.1. laikinai, kol bus pašalinti nurodyti trūkumai, stabdyti Tarpinės institucijos sprendimų, priimamų atliekant Sutartimi pavestas funkcijas, vykdymą, jei, jos manymu, jie prieštarauja ES ir (ar) Lietuvos Respublikos teisės aktų nuostatoms;

2.4.2. pagal kompetenciją teisės aktų nustatyta tvarka gauti iš Tarpinės institucijos ir Projekto vykdytojo informaciją, kurios reikia jos funkcijoms, susijusioms su projekto įgyvendinimu, atlikti;

2.4.3. kreiptis į Lietuvos Respublikos konkurencijos tarybą (toliau – KT) dėl valstybės pagalbos nuostatų pagal 2014 m. birželio 17 d. Komisijos reglamentą (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, ir de minimis pagalbos nuostatų pagal 2013 m. gruodžio 18 d. Komisijos reglamentą (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai su visais pakeitimais (toliau kartu – valstybės pagalbos ir de minimis pagalbos taisyklės), taikymo finansuojamoms projekto veikloms;

2.4.4. kitas teisės aktų numatytas teises.

2.5. Tarpinė institucija įsipareigoja vykdyti 2021–2027 metų materialinio nepritekliaus mažinimo programos Lietuvoje tarpinės institucijos funkcijų sąrašo, patvirtinto Lietuvos Respublikos socialinės apsaugos ir darbo ministro 2021 m. lapkričio 26 d. įsakymu Nr. A1-849 „Dėl Funkcijų pasiskirstymo tarp institucijų, įgyvendinant 2021–2027 metų materialinio nepritekliaus mažinimo programą Lietuvoje“, 1.8, 1.9, 1.17, 1.19, 1.20 papunkčiuose nustatytas funkcijas.

2.6. Tarpinė institucija turi teisę:

2.6.1. kreiptis į KT dėl Projekto vykdytojo įgyvendinamo projekto atitikties valstybės pagalbos ir de minimis pagalbos taisyklėms;

2.6.2. gauti iš Vadovaujančiosios institucijos ir Projekto vykdytojo informaciją, kurios reikia jos funkcijoms atlikti;

2.6.3. kitas teisės aktų numatytas teises.

3. Projektui įgyvendinti skirtos lėšos

3.1. Projekto biudžete nustatyta didžiausia galima tinkamų finansuoti projekto išlaidų (toliau – tinkamos finansuoti išlaidos) suma – (įrašyti didžiausią galimą projekto tinkamų finansuoti išlaidų sumą skaičiais ir žodžiais euro centų tikslumu, nurodant du skaičius po kablelio) eurų.

3.2. Projekto vykdytojui Sutarties 3.1 papunktyje nurodytoms tinkamoms finansuoti išlaidoms apmokėti skiriama iki (įrašyti skiriamų lėšų sumą skaičiais ir žodžiais) eurų projektui įgyvendinti skirtų lėšų.

3.3. Projektas finansuojamas ir įgyvendinamas PFSAT ir šioje Sutartyje nustatyta tvarka.

3.4. Tinkamomis finansuoti išlaidomis pripažįstamos tik tos išlaidos, kurios atitinka PFSAT nustatytus reikalavimus.

4. Projekto veiklų vykdymo pradžia ir pabaiga

4.1. Visos projekto veiklos turi būti įvykdytos per laikotarpį nuo projekto veiklų vykdymo pradžios (nurodyti projekto veiklų vykdymo pradžios datą) iki projekto veiklų vykdymo pabaigos (nurodyti projekto veiklų vykdymo pabaigos datą) imtinai.

4.2. Visos su projekto įgyvendinimu susijusios tinkamos finansuoti išlaidos turi būti patirtos ir apmokėtos nuo projekto veiklų vykdymo pradžios iki galutinio mokėjimo prašymo pateikimo dienos (jei, teikiant galutinį mokėjimo prašymą, išlaidas prašoma apmokėti sąskaitų apmokėjimo būdu, jos gali būti apmokėtos ir pasibaigus šiam laikotarpiui).

5. Mokėjimai

5.1. Projekto išlaidos apmokamos išlaidų (įskaitant išlaidas, kurioms taikoma fiksuotojo dydžio išlaidų norma, nustatyta PFSAT 244.2 papunktyje, ir fiksuotojo vieneto įkainis, nustatytas MNM programos 1 priedėlyje (jeigu taikoma)) kompensavimo ir (arba) sąskaitų apmokėjimo būdu.

5.2. Projekto vykdytojui išmokamas iki 50 proc. avansas – (įrašyti avanso sumą skaičiais ir žodžiais) eurų. Projekto vykdytojui avansas gali būti išmokamas dalimis.

5.3. Projekto vykdytojas per 14 dienų nuo Sutarties įsigaliojimo dienos Tarpinei institucijai pateikia mokėjimo prašymų teikimo grafiką.

5.4. Projekto vykdytojas mokėjimo prašymus Tarpinei institucijai pateikia ne vėliau, nei nustatyta su Tarpine institucija suderintame mokėjimo prašymų teikimo grafike. Galutinis mokėjimo prašymas pateikiamas iki (nurodyti galutinio mokėjimo prašymo pateikimo datą).

6. Kitos sąlygos

6.1. Projekto vykdytojas, vykdydamas projekto veiklas, užtikrina, kad pagal MNM programą teikiamą paramą gautų tik PFSAT nurodyti asmenys, taip pat užtikrina dokumentų, patvirtinančių kiekvieno asmens priklausymą projekto dalyvių grupei, saugojimą ir prireikus, laikydamasis teisės aktų nustatytų reikalavimų, teikia šiuos duomenis ir dokumentus Tarpinei institucijai, Vadovaujančiajai institucijai, kitoms projekto įgyvendinimą prižiūrinčioms ir kontroliuojančioms institucijoms.

6.2. Projekto vykdytojas, atlikdamas projekto veiklų pakeitimus iki Tarpinės institucijos sprendimo pritarti projekto veiklų pakeitimams priėmimo ar Šalių susitarimo dėl Sutarties pakeitimo pasirašymo, veikia prisiimdamas riziką. Išlaidos, susijusios su tokių projekto veiklų vykdymu, gali būti pripažįstamos tinkamomis finansuoti, tik pakeitus Sutartį joje ir PFSAT nustatyta tvarka.

7. Baigiamosios nuostatos

7.1. Sutartis sudaroma ADOC formatu ir pasirašoma kvalifikuotais elektroniniais parašais. Sutartis įsigalioja tą dieną, kurią ją pasirašo visos Šalys, ir galioja, iki Šalys įvykdys Sutartyje numatytus įsipareigojimus arba Sutartis bus nutraukta.

7.2. Sutartis gali būti keičiama ir (ar) papildoma raštišku Šalių susitarimu. Visi Šalių pasirašyti Sutarties pakeitimai ir (ar) papildymai laikomi neatskiriama Sutarties dalimi.

7.3. Šalių nesutarimai, kilę vykdant Sutarties sąlygas, sprendžiami Šalių derybomis, o nesusitarus – Lietuvos Respublikos įstatymų ir kitų teisės aktų nustatyta tvarka.

7.4. Kitos Sutartyje neaptartos Šalių prievolės, iškilusios vykdant Sutartį, vykdomos Lietuvos Respublikos teisės aktų nustatyta tvarka.

7.5. Dokumentai, teikiami Sutartyje nurodytais Šalių elektroninio pašto adresais, turi būti pasirašyti kvalifikuotu elektroniniu parašu.

7.6. Šalys privalo viena kitą informuoti apie savo ir (ar) partnerio (‑ių) adreso, pavadinimo, projekto sąskaitos numerio, elektroninio pašto adreso, kuriuos viena kitai nurodė Sutartyje, pasikeitimą. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti remiantis naujausiais jai žinomais duomenimis, neatitinka Sutarties sąlygų arba kad ji negavo pranešimų, kurie buvo siųsti remiantis šiais duomenimis.

7.7. Nė viena Šalis nelaikoma pažeidusia Sutartį arba nevykdančia savo įsipareigojimų pagal ją, jeigu vykdyti įsipareigojimus trukdo nenugalimos jėgos (force majeure) aplinkybės, atsiradusios įsigaliojus Sutarčiai.

7.8. Nenugalimos jėgos (force majeure) aplinkybių sąvoka apibrėžta ir Šalių teisės, pareigos ir atsakomybės, esant šioms aplinkybėms, reglamentuotos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

7.9. Jeigu kuri nors Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama, ne vėliau kaip per 3 (tris) darbo dienas nuo tokių aplinkybių atsiradimo dienos, raštu informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį, pateikdama įrodymus, kad ėmėsi visų pagrįstų atsargumo priemonių ir dėjo visas pastangas, kad sumažintų išlaidas ir neigiamas pasekmes.

7.10. Pasibaigus nenugalimos jėgos (force majeure) aplinkybėms, Šalis, dėl šių aplinkybių negalėjusi vykdyti prisiimtų įsipareigojimų, privalo nedelsdama, ne vėliau kaip per 3 (tris) darbo dienas, raštu informuoti apie tai kitą Šalį ir atnaujinti savo Sutartimi prisiimtų įsipareigojimų vykdymą.

7.11. Jeigu Šalis laiku neinformavo kitos Šalies apie nenugalimos jėgos (force majeure) aplinkybių atsiradimą, ji privalo kompensuoti kitai Šaliai žalą, kurią ši Šalis patyrė dėl laiku nepateiktos informacijos.

7.12. Jeigu nenugalimos jėgos (force majeure) aplinkybės trunka ilgiau kaip 30 (trisdešimt) kalendorinių dienų, bet kuri Šalis turi teisę nutraukti Sutartį, raštu įspėjusi apie tai kitą Šalį prieš 10 (dešimt) darbo dienų. Jeigu, pasibaigus šiam terminui, nenugalimos jėgos (force majeure) aplinkybės vis dar tęsiasi, Sutartis nutraukiama ir Šalys atleidžiamos nuo tolesnio Sutarties vykdymo.

7.13. Vadovaujančiosios institucijos adresas ir rekvizitai:

Vadovaujančioji institucija
Juridinio asmens pavadinimas	(Nurodomas juridinio asmens pavadinimas pagal Juridinių asmenų registro duomenis. Pildoma didžiosiomis ir mažosiomis raidėmis, kaip nurodyta Juridinių asmenų registre)
Juridinio asmens kodas	(Nurodomas juridinio asmens kodas pagal Juridinių asmenų registro duomenis)
Adresas	(Nurodomas juridinio asmens adresas pagal Juridinių asmenų registro duomenis)
Pašto kodas	(Nurodomas juridinio asmens pašto kodas)
Kontaktinis telefonas	(Nurodomas juridinio asmens telefono ryšio numeris)
Elektroninio pašto adresas	(Nurodomas juridinio asmens elektroninio pašto adresas)

7.14. Tarpinės institucijos adresas ir rekvizitai:

Tarpinė institucija
Juridinio asmens pavadinimas	(Nurodomas juridinio asmens pavadinimas pagal Juridinių asmenų registro duomenis. Pildoma didžiosiomis ir mažosiomis raidėmis, kaip nurodyta Juridinių asmenų registre)
Juridinio asmens kodas	(Nurodomas juridinio asmens kodas pagal Juridinių asmenų registro duomenis)
Adresas	(Nurodomas juridinio asmens adresas pagal Juridinių asmenų registro duomenis)
Pašto kodas	(Nurodomas juridinio asmens pašto kodas)
Kontaktinis telefonas	(Nurodomas juridinio asmens telefono ryšio numeris)
Elektroninio pašto adresas	(Nurodomas juridinio asmens elektroninio pašto adresas)

7.15. Projekto vykdytojo adresas ir rekvizitai:

Projekto vykdytojas
Juridinio asmens pavadinimas	(Nurodomas juridinio asmens pavadinimas pagal Juridinių asmenų registro duomenis. Pildoma didžiosiomis ir mažosiomis raidėmis, kaip nurodyta Juridinių asmenų registre)
Juridinio asmens kodas	(Nurodomas juridinio asmens kodas pagal Juridinių asmenų registro duomenis)
Adresas	(Nurodomas juridinio asmens adresas pagal Juridinių asmenų registro duomenis)
Pašto kodas	(Nurodomas juridinio asmens pašto kodas)
Kontaktinis telefonas	(Nurodomas juridinio asmens telefono ryšio numeris)
Elektroninio pašto adresas	(Nurodomas juridinio asmens elektroninio pašto adresas)

8. Sutarties priedas

8.1. Paraiška finansuoti projektą iš MNM programos lėšų, (įrašyti priedo lapų skaičių) lapai (‑ų).

__________________

2021–2027 metų materialinio

nepritekliaus mažinimo programos

Lietuvoje projektų finansavimo sąlygų

ir administravimo taisyklių

7 priedas

(Mokėjimo prašymų teikimo grafiko forma)

_____________________________________

(dokumento sudarytojo pavadinimas)

MOKĖJIMO PRAŠYMŲ TEIKIMO GRAFIKAS

____________

(data)

1. BENDRA INFORMACIJA

Iš 2021–2027 metų materialinio nepritekliaus mažinimo programos Lietuvoje, patvirtintos Europos Komisijos įgyvendinimo sprendimu Nr. C(2022)5651, kuriuo patvirtinama Materialinio nepritekliaus mažinimo programa dėl paramos iš „Europos socialinio fondo +“ Sostinės bei Vidurio ir vakarų Lietuvos regionams Lietuvoje, siekiant investicijų į darbo vietų kūrimą ir ekonomikos augimą tikslo CCI 2021LT05SFPR001, lėšų bendrai finansuojamo projekto (toliau – projektas) vykdytojo duomenys	Juridinio asmens pavadinimas	(Nurodomas projekto vykdytojo, su kuriuo sudaryta projekto sutartis (toliau – projekto vykdytojas), pavadinimas)

Juridinio asmens kodas	(Nurodomas projekto vykdytojo kodas pagal Juridinių asmenų registro duomenis)
Projekto duomenys	Projekto pavadinimas	(Nurodomas projekto pavadinimas pagal projekto sutartį)

Projekto Nr.	(Nurodomas projekto numeris pagal projekto sutartį)
Tinkamų finansuoti projekto išlaidų suma, eurais	Sostinės regionui

Vidurio ir vakarų Lietuvos (toliau – VVL) regionui

Iš viso:
Projektui numatyto skirti avanso suma, eurais	Sostinės regionui

VVL regionui

Iš viso:

2. PLANUOJAMI PATEIKTI MOKĖJIMO PRAŠYMAI

Eil. Nr.	Mokėjimo prašymo pateikimo data	Mokėjimo prašymo tipas	Bendra mokėjimo prašyme nurodyta lėšų suma, eurais	Mokėjimo prašyme nurodyta lėšų suma pagal regionus, eurais	Projekto išlaidos, eurais

Lėšų pervedimas į socialines ar kitas joms lygiavertes korteles	Papildomų veiklų išlaidos	Administravimo išlaidos	Donacijų išlaidos
1	2	3	4	5	6	7	8	9
Sostinės regionas

VVL regionas
Bendra projekto išlaidų suma, eurais (išskyrus avansą)	Sostinės regionas

VVL regionas
Planuojama avanso suma, eurais	Sostinės regionas

VVL regionas

______________

2021–2027 metų materialinio

nepritekliaus mažinimo programos

Lietuvoje projektų finansavimo sąlygų

ir administravimo taisyklių

8 priedas

(Avanso mokėjimo prašymo forma)

_____________________________________

(dokumento sudarytojo pavadinimas)

AVANSO MOKĖJIMO PRAŠYMAS

____________

(data)

1. BENDRA INFORMACIJA

Iš 2021–2027 metų materialinio nepritekliaus mažinimo programos Lietuvoje, patvirtintos Europos Komisijos įgyvendinimo sprendimu Nr. C(2022)5651, kuriuo patvirtinama Materialinio nepritekliaus mažinimo programa dėl paramos iš „Europos socialinio fondo +“ Sostinės bei Vidurio ir vakarų Lietuvos regionams Lietuvoje, siekiant investicijų į darbo vietų kūrimą ir ekonomikos augimą tikslo CCI 2021LT05SFPR001, lėšų bendrai finansuojamo projekto (toliau – projektas) vykdytojo duomenys	Juridinio asmens pavadinimas	(Nurodomas projekto vykdytojo, su kuriuo sudaryta projekto sutartis (toliau – projekto vykdytojas), pavadinimas)

Juridinio asmens kodas	(Nurodomas projekto vykdytojo kodas pagal Juridinių asmenų registro duomenis)
Projekto duomenys	Projekto pavadinimas	(Nurodomas projekto pavadinimas pagal projekto sutartį)

Projekto Nr.	(Nurodomas projekto numeris pagal projekto sutartį)
Prašoma avanso suma, eurais	Sostinės regionas	(Suma nurodoma euro centų tikslumu, du skaičiai po kablelio)

Vidurio ir vakarų Lietuvos regionas	(Suma nurodoma euro centų tikslumu, du skaičiai po kablelio)

Iš viso:

2. DUOMENYS APIE GARANTIJĄ ARBA LAIDAVIMO RAŠTĄ, ARBA LAIDAVIMO DRAUDIMO RAŠTĄ, PRIDEDAMĄ PRIE AVANSO PRAŠYMO (TOLIAU – AVANSO DRAUDIMO DOKUMENTAS) (pildoma, jei reikalaujama)

Avanso draudimo dokumentas	Avanso draudimo suma, eurais	Avanso draudimo galiojimo terminas
dokumento pavadinimas	numeris	data

1	2	3	4	5
(Nurodomas avanso draudimo dokumento pavadinimas)	(Nurodomas avanso draudimo dokumento numeris)	(Nurodoma avanso draudimo dokumento išrašymo data formatu MMMM-MM-DD (metai-mėnuo-diena)	(Nurodoma suma, dėl kurios pateiktas avanso draudimo dokumentas, euro centų tikslumu, du skaičiai po kablelio)	(Nurodomas avanso draudimo dokumento galiojimo terminas formatu MMMM-MM-DD (metai-mėnuo-diena)

(projekto vykdytojo vadovo arba jo įgalioto asmens pareigų pavadinimas)	(parašas)	(vardas ir pavardė)

________________________

2021–2027 metų materialinio

nepritekliaus mažinimo programos

Lietuvoje projektų finansavimo sąlygų

ir administravimo taisyklių

9 priedas

(Mokėjimo prašymo forma)

_____________________________________

(dokumento sudarytojo pavadinimas)

MOKĖJIMO PRAŠYMAS

____________

(data)

1. BENDROJI DALIS

Mokėjimo prašymo tipas	Tarpinis Galutinis (Nurodomas teikiamo mokėjimo prašymo tipas)
Iš 2021–2027 metų materialinio nepritekliaus mažinimo programos Lietuvoje, patvirtintos Europos Komisijos įgyvendinimo sprendimu Nr. C(2022)5651, kuriuo patvirtinama Materialinio nepritekliaus mažinimo programa dėl paramos iš „Europos socialinio fondo +“ Sostinės bei Vidurio ir vakarų Lietuvos regionams Lietuvoje, siekiant investicijų į darbo vietų kūrimą ir ekonomikos augimą tikslo CCI 2021LT05SFPR001 (toliau – MNM programa), lėšų bendrai finansuojamo projekto (toliau – projektas) vykdytojo duomenys	Juridinio asmens pavadinimas	(Nurodomas projekto vykdytojo, su kuriuo sudaryta projekto sutartis (toliau – projekto vykdytojas), pavadinimas)

Juridinio asmens kodas	(Nurodomas projekto vykdytojo kodas pagal Juridinių asmenų registro duomenis)
Projekto duomenys	Projekto pavadinimas	(Nurodomas projekto pavadinimas pagal projekto sutartį)

Projekto Nr.	(Nurodomas projekto numeris pagal projekto sutartį)
Ataskaitinis laikotarpis, už kurį teikiamas mokėjimo prašymas:	nuo 20__ __ __ iki 20__ __ __

(Projekto sutartyje nustatytu periodiškumu atsiskaitoma už laikotarpį, per kurį vykdytos projekto sutartyje numatytos veiklos, pasiekti rezultato rodikliai. Ataskaitinio laikotarpio pradžia laikoma projekto sutarties pasirašymo diena (ta pati diena nurodoma visuose mokėjimo prašymuose). Ataskaitinio laikotarpio pabaigos data negali būti ankstesnė nei mokėjimo prašymo, teikto už tam tikrą ataskaitinį laikotarpį, pabaigos data)
Bendra prašomų pripažinti tinkamomis finansuoti išlaidų suma, eurais	(Nurodoma bendra šiame mokėjimo prašyme prašomų pripažinti tinkamomis finansuoti išlaidų suma, kurią sudaro bendra išlaidų sąskaitoms apmokėti ir išlaidų kompensavimo būdu prašomų pripažinti tinkamomis finansuoti išlaidų suma, nurodoma euro centų tikslumu (du skaičiai po kablelio)
Prašomų pripažinti tinkamomis finansuoti išlaidų, taikant sąskaitų apmokėjimo būdą, suma, eurais	(Nurodoma bendra šiame mokėjimo prašyme prašomų pripažinti tinkamomis finansuoti išlaidų, taikant sąskaitų apmokėjimo būdą, suma euro centų tikslumu (du skaičiai po kablelio)
Prašomų pripažinti tinkamomis finansuoti išlaidų, taikant išlaidų kompensavimo būdą, suma, eurais	(Nurodoma bendra šiame mokėjimo prašyme prašomų pripažinti tinkamomis finansuoti išlaidų, taikant išlaidų kompensavimo būdą, suma euro centų tikslumu (du skaičiai po kablelio)

Patvirtinu, kad šiame mokėjimo prašyme nurodyti duomenys yra teisingi ir neprašoma pripažinti tinkamomis finansuoti išlaidų, kurios anksčiau buvo finansuotos (apmokėtos) iš Lietuvos Respublikos valstybės biudžeto ir (ar) savivaldybių biudžetų, kitų piniginių išteklių, kuriais disponuoja valstybė ir (arba) savivaldybės, MNM programos, Europos Sąjungos (toliau – ES) struktūrinių fondų, kitų ES finansinės paramos priemonių ar kitos tarptautinės paramos lėšų ir kurios, joms apmokėti skyrus MNM programos lėšų, būtų pripažintos tinkamomis finansuoti ir (arba) apmokėtos daugiau nei vieną kartą.

(projekto vykdytojo vadovo arba jo įgalioto asmens pareigų pavadinimas)	(parašas)	(vardas ir pavardė)

2. MOKĖJIMO PRAŠYMŲ TEIKIMO GRAFIKAS

Projekto tinkamų finansuoti išlaidų suma, eurais
Iki šio mokėjimo prašymo teikimo dienos:
Prašomų ir (arba) pripažintų tinkamomis finansuoti išlaidų suma, eurais	Projektui įgyvendinti išmokėtas avansas, eurais
Šiame mokėjimo prašyme prašomų pripažinti tinkamomis finansuoti išlaidų suma, eurais
Numatoma sutaupyti lėšų suma, eurais
Planuojami pateikti mokėjimo prašymai:

Eil. Nr.	Mokėjimo prašymo pateikimo data	Mokėjimo prašymo tipas	Bendra mokėjimo prašyme nurodyta suma, eurais	Mokėjimo prašyme nurodyta suma pagal regionus, eurais	Projekto išlaidos, eurais

Lėšų pervedimas į socialines ar kitas joms lygiavertes korteles	Papildomų veiklų išlaidos	Administravimo išlaidos	Donacijų išlaidos
1	2	3	4	5	6	7	8	9
Sostinės regionas

Vidurio ir vakarų Lietuvos (toliau – VVL) regionas
Bendra suma (išskyrus avansą)	Sostinės regionas

VVL regionas
Planuojama avanso suma	Sostinės regionas

VVL regionas

Pastaba. Lentelėje visos sumos nurodomos euro centų tikslumu (du skaičiai po kablelio).

3. PROJEKTO RODIKLIŲ ĮGYVENDINIMAS

Veiklos numeris ir pavadinimas	Planuotas veiklos vykdymo laikotarpis	Faktinis veiklos vykdymo laikotarpis	Rodikliai
pradžia	pabaiga	pradžia	pabaiga	numeris ir pavadinimas	matavimo vnt.	planuota reikšmė	nuo projekto pradžios iki ataskaitinio laikotarpio pradžios pasiekta reikšmė	per ataskaitinį laikotarpį pasiekta reikšmė	nuo projekto pradžios iki ataskaitinio laikotarpio pabaigos pasiekta reikšmė
1	2	3	4	5	6	7	8	9	10	11
(Nurodomi projekto sutarties priedo „Paraiška finansuoti projektą iš MNM programos lėšų“ (toliau – priedas) dalyje „Projekto loginis pagrindimas“ nurodytų projekto veiklų numeriai ir pavadinimai. Atsiskaitoma už visas projekto sutartyje numatytas veiklas (kaupiamuoju būdu)	(Nurodoma atitinkamos projekto veiklos pradžios data, nustatyta projekto sutarties priedo dalyje „Projekto veiklų įgyvendinimo grafikas“. Datos formatas MMMM-MM-DD (metai-mėnuo-diena)	(Nurodoma atitinkamos projekto veiklos pabaigos data, nustatyta projekto sutarties priedo dalyje „Projekto veiklų įgyvendinimo grafikas“. Datos formatas MMMM- MM-DD (metai-mėnuo-diena)	(Nurodoma faktinė projekto veiklos pradžios data. Jeigu projekto veikla per ataskaitinį laikotarpį turėjo būti įgyvendinta, tačiau ji nepradėta įgyvendinti, šis laukas nepildomas. Datos formatas MMMM-MM-DD (metai-mėnuo-diena)	(Nurodoma faktinė projekto veiklos pabaigos data. Jeigu projekto veikla per ataskaitinį laikotarpį nebuvo baigta, šis laukas nepildomas. Datos formatas MMMM-MM-DD (metai-mėnuo-diena)	(Nurodomas projekto sutarties 1 priede „Projekto loginis pagrindimas“ nurodytų atitinkamų projekto veiklos rodiklių numeris ir pavadinimas)	(Nurodomas projekto sutarties 1 priede „Projekto loginis pagrindimas“ nurodytų atitinkamų projekto veiklos rodiklių matavimo vienetas)	(Nurodoma projekto sutarties 1 priede „Projekto loginis pagrindimas“ nurodytų atitinkamų projekto veiklos rodiklių planuota reikšmė)	(Nurodoma atitinkamo veiklos rodiklio reikšmė, pasiekta nuo projekto sutarties pasirašymo dienos iki praeito ataskaitinio laikotarpio pabaigos, nurodytos anksčiau pateikto mokėjimo prašymo 1 dalyje (kaupiamuoju būdu), dienos. Jei ataskaita pildoma pirmą kartą, šio stulpelio pildyti nereikia)	(Nurodoma atitinkamo veiklos rodiklio reikšmė, pasiekta nuo praeito ataskaitinio laikotarpio pabaigos dienos iki ataskaitinio laikotarpio pabaigos, nurodytos šio mokėjimo prašymo 1 dalyje), dienos	(Nurodoma atitinkamo veiklos rodiklio reikšmė, pasiekta nuo projekto sutarties pasirašymo dienos iki ataskaitinio laikotarpio pabaigos, nurodytos šio mokėjimo prašymo 1 dalyje (kaupiamuoju būdu), dienos

4. PRAŠOMŲ PRIPAŽINTI TINKAMOMIS FINANSUOTI IŠLAIDŲ, TAIKANT SĄSKAITŲ APMOKĖJIMO BŪDĄ, SĄRAŠAS

(Ši lentelė pildoma ir tuo atveju, kai išlaidos apmokamos taikant fiksuotąją normą. Deklaruojant išlaidas, apmokamas pagal fiksuotąją normą, 4–7 stulpeliai nepildomi, o 3 ir 8 stulpeliuose įrašoma pagal fiksuotąją normą apskaičiuota išlaidų suma)

Eil. Nr.	Veiklos rodiklio numeris ir pavadinimas	Prašomų pripažinti tinkamomis finansuoti išlaidų suma pagal veiklos rodiklius, eurais	Išlaidų pagrindimo dokumentai

dokumento tipas	serija	numeris	data	prašomų pripažinti tinkamomis finansuoti išlaidų suma pagal išlaidų pagrindimo dokumentą, eurais
1	2	3	4	5	6	7	8
Bendra suma: (Įrašoma susumavus šiame stulpelyje nurodytas sumas; ji turi sutapti su 8 stulpelyje esančia suma)	(Įrašoma susumavus šiame stulpelyje nurodytas sumas; ši suma turi sutapti su 3 stulpelyje esančia suma)
(Nurodomas pildomos eilutės numeris numeracijos didėjimo tvarka)	(Nurodomas projekto sutarties priedo dalyje „Projekto loginis pagrindimas“ nurodytų atitinkamų projekto veiklos rodiklių numeris ir pavadinimas arba, jei išlaidas prašoma apmokėti pagal fiksuotąją normą, išlaidų kategorijos numeris ir pavadinimas)	(Nurodoma šiame mokėjimo prašyme prašomų pripažinti tinkamomis finansuoti išlaidų, taikant sąskaitų apmokėjimo būdą, suma, tenkanti tik 2 stulpelyje nurodytam veiklos rodikliui. Taip pat įrašoma pagal fiksuotąją normą apskaičiuota išlaidų suma)	(Nurodomas išlaidų pagrindimo dokumento tipas (pirmiausia nurodant tuos dokumentus, kuriuose pateikiama patirtų išlaidų suma), pasirenkant iš mokėjimo prašymo 8 dalies „Išlaidų pagrindimo dokumentų sąrašas“)	(Nurodoma išlaidų pagrindimo dokumento, nurodyto 4 stulpelyje, serija. Jei dokumentas serijos neturi, šis stulpelis nepildomas)	(Nurodomas išlaidų pagrindimo dokumento, nurodyto 4 stulpelyje, numeris. Jei dokumentas numerio neturi, šis stulpelis nepildomas)	(Nurodoma išlaidų pagrindimo dokumento, nurodyto 4 stulpelyje, išrašymo data. Datos formatas MMMM-MM-DD (metai-mėnuo-diena)	(Nurodoma šiame mokėjimo prašyme prašomų pripažinti tinkamomis finansuoti išlaidų, taikant sąskaitų apmokėjimo būdą, suma, pagal 4 stulpelyje nurodytą dokumentą (jei šiame dokumente nurodoma išlaidų suma) priskirtina prie 2 stulpelyje nurodyto veiklos rodiklio. Taip pat įrašoma pagal fiksuotąją normą apskaičiuota išlaidų suma)

5. PRAŠOMŲ PRIPAŽINTI TINKAMOMIS FINANSUOTI IŠLAIDŲ, TAIKANT IŠLAIDŲ KOMPENSAVIMO BŪDĄ, SĄRAŠAS

(Ši lentelė pildoma ir tuo atveju, kai išlaidos apmokamos taikant fiksuotąją normą. Deklaruojant išlaidas, apmokamas pagal fiksuotąją normą, 4–7, 9–11 stulpeliai nepildomi, o 3, 8 ir 12 stulpeliuose įrašoma pagal fiksuotąją normą apskaičiuota išlaidų suma)

Eil. Nr.	Veiklos rodiklio numeris ir pavadinimas	Prašomų pripažinti tinkamomis finansuoti išlaidų suma pagal veiklos rodiklius, eurais	Išlaidų pagrindimo dokumentai	Išlaidų apmokėjimą įrodantys dokumentai

dokumento tipas	serija	numeris	data	prašomų pripažinti tinkamomis finansuoti išlaidų suma pagal išlaidų pagrindimo dokumentą, eurais	dokumento tipas	numeris	apmokėjimo data	prašomų pripažinti tinkamomis finansuoti išlaidų suma pagal išlaidų apmokėjimą įrodantį dokumentą, eurais
1	2	3	4	5	6	7	8	9	10	11	12
Bendra suma: (Įrašoma susumavus šiame stulpelyje nurodytas sumas; ji turi sutapti su 8 ir 12 stulpeliuose nurodytomis sumomis)	(Įrašoma susumavus šiame stulpelyje nurodytas sumas; ji turi sutapti su 3 ir 12 stulpeliuose nurodytomis sumomis)	(Įrašoma susumavus šiame stulpelyje nurodytas sumas; ji turi sutapti su 3 ir 8 stulpeliuose nurodytomis sumomis)
(Nurodomas projekto sutarties priede „Projekto loginis pagrindimas“ nurodytų atitinkamų projekto veiklų rodiklių numeris ir pavadinimas arba, jei išlaidas prašoma apmokėti pagal fiksuotąją normą, išlaidų kategorijos numeris ir pavadinimas)	(Nurodoma šiame mokėjimo prašyme prašomų pripažinti tinkamomis finansuoti išlaidų, taikant išlaidų kompensavimo būdą, suma, tenkanti tik 2 stulpelyje nurodytam rodikliui. Taip pat įrašoma pagal fiksuotąją normą apskaičiuota išlaidų suma)	(Nurodomas išlaidų pagrindimo dokumento tipas (pirmiausia nurodant tuos dokumentus, kuriuose pateikta patirtų išlaidų suma), pasirenkant iš pateikiamo sąrašo šio mokėjimo prašymo 8 dalyje „Išlaidų pagrindimo dokumentų sąrašas“)	(Nurodoma išlaidų pagrindimo dokumento, nurodyto 4 stulpelyje, serija. Jei dokumentas serijos neturi, šis stulpelis nepildomas)	(Nurodomas išlaidų pagrindimo dokumento, nurodyto 4 stulpelyje, numeris. Jei dokumentas numerio neturi, šis stulpelis nepildomas)	(Nurodoma išlaidų pagrindimo dokumento, nurodyto 4 stulpely-je, išrašymo data. Datos formatas MMMM-MM-DD (metai-mėnuo-diena)	(Nurodoma šiame mokėjimo prašyme išlaidų kompensavimo būdu prašomų pripažinti tinkamomis finansuoti išlaidų suma, pagal 4 stulpelyje nurodytą dokumentą (jei šiame dokumente nurodyta išlaidų suma) priskirtina prie 2 stulpelyje nurodyto veiklos rodiklio. Taip pat įrašoma pagal fiksuotąją normą apskaičiuota išlaidų suma)	(Pasirenkamas išlaidų apmokėjimą įrodančio dokumento tipas iš pateikiamo sąrašo šio mokėjimo prašymo 9 dalyje „Išlaidų apmokėjimą įrodančių dokumentų sąrašas“)	(Nurodomas išlaidų apmokėjimą įrodančio dokumento, nurodyto 9 stulpelyje, numeris. Jei dokumentas numerio neturi, šis stulpelis nepildomas)	(Nurodoma faktinė išlaidų apmokėjimo data pagal 9 stulpelyje nurodytą išlaidų apmokėjimą įrodantį dokumentą. Datos formatas MMMM-MM-DD (metai-mėnuo-diena)	(Nurodoma šiame mokėjimo prašyme išlaidų kompensavimo būdu prašomų pripažinti tinkamomis finansuoti išlaidų suma, pagal 9 stulpelyje nurodytą išlaidų apmokėjimą įrodantį dokumentą priskirtina prie 2 stulpelyje nurodyto rodiklio ir skirta 4 stulpelyje nurodytoms išlaidoms pagal išlaidų pagrindimo dokumentą apmokėti. Jei išlaidos apmokamos taikant fiksuotąją normą, šiame stulpelyje įrašoma 8 stulpelyje nurodyta suma)

6. GALUTINĖ PROJEKTO ĮGYVENDINIMO INFORMACIJA

(pildoma, jei mokėjimo prašymo tipas – „galutinis“)

6.1. INFORMACIJA APIE PROJEKTO SĄSKAITOJE SUKAUPTAS PALŪKANAS

6.1.1. Ar projekto sąskaitoje buvo sukaupta palūkanų?	Taip Ne Netaikoma („Netaikoma“ žymima, jei: 1) įgyvendinant projektą, nebuvo taikytas sąskaitų apmokėjimo būdas ir nebuvo skirtas avansas; 2) projekto vykdytoja yra valstybės biudžetinė įstaiga, kurios projekto finansavimo lėšoms atidarytai banko sąskaitai tvarkyti taikomas Lietuvos Respublikos Vyriausybės ir Lietuvos banko valdybos 1994 m. balandžio 27 d. nutarimas Nr. 320 „Dėl palūkanų už Lietuvos valstybės biudžeto ir biudžetinių įstaigų sąskaitų einamuosius depozitus bankuose“)
6.1.2. Palūkanų, sukauptų projekto sąskaitoje, suma, eurais	(Nurodoma projekto sąskaitoje sukauptų palūkanų suma euro centų tikslumu (du skaičiai po kablelio). Jei, atsakant į 6.1.1 papunktyje nurodytą klausimą, buvo pažymėta „Ne“ arba „Netaikoma“, šis laukas nepildomas)

6.2. ĮGYVENDINTOS INFORMAVIMO APIE PROJEKTĄ PRIEMONĖS

Eil. Nr.	Informavimo priemonė	Taip	Ne	Netaikoma	Informacija apie įgyvendintą informavimo priemonę
6.2.1.	Projekto vykdytojo interneto svetainėje paskelbta informacija apie įgyvendinamą projektą	(Pažymėjus „Taip“, trumpai aprašyti informavimo priemonę)
6.2.2.	Partnerių interneto svetainėse pateikta informacija, kaip gauti MNM paramą	(Pažymėjus „Taip“, trumpai aprašyti informavimo priemonę)
6.2.3.	(Prireikus nurodomos kitos projekto vykdytojo pasirinktos vykdyti papildomos informavimo apie projektą veiklos. Gali būti sukurtos papildomos eilutės, jeigu numatoma daugiau nei viena informavimo apie projektą veikla)	(Pažymėjus „Taip“, trumpai aprašyti informavimo priemonę)

6.3. PROJEKTO ATITIKTIS PRINCIPAMS

6.3.1.	Projekto atitiktis 2021 m. birželio 24 d. Europos Parlamento ir Tarybos reglamento (ES) 2021/1057, kuriuo nustatomas „Europos socialinis fondas +“ (ESF+) ir panaikinamas Reglamentas (ES) Nr. 1296/2013, 19 straipsnyje nustatytiems principams: produktų saugos, maisto švaistymo, suderintos mitybos, žmogaus orumo	(Pažymima, jei, įgyvendinant projektą, nepažeidžiami Reglamento (ES) 2021/1057 19 straipsnyje išvardyti principai. Trumpai aprašoma, kaip užtikrinamas šių principų laikymasis įgyvendinant projektą)
6.3.2.	Projekto atitiktis 2021 m. birželio 24 d. Europos Parlamento ir Tarybos reglamento (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės, 9 straipsnyje bei Europos Sąjungos pagrindinių teisių chartijoje nustatytiems principams: lygybės (lygybė prieš įstatymą), laisvės (teisės į privatų ir šeimos gyvenimą, asmens duomenų apsaugos), pilietinių teisių (teisė į gerą administravimą, teisė susipažinti su dokumentais), teisingumo (teisė į gynybą ir teisingą bylos nagrinėjimą, nusikalstamos veiklos ir bausmės proporcingumo)	(Pažymima, jei, įgyvendinant projektą, nepažeidžiami Reglamento (ES) 2021/1060 9 straipsnyje ir Europos Sąjungos pagrindinių teisių chartijoje išvardyti horizontalieji principai. Trumpai aprašoma, kaip užtikrinamas šių principų laikymasis įgyvendinant projektą)

6.4. KITA INFORMACIJA

Atsiskaitymo objektas	Taip	Ne	Komentarai
Ar projekto vykdytojas užtikrina, kad dokumentai bus saugomi 2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklėse, patvirtintose Lietuvos Respublikos socialinės apsaugos ir darbo ministro 20 m. .................. d. įsakymu Nr. ..... „Dėl 2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklių patvirtinimo“ (toliau – PFSAT), nustatyta tvarka?	(Nurodoma, kad projekto vykdytojas viso projekto įgyvendinimo metu ir ne trumpiau kaip 10 (dešimt) metų nuo dienos, kurią projektas buvo baigtas įgyvendinti, saugos su projekto įgyvendinimu susijusius dokumentus: paraiškos ir jos priedų kopijas; paraiškos keitimo dokumentų kopijas; projekto sutarties ir visų susitarimų dėl projekto sutarties pakeitimo originalus; tarpinių ataskaitų (jeigu jos rengiamos), galutinių projekto įgyvendinimo ataskaitų ir jų priedų kopijas; mokėjimo prašymų kopijas, išlaidų pagrindimo ir jų apmokėjimą įrodančių dokumentų originalus; susirašinėjimo su vadovaujančiąja, audito, tarpine institucijomis ir apskaitos funkciją vykdančios institucijos dokumentų originalus arba kopijas; bendradarbiavimo sutarčių originalus; dokumentus, įrodančius, kad viešinimo priemonės buvo įgyvendintos, ir su tuo susijusią informaciją (pvz., projekto vykdytojo ir projekto partnerių interneto svetainėse išplatintą informaciją apie projektą arba informaciją, kaip gauti paramą pagal MNM programą; partnerių papildomų veiklų įgyvendinimo dokumentus, susijusius su viešinimu, pvz., straipsnius spaudoje)

6.5. PATEIKIAMI DOKUMENTAI

Eil. Nr.	Priedas	Teikiamas
6.5.1.	Dokumentai, įrodantys, kad viešinimo priemonės buvo įgyvendintos (jeigu taikoma) (Teikiami tuo atveju, jei nebuvo pateikti kartu su ankstesniais mokėjimo prašymais)
6.5.2.	(Projekto vykdytojas projekto sutartyje gali papildomai nurodyti dokumentus, kuriuos jis turi pateikti kartu su galutiniu mokėjimo prašymu)

7. IŠLAIDŲ PAGRINDIMO DOKUMENTŲ SĄRAŠAS

(Pasirenkama pildant mokėjimo prašymo 5 dalies „Prašomų pripažinti tinkamomis finansuoti išlaidų, taikant sąskaitų apmokėjimo būdą, sąrašas“ ir 6 dalies „Prašomų pripažinti tinkamomis finansuoti išlaidų, taikant išlaidų kompensavimo būdą, sąrašas“ 4 stulpelį)

Eil. Nr.	Dokumento tipas	Dokumento tipo pavyzdžiai
7.1.	Bendradarbiavimo dokumentai	Dokumentai (projekto vykdytojo skelbiami ar projekto teikėjui pateikiami dokumentai, kuriuose nurodomos minimalios bendradarbiavimo sąlygos: kvietimas, Bendradarbiavimo sutarties projektas, aprašomieji ir kiti dokumentai, dokumentų paaiškinimai (patikslinimai), taikomi konkrečiam kvietimui bendradarbiauti)
7.2.	Bendradarbiavimo sutartis	Bendradarbiavimo sutartis
7.3.	Sąskaita	Pridėtinės vertės mokesčio sąskaita faktūra, sąskaita faktūra ar sąskaitai faktūrai lygiavertis atsiskaitymą įrodantis dokumentas (išskyrus šios lentelės 4 eilutėje nurodytą dokumentą)
7.4.	Išankstinė sąskaita	Išankstinio apmokėjimo sąskaita
7.5.	Aktas	Priėmimo–perdavimo aktas

Kiti aktai
7.6.	Kiti dokumentai	Avanso apyskaita

Licencija, sertifikatas

Lygiaverčiai įrodomieji ir kiti dokumentai
7.7.	Sprendimas	Įsakymas, potvarkis
7.8.	Pažyma	Įvairios suvestinės pažymos

_______________________________

2021–2027 metų materialinio

nepritekliaus mažinimo programos

Lietuvoje projektų finansavimo sąlygų

ir administravimo taisyklių

10 priedas

(Paraiškos asignavimų valdytojui forma)

_____________________________________

(dokumento sudarytojo pavadinimas)

PARAIŠKA ASIGNAVIMŲ VALDYTOJUI

____________ Nr. ____

(data)

1. BENDRA INFORMACIJA

Iš 2021–2027 metų materialinio nepritekliaus mažinimo programos Lietuvoje, patvirtintos Europos Komisijos įgyvendinimo sprendimu Nr. C(2022)5651, kuriuo patvirtinama Materialinio nepritekliaus mažinimo programa dėl paramos iš „Europos socialinio fondo +“ Sostinės bei Vidurio ir vakarų Lietuvos regionams Lietuvoje, siekiant investicijų į darbo vietų kūrimą ir ekonomikos augimą tikslo CCI 2021LT05SFPR001 (toliau – MNM programa), lėšų bendrai finansuojamo projekto (toliau – projektas) numeris	(Nurodomas projekto numeris pagal projekto sutartį)
Projekto vykdytojo pavadinimas	(Nurodomas projekto vykdytojo, su kuriuo sudaryta projekto sutartis, pavadinimas)
Projekto vykdytojo kodas	(Nurodomas projekto vykdytojo kodas pagal Juridinių asmenų registro duomenis)
Projekto vykdytojo sąskaitos Nr. kredito įstaigoje	(Nurodomas projekto vykdytojo atidarytos sąskaitos numeris kredito įstaigoje)
Projekto vykdytojo mokėjimo prašymui suteiktas Nr.
Mokėjimo prašymo registravimo tarpinėje institucijoje data	Datos formatas MMMM-MM-DD (metai-mėnuo-diena)
Mokėjimo prašymo registravimo tarpinėje institucijoje Nr.
Projekto išlaidų apmokėjimo būdas, kuriuo į paraišką asignavimo valdytojui įtrauktos išlaidos	Avanso mokėjimas	Sąskaitų apmokėjimas	Išlaidų kompensavimas

2. FINANSINĖ INFORMACIJA

Asignavimų valdytojo programos, finansuojamos iš Lietuvos Respublikos valstybės biudžeto, priemonės kodas	Asignavimų valdytojo programos, finansuojamos iš Lietuvos Respublikos valstybės biudžeto, finansavimo šaltinio kodas	Funkcinė klasifikacija	Ekonominė klasifikacija	Prašoma išmokėti iš asignavimų valdytojo programos, finansuojamos iš Lietuvos Respublikos valstybės biudžeto, priemonės lėšų suma pagal regionus, eurais
1	2	3	4	5

Sostinės regionas	Vidurio ir vakarų Lietuvos regionas
Iš viso:
Bendra suma

3. DUOMENYS APIE GARANTIJOS ARBA LAIDAVIMO RAŠTO, ARBA LAIDAVIMO DRAUDIMO RAŠTO (TOLIAU – AVANSO DRAUDIMAS) DOKUMENTUS, PRIDEDAMUS PRIE AVANSINIO MOKĖJIMO PRAŠYMO

(pildoma tik tuo atveju, jei paraiška asignavimų valdytojui formuojama pildant avansinį mokėjimo prašymą)

Avanso draudimo dokumentas	Avanso draudimo suma	Avanso draudimo galiojimo terminas
dokumento pavadinimas	Nr.	data

1	2	3	4	5
(Nurodomas garantijos ar laidavimo dokumento pavadinimas, nurodytas avansiniame mokėjimo prašyme (toliau – AMP)	(Nurodomas garantijos ar laidavimo dokumento numeris, nurodytas AMP)	(Nurodoma dokumento išrašymo data, nurodyta AMP. Datos formatas MMMM-MM-DD (metai-mėnuo-diena)	(Nurodoma lėšų suma, dėl kurios suteiktas garantijos arba laidavimo dokumentas, nurodytas AMP)	(Nurodomas suteikto garantijos ar laidavimo dokumento galiojimo terminas, nurodytas AMP. Datos formatas – iki MMMM-MM-DD (metai-mėnuo-diena)

(paraišką asignavimų valdytojui užpildžiusio asmens pareigų pavadinimas)	(parašas)	(vardas ir pavardė)

(tarpinės institucijos vadovo arba jo įgalioto asmens pareigų pavadinimas)	(parašas)	(vardas ir pavardė)

____________________________________

2021–2027 metų materialinio

nepritekliaus mažinimo programos

Lietuvoje projektų finansavimo sąlygų

ir administravimo taisyklių

11 priedas

(Paraiškos asignavimų valdytojui tikrinimo ir tvirtinimo lapo forma)

_____________________________________

(dokumento sudarytojo pavadinimas)

PARAIŠKOS ASIGNAVIMŲ VALDYTOJUI TIKRINIMO IR TVIRTINIMO LAPAS

____________

(data)

1. BENDRA INFORMACIJA

Tarpinės institucijos pavadinimas	(Nurodomas paraišką asignavimų valdytojui teikiančio juridinio asmens pavadinimas pagal Juridinių asmenų registro duomenis. Pildoma didžiosiomis ir mažosiomis raidėmis, kaip nurodyta Juridinių asmenų registre)
Projekto sutarties numeris	(Nurodomas projekto numeris pagal projekto sutartį)
Projekto vykdytojas	(Nurodomas projekto vykdytojo juridinio asmens pavadinimas pagal Juridinių asmenų registro duomenis. Pildoma didžiosiomis ir mažosiomis raidėmis, kaip nurodyta Juridinių asmenų registre)
Paraiškos asignavimų valdytojui Nr.	(Nurodomas tarpinės institucijos suteiktas paraiškos asignavimo valdytojui numeris)
Paraiškos asignavimų valdytojui data	(Nurodoma tarpinės institucijos paraiškos asignavimų valdytojui teikimo data)

2. TIKRINIMO KLAUSIMAI

Eil. Nr.	Tikrinimo klausimas	Taip	Ne	Netaikoma	Komentaras
1.	Ar paraiška asignavimų valdytojui užpildyta išsamiai ir tinkamai?
2.	Ar mokėjimas atliekamas neviršijant projektui patvirtinto finansavimo?
3.	Ar mokėjimas atliekamas neviršijant pagal pateiktą mokėjimo prašymą patvirtintos lėšų sumos?
4.	Ar informacija apie įtariamus pažeidimus įregistruota 2021–2027 m. materialinio nepritekliaus mažinimo programos Lietuvoje, patvirtintos Europos Komisijos įgyvendinimo sprendimu Nr. C(2022)5651, kuriuo patvirtinama Materialinio nepritekliaus mažinimo programa dėl paramos iš „Europos socialinio fondo +“ Sostinės bei Vidurio ir vakarų Lietuvos regionams Lietuvoje, siekiant investicijų į darbo vietų kūrimą ir ekonomikos augimą tikslo CCI 2021LT05SFPR001, informacinėje sistemoje?
5.	Ar priimtas sprendimas nagrinėti projekto mokėjimo prašymus ar stabdyti projektui skirto finansavimo išmokėjimą?
6.	Ar priimtas sprendimas dėl pažeidimo?
7.	Ar išlaidos, nurodytos mokėjimo prašyme, susijusios su pažeidimu?
8.	Ar paraiška skirta avansiniam mokėjimui?
8.1.	Ar turi būti avanso draudimas?
8.2.	Ar pateiktas avanso draudimo dokumentas?
9.	Ar paraiškoje asignavimų valdytojui nurodyti projekto vykdytojo rekvizitai atitinka Valstybės biudžeto apskaitos ir mokėjimų sistemoje nurodytus rekvizitus?
10.	Ar neviršytos metinės Lietuvos Respublikos valstybės biudžeto asignavimų pagal programas sumos?
11.	Ar neviršytos ketvirčio Lietuvos Respublikos valstybės biudžeto asignavimų pagal programas (išlaidų ekonominės klasifikacijos straipsnis) sumos?
12.	Ar paraiškoje asignavimų valdytojui teisingai nurodytas projekto funkcinės klasifikacijos kodas?

(vadovaujančiosios institucijos atsakingo darbuotojo pareigų pavadinimas)	(parašas)	(vardas ir pavardė)

(vadovaujančiosios institucijos atsakingo darbuotojo pareigų pavadinimas)	(parašas)	(vardas ir pavardė)

______________

2021–2027 metų materialinio

nepritekliaus mažinimo programos

Lietuvoje projektų finansavimo sąlygų

ir administravimo taisyklių

12 priedas

(Valstybės pagalbos ir de minimis pagalbos buvimo ar nebuvimo patikros lapo forma)

_____________________________________

(dokumento sudarytojo pavadinimas)

VALSTYBĖS PAGALBOS IR DE MINIMIS PAGALBOS BUVIMO AR NEBUVIMO PATIKROS LAPAS

Paraiškos / projekto numeris	(Nurodomas tarpinės institucijos paraiškai suteiktas numeris arba projekto numeris pagal projekto sutartį)
Paraiškos / projekto pavadinimas	(Nurodomas pateiktos paraiškos pavadinimas arba projekto pavadinimas pagal projekto sutartį)
Pagal paraišką / projektą numatytos remti veiklos	(Nurodoma, kokia (-ios) veikla (-os) remiama (-os) pagal paraišką arba projektą)
Pareiškėjo / projekto vykdytojo pavadinimas	(Nurodomas pareiškėjo arba projekto vykdytojo juridinio asmens pavadinimas pagal Juridinių asmenų registro duomenis. Pildoma didžiosiomis ir mažosiomis raidėmis, kaip nurodyta Juridinių asmenų registre)

I. Valstybės pagalbos požymių nustatymas pagal paraišką / projektą remtinose veiklose
1.	Ar finansavimą numatoma teikti ūkio subjektui (-ams) ūkinei veiklai vykdyti? (pažymėkite tinkamą variantą)	Taip	Ne
Ūkio subjektai – įmonės, jų junginiai (asociacijos, susivienijimai, konsorciumai ir pan.), įstaigos ar organizacijos arba kiti juridiniai ar fiziniai asmenys, kurie vykdo ar gali vykdyti ūkinę veiklą Lietuvos Respublikoje arba kurių veiksmai daro įtaką ar ketinimai, jeigu būtų įgyvendinti, galėtų daryti įtaką ūkinei veiklai Lietuvos Respublikoje. Lietuvos Respublikoje viešojo administravimo subjektai laikomi ūkio subjektais, jeigu jie vykdo ūkinę veiklą. Ūkinė veikla – gamybinė, komercinė, finansinė ar profesinė veikla, susijusi su prekių pirkimu ar pardavimu, išskyrus atvejus, kai fiziniai asmenys prekes įsigyja asmeniniams ir namų ūkio poreikiams tenkinti. Vertinimui, ar tam tikra veikla laikytina ūkine veikla, neturi įtakos tai, ar ja siekiama pelno. Pelno nesiekiantys subjektai laikomi ūkio subjektais, jei jie prekiauja prekėmis. Veikla nelaikoma ūkine, jei valstybė veikia vykdydama valdžios įgaliojimus arba jei valstybės sektoriaus subjektai veikia kaip valdžios institucijos. Jeigu valstybės sektoriaus subjektas vykdo ūkinę veiklą, kuri gali būti atskirta nuo valdžios įgaliojimų vykdymo, subjektas, vykdydamas tą veiklą, veikia kaip ūkio subjektas. Jeigu tos ūkinės veiklos negalima atskirti nuo valdžios įgaliojimų vykdymo, visa to subjekto vykdoma veikla laikoma su tų valdžios įgaliojimų vykdymu susijusi veikla, todėl nepatenka į ūkio subjekto sąvokos vartojimo sritį. Tokioms veikloms priskiriamų veiklų pavyzdžiai (šis sąrašas nėra baigtinis): a) kariuomenė arba policija; b) oro navigacijos sauga ir kontrolė; c) jūrų eismo kontrolė ir sauga; d) kovos su tarša priežiūra; e) laisvės atėmimo nuosprendžių organizavimas, finansavimas ir vykdymas; f) viešiesiems tikslams naudoti skirtų duomenų rinkimas, remiantis teisės aktuose atitinkamiems ūkio subjektams nustatytu įpareigojimu atskleisti tokius duomenis. Ūkine veikla gali būti nelaikoma dalis veiklų socialinės apsaugos, sveikatos priežiūros, švietimo ir mokslinių tyrimų sektoriuose, kaip apibūdinta Europos Komisijos pranešime dėl valstybės pagalbos sąvokos (angl. Commission Notice on the notion of State aid pursuant to Article 107 (1 TFEU). Ūkine veikla taip pat nelaikoma viešosios infrastruktūros objektų, neskirtų ūkinei veiklai vykdyti, statyba. Pastaba. Vertinant valstybės pagalbos kriterijus, vadovaujamasi Europos Komisijos pranešimu dėl valstybės pagalbos sąvokos (angl. Commission Notice on the notion of State aid pursuant to Article 107(1) TFEU) ir teismų praktika, jei taikoma.
Pasirinkimo pagrindimas
(Pagrįskite savo pasirinkimą)
2.	Ar finansavimas iš valstybės išteklių ūkio subjektui (-ams) suteiktų ar suteikia išskirtinę ekonominę naudą, kurios jis (jie) negautų rinkos sąlygomis? (pažymėkite tinkamą variantą)	Taip	Ne
Išskirtinė ekonominė nauda. Vertinama, ar finansavimas ūkio subjektui teikiamas palankesnėmis sąlygomis nei rinkoje, pavyzdžiui, kaip negrąžintina subsidija, lengvatinė paskola (taikant mažesnes nei rinkoje palūkanų normas ar kitomis lengvatinėmis sąlygomis), neapmokestinama arba apmokestinama ne rinkos kaina garantija paskolai. Išskirtinė nauda ūkio subjektui gali būti suteikta įvairiais būdais. Nesvarbu, kokiais būdais teikiama valstybės pagalba, – svarbus jos poveikis. Siekiant nustatyti, ar finansavimas yra valstybės pagalba, vadovaujamasi privataus rinkos investuotojo principu. Jei įmonė negautų šių lėšų tokiomis pačiomis sąlygomis privataus kapitalo rinkose, šių lėšų teikimas galėtų būti laikomas valstybės pagalba. Šiuo atveju būtina nustatyti, ar privatus investuotojas investuotų į šią įmonę tokiomis pačiomis sąlygomis, vertindamas tik potencialią savo investicijų grąžą ir neatsižvelgdamas į regionų ar socialinius veiksnius. Jei privatus investuotojas neinvestuotų į tokią įmonę, suteiktos lėšos galėtų būti laikomos valstybės pagalba. Jei numatoma, kad finansavimas bus skiriamas ūkio subjekto sąnaudoms, atsiradusioms dėl viešųjų, arba visuotinės ekonominės svarbos, paslaugų ar įsipareigojimų valstybei (savivaldybei), padengti, išskirtinės ekonominės naudos buvimas vertinamas pagal „Altmark“ kriterijus. Ūkio subjektui nesuteikiama išskirtinė ekonominė nauda, jeigu: - jo veikla atitinka visuotinės ekonominės svarbos paslaugų požymius, jo užduotys ir įpareigojimai aiškiai apibrėžti; - viešųjų paslaugų išlaidų kompensavimo kriterijai objektyvūs, skaidrūs ir nustatyti iš anksto; - kompensacija neviršija grynųjų paslaugų teikimo sąnaudų, įskaitant pagrįstą pelną (t. y. kompensuojama nepermokant); - viešosios paslaugos įsigyjamos ir kompensacija skiriama vykdant viešojo pirkimo konkurso procedūrą arba, jei viešasis pirkimas nerengiamas, įmonės, kuriai patikėta teikti visuotinės ekonominės svarbos paslaugas, išlaidos kompensuojamos pagal įprastos gerai valdomos įmonės patiriamas išlaidas. Pastaba. „Altmark“ kriterijai – tai Europos Sąjungos Teisingumo Teismo sprendime (byla Altmark, C-280/00 (2003 m., Rink., p. I-7747) nustatytos sąlygos, pagal kurias skirta kompensacija už bendros ekonominės svarbos paslaugą nelaikoma valstybės pagalba (https://kt.gov.lt/lt/veiklos-sritys/valstybes-pagalba/susijusi-informacija-2/atmintines-ir-klausimynai).
Pasirinkimo pagrindimas
(Pagrįskite savo pasirinkimą)
3.	Ar finansavimą numatoma skirti / finansavimas skiriamas tam tikroms pasirinktoms prekėms gaminti ar paslaugoms teikti, ar tam tikram pasirinktam ūkio subjektui (-ams), t. y. ar finansavimo priemonės taikymas yra selektyvaus pobūdžio? (pažymėkite tinkamą variantą)	Taip	Ne
Pasirinktinis finansavimo priemonės taikymas (selektyvumas). Pasirinktinai taikomos finansavimo priemonės – tai priemonės, skirtos tam tikro regiono plėtrai (tame regione esantiems ūkio subjektams) tam tikrų rūšių veiklai paremti (finansavimo / naudos gavėjai – tam tikro sektoriaus ūkio subjektai) arba tam tikriems tikslams įgyvendinti (finansavimo gavėjai gali būti mažos ar vidutinės įmonės, naujos įmonės, tam tikrus projektus įgyvendinantys ūkio subjektai ir pan.). Šis kriterijus taikomas, kai, vertinant paraiškas finansuoti projektus, tam tikrų ūkio subjektų paraiškos įvertinamos geriau, todėl jiems skiriamas finansavimas (priešingai nei prasčiau įvertintiems), o institucijos, spręsdamos klausimą dėl finansavimo skyrimo, naudojasi turima diskrecijos teise.
Pasirinkimo pagrindimas
(Pagrįskite savo pasirinkimą)
4.	Ar finansavimas gali iškreipti konkurenciją ir veikti prekybą tarp Europos Sąjungos valstybių? (pažymėkite tinkamą variantą)	Taip	Ne
Poveikis konkurencijai ir prekybai tarp Europos Sąjungos valstybių. Siekiant įvertinti, ar suteiktas finansavimas daro poveikį konkurencijai ir prekybai tarp Europos Sąjungos valstybių, būtina nustatyti finansavimo gavėjo teikiamų paslaugų ar gaminamų prekių rinką, žinoti, ar tokioje rinkoje Europos Sąjungoje vyksta prekyba tarp valstybių narių. Tai, kad ūkio subjekto konkurencinė padėtis, palyginti su kitų konkuruojančių ūkio subjektų padėtimi, pagerėja jam gavus ekonominės naudos, kurios jis nebūtų gavęs įprastomis verslo sąlygomis, rodo, jog konkurencija gali būti iškreipta. Finansavimas, teikiamas vietinio pobūdžio veiklai remti, prekybos tarp Europos Sąjungos valstybių paprastai neveikia. Tačiau būtina žinoti, kad ūkio subjekto finansavimas gali veikti prekybą tarp Europos Sąjungos valstybių ir tais atvejais, kai konkretus ūkio subjektas neeksportuoja savo teikiamų paslaugų ar gaminamų prekių. Pakanka, kad minėtomis paslaugomis ar prekėmis prekiaujama tarp Europos Sąjungos valstybių.
Pasirinkimo pagrindimas
(Pagrįskite savo pasirinkimą)
II. Išvados dėl valstybės pagalbos buvimo ar nebuvimo: (pažymėkite tinkamą variantą)
Pagal paraišką projektui nebus teikiama valstybės pagalba (pažymima, jei į nors vieną I dalies klausimą atsakyta neigiamai; III dalis „Teiktinos valstybės pagalbos rūšies priskyrimas“ nepildoma). Pagal paraišką remtinos veiklos nebus laikomos valstybės pagalba, tačiau ja gali tapti (pažymima, jei į nors vieną I dalies klausimą atsakyta neigiamai, tačiau pastabose nurodyta, kad tam tikrus dalykus reikia nuolat stebėti dėl rizikos finansavimui tapti valstybės pagalba; pagrindžiant pasirinkimą, nurodomi tolesni veiksmai ir priemonės; III dalis „Teiktinos valstybės pagalbos rūšies priskyrimas“ nepildoma). Pagal paraišką projektui bus / yra teikiama valstybės pagalba (pažymima, jei į visus I dalies klausimus atsakyta teigiamai).
Pasirinkimo pagrindimas
(Pagrįskite savo pasirinkimą)
III. Teiktinos valstybės pagalbos rūšies priskyrimas: (jei taikoma, pildoma vertinant priemonę, bet ne projektą)
Pagal priemonę valstybės pagalba bus teikiama vadovaujantis 2014 m. birželio 17 d. Komisijos reglamentu (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius. Pagal priemonę valstybės pagalba bus teikiama vadovaujantis Europos Komisijos sprendimu patvirtinta valstybės pagalbos schema / individualia valstybės pagalba, kurią reikia pradėti derinti su Europos Komisija. Pagal priemonę valstybės pagalba bus teikiama vadovaujantis Europos Komisijos sprendimu patvirtinta valstybės pagalbos schema / individualia valstybės pagalba, kuri jau suderinta su Europos Komisija. Pagal priemonę bus teikiama de minimis pagalba, vadovaujantis 2013 m. gruodžio 18 d. Komisijos reglamentu (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai su visais pakeitimais.
Pasirinkimo pagrindimas
(Pagrįskite savo pasirinkimą ir nurodykite pagalbos teikimo pagrindą, pvz.: atitinkamą Reglamento (ES) Nr. 651/2014 straipsnį, Reglamentą (ES) Nr. 1407/2013)

Pastaba. Jeigu lentelės I dalies 1 punkte į klausimą „Ar finansavimą numatoma teikti ūkio subjektui (-ams) ūkinei veiklai vykdyti?“ atsakoma „Taip“, pildomi lentelės I dalies 2–4 punktai, II ir III dalys (jeigu taikoma); jeigu į minėtą klausimą atsakoma „Ne“, pildoma tik lentelės II dalis.

(atsakingo asmens pareigų pavadinimas)	(parašas)	(vardas ir pavardė)

_____________________

2021–2027 metų materialinio

nepritekliaus mažinimo programos

Lietuvoje projektų finansavimo sąlygų

ir administravimo taisyklių

13 priedas

(Projekto patikros vietoje lapo pavyzdinė forma)

_____________________________________

(dokumento sudarytojo pavadinimas)

projekto patikros vietoje lapas

__________ Nr. _______

(data)

I. DUOMENYS APIE PROJEKTĄ IR JO ĮGYVENDINIMO EIGĄ

1. Duomenys apie projektą, finansuojamą iš 2021–2027 metų materialinio nepritekliaus mažinimo programos Lietuvoje, patvirtintos Europos Komisijos įgyvendinimo sprendimu Nr. C(2022)5651, kuriuo patvirtinama Materialinio nepritekliaus mažinimo programa dėl paramos iš „Europos socialinio fondo +“ Sostinės bei Vidurio ir vakarų Lietuvos regionams Lietuvoje, siekiant investicijų į darbo vietų kūrimą ir ekonomikos augimą tikslo CCI 2021LT05SFPR001 (toliau – MNM programa), lėšų (toliau – projektas), ir projekto vykdytoją

Projekto pavadinimas	(Nurodomas projekto pavadinimas pagal projekto sutartį)
Projekto numeris	(Nurodomas projekto numeris pagal projekto sutartį)
Projekto vykdytojo pavadinimas	(Nurodomas projekto vykdytojo juridinio asmens pavadinimas pagal Juridinių asmenų registro duomenis. Pildoma didžiosiomis ir mažosiomis raidėmis, kaip nurodyta Juridinių asmenų registre)
Projekto veiklų įgyvendinimo laikotarpis	Pradžia: (Datos formatas MMMM-MM-DD (metai-mėnuo-diena)	Pabaiga: (Datos formatas MMMM-MM-DD (metai-mėnuo-diena)
Bendra tinkamų finansuoti išlaidų suma (eurais), iš jų:	(Suma nurodoma euro centų tikslumu (du skaičiai po kablelio)
Sostinės regione	(Suma nurodoma euro centų tikslumu (du skaičiai po kablelio)
Vidurio ir vakarų Lietuvos (toliau – VVL) regione	(Suma nurodoma euro centų tikslumu (du skaičiai po kablelio)

2. Duomenys apie ankstesnių projekto patikrų vietoje rekomendacijas

(pildoma, jei taikoma)

Ankstesnių projekto patikrų vietoje metu gautos, bet neįgyvendintos rekomendacijos	Rekomendacija	Terminas, iki kada turėjo būti įgyvendinta

3. Duomenys apie mokėjimo prašymus

(šioje lentelėje nurodomi visi mokėjimo prašymai, įskaitant avansinius ir nulinius mokėjimo prašymus)

Mokėjimo prašymo Nr.	Mokėjimo prašymo tipas (avansinis, tarpinis, galutinis)	Mokėjimo prašymo gavimo data	Išlaidų, pripažintų tinkamomis finansuoti, suma, eurais	Išmokėta suma, eurais	Išlaidų apmokėjimo data
1	2	3	4	5	6
Sostinės regione	Sostinės regione

VVL regione	VVL regione

Iš viso:	Iš viso:

4. Duomenys apie rodiklių pasiekimą

Eil. Nr.	Rodiklio ir jo dalies pavadinimas, matavimo vienetas	Planuota reikšmė	Nuo projekto pradžios iki ataskaitinio laikotarpio pabaigos pasiekta rodiklio ir jo dalies reikšmė (nurodyta paskutiniame patvirtintame mokėjimo prašyme)	Nuo projekto pradžios iki ataskaitinio laikotarpio pabaigos pasiekta rodiklio ir jo dalies reikšmė (nurodyta paskutiniame pateiktame mokėjimo prašyme)
1	2	3	4	5

5. Duomenys apie projekto veiklų įgyvendinimą

Veiklos Nr. ir pavadinimas	Numatytas veiklos vykdymo laikotarpis (nurodytas projekto sutartyje)	Faktinis veiklos vykdymo laikotarpis (nurodytas paskutiniame pateiktame mokėjimo prašyme)	Matavimo vienetas	Planuota reikšmė	Pasiekta reikšmė (nurodyta paskutiniame patvirtintame mokėjimo prašyme)

pradžia	pabaiga	pradžia	pabaiga

1	2	3	4	5	6	7	8

Pastaba. Lentelės 8 stulpelyje pasiekta reikšmė nurodoma nuo projekto įgyvendinimo pradžios iki ataskaitinio laikotarpio pabaigos.

II. PROJEKTO PATIKROS VIETOJE LAPO PILDYMAS

(Tarpinė institucija, atsižvelgdama į projekto patikros vietoje tikslą, pagal projekto patikros vietoje lapą tikrindama tam tikrus elementus, gali pateikti reikiamų klausimų. Jei projekto patikros vietoje metu tikrinami ne visi elementai (juos planuojama patikrinti atliekant kitas projekto patikras vietoje), į patikros klausimą galima atsakyti „Netikrinama“. Kitu atveju atsakant į klausimus, pateiktus tikrinant tam tikrus elementus, privaloma pasirinkti atsakymą „Taip“, „Ne“ arba „Netaikoma“ ir, jei būtina, komentarų stulpelyje atsakymą pagrįsti.

1. Duomenys apie patikrą

Projekto patikros vietoje atlikimo tikslas ir (arba) apimtis	(Pildoma, jei projekto patikros vietoje metu tikrinami ne visi elementai) Atliekant patikras, kurių metu tikrinama, kaip vykdomos veiklos, turi būti įvardyta organizacija / įstaiga, atsakinga už tikrinamos veiklos organizavimą (nurodomas jos statusas projekte ir pavadinimas)
Projekto patikros vietoje tipas	planinė patikra neplaninė patikra
Projekto patikrą vietoje atliko (vardas, pavardė, pareigos)	1. 2.
Projekto patikroje dalyvavę projekto vykdytojo ir (arba) partnerio (-ių) atstovai (vardas, pavardė, pareigos)	1. 2. 3.
Projekto patikros vietoje vieta (adresas)
Patikros vietoje metu duomenys buvo fiksuojami	Taip Ne (Pažymėti „Taip“ arba „Ne“. Pažymėjus „Taip“, nurodomi fiksavimo būdai ir priemonės (pvz.: fotografuojama fotoaparatu, filmuojama mobiliuoju telefonu)

2. Projekto patikros vietoje klausimai

2.1. Ar pasikeitė projekto ir projekto vykdytojo duomenys, turintys įtakos projekto įgyvendinimui?

Eil. Nr.	Patikros klausimai	Taip / Ne / Netaikoma / Netikrinama	Komentarai
2.1.1.	Ar projekto sutartyje nustatyta projekto įgyvendinimo vieta liko ta pati?	(Nurodyti, ar faktinė projekto įgyvendinimo vieta atitinka projekto sutarties priede „Paraiška finansuoti projektą iš MNM programos lėšų“ (toliau – priedas) numatytą projekto įgyvendinimo vietą)

2.2. Ar projekto veiklos vykdomos pagal projekto sutartį?

Eil. Nr.	Patikros klausimai	Taip / Ne / Netaikoma / Netikrinama	Komentarai
2.2.1.	Ar nustatyta pakeitimų, susijusių su projekto įgyvendinimu ir projekto sutartimi, apie kuriuos tarpinė institucija nebuvo informuota?	(Nurodyti, ar buvo pakeisti projekto partneriai, ar buvo kitu būdu, nei numatyta, pagal projekto pirkimų planą vykdomi viešieji pirkimai, ar kurios nors projekto biudžeto išlaidų kategorijos išlaidų patirta daugiau, nei numatyta lėšų, ar prekės įsigytos projekto sutartyje numatytomis kainomis ir kiekiais)
2.2.2.	Ar projekto veiklos vykdomos pagal projekto sutartį ir ar pasiekti rodikliai atitinka mokėjimo prašymuose pateiktą informaciją?	(Nurodyti, ar projekto veiklos vykdomos pagal projekto sutartį ir ar pasiekti rodikliai atitinka mokėjimo prašymuose pateiktą informaciją, ar nėra aplinkybių, galinčių neigiamai paveikti veiklų įgyvendinimą ir (arba) rodiklių pasiekimą. Nurodyti, ar projekto vykdytojas ir (ar) partneris turi veiklų įgyvendinimą ir rodiklių pasiekimą pagrindžiančius dokumentus, kaip nurodyta 2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklėse, patvirtintose Lietuvos Respublikos socialinės apsaugos ir darbo ministro 20... m. ................ d. įsakymu Nr. ... „Dėl 2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklių patvirtinimo“ (toliau – PFSAT)

2.3. Ar dokumentuose, projekto vykdytojo pateiktuose tarpinei institucijai su mokėjimo prašymais, nurodyta informacija yra teisinga, ar užtikrinta tinkama audito eiga?

Eil. Nr.	Patikros klausimai	Taip / Ne / Netaikoma / Netikrinama	Komentarai
2.3.1.	Ar projekto tinkamų finansuoti išlaidų patvirtinimo dokumentų, projekto vykdytojo pateiktų tarpinei institucijai su mokėjimo prašymais, kopijos atitinka originalus?	(Nurodyti, ar pateiktos dokumentų kopijos atitinka originalus. Jei patikros metu pateiktos patvirtintos dokumentų kopijos (pvz., jei yra partnerių), patikrinti, ar jos atitinka projekto vykdytojo pateiktus dokumentus. Netikrinami dokumentai, saugomi visiems prieinamose laikmenose, kurių atitikties dokumentų originalams patvirtinimo tvarką nustato nacionalinės valdžios institucijos ir ta tvarka užtikrinama, kad saugomos versijos atitiktų nacionalinės teisės aktų reikalavimus ir jas būtų galima naudoti audito tikslais)
2.3.2.	Ar projekto vykdytojo kartu su mokėjimo prašymais tarpinei institucijai pateiktose dokumentų suvestinėse esantys duomenys atitinka pirminių dokumentų duomenis?	(Nurodyti, ar projekto vykdytojo kartu su mokėjimo prašymais tarpinei institucijai pateiktose dokumentų suvestinėse esantys duomenys atitinka pirminių dokumentų duomenis, jei teikiami ne visi išlaidų pagrindimo dokumentai, o tik dokumentų suvestinės)
2.3.3.	Ar saugomi su projekto įgyvendinimu susiję dokumentai PFSAT ir projekto sutartyje nustatyta tvarka?	(Patikrinus dokumentų saugojimo vietą, dokumentų registravimo tvarką ir dokumentacijos planą (jei jis yra), nurodyti, ar projekto vykdytojo organizacijoje yra patvirtintas dokumentacijos planas, o jame numatytas dokumentų saugojimo terminas ne trumpesnis, nei nurodyta projekto sutartyje. Jei patvirtinto dokumentacijos plano nėra, informuoti projekto vykdytoją, kad projekto dokumentų saugojimo terminas turi būti ne trumpesnis, nei nurodyta PFSAT, patikrinti, ar saugomi visi PFSAT nurodyti dokumentai ir ar užtikrinamas jų atsekamumas)
2.3.4.	Ar projekto partneriai tinkamai atlieka jiems nustatytas funkcijas, vykdo įsipareigojimus ir yra suinteresuoti, kad projektas būtų įgyvendintas?	(Apklausus projekto vykdytoją, kaip jis dirba su partneriais, aprašyti, ar jie tinkamai atlieka jiems nustatytas funkcijas, vykdo įsipareigojimus ir yra suinteresuoti, kad projektas būtų įgyvendintas)

2.4. Ar tinkamai suteiktos paslaugos, kurių įsigijimo išlaidas projekto vykdytojas deklaravo tarpinei institucijai pateiktuose mokėjimo prašymuose?

Eil. Nr.	Patikros klausimai	Taip / Ne / Netaikoma / Netikrinama	Komentarai
2.4.1.	Ar projekto vykdytojo tarpinei institucijai pateiktų pirkimo dokumentų kopijos atitinka originalus?
2.4.2.	Ar patikrinta visa nustatyta imtis?
2.4.3.	Ar užtikrinamas pirkimo dokumentų atsekamumas?

2.5. Ar tinkamai tvarkoma projekto lėšų apskaita?

Pastaba. Netaikoma, jei projekto išlaidos apmokamos taikant fiksuotąją normą.

Eil. Nr.	Patikros klausimai	Taip / Ne / Netaikoma / Netikrinama	Komentarai
2.5.1.	Ar skirtos projekto finansavimo lėšos naudojamos tik su projekto įgyvendinimu susijusioms išlaidoms apmokėti?	(Nuo projekto įgyvendinimo pradžios iki patikros vietoje datos patikrinus banko sąskaitos išrašą, kuriame nurodytas sąskaitos Nr., pavadinimas, operacijos data, mokėjimo paslaugos teikėjas, operacijos turinys, pinigų suma, likutis, nurodyti, ar ši informacija atitinka projekto sutartyje ir mokėjimo prašyme pateiktus duomenis. Būtina patikrinti kredito įstaigos sąskaitos išrašą, patvirtinantį, kad nėra mokėjimų, nesusijusių su projektu, jei, įgyvendinant projektą, išmokamas avansas ir (arba) taikomas sąskaitų apmokėjimo būdas)
2.5.2.	Ar su projektu susijusių buhalterinių operacijų įrašai atskirti nuo kitų operacijų įrašų (ar naudojamos sąskaitų plano subsąskaitos arba kodavimas)?	(Netikrinamos išlaidos apmokamos taikant fiksuotąją normą. Nurodyti patvirtintą įstaigos sąskaitų planą ir projektui priskirtas sąskaitas / subsąskaitas. Nurodyti projektui priskirtų sąskaitų / subsąskaitų, apyvartos žiniaraščių / didžiosios knygos nuo projekto įgyvendinimo pradžios iki patikros vietoje datos duomenis. Nurodyti, ar visa gauta suma, nurodyta avansiniuose ir tarpiniuose mokėjimo prašymuose, atsispindi dotacijų sąskaitos judėjimo istorijoje. Tikslas – nustatyti, ar projekto lėšos įtraukiamos į bendrą apskaitos sistemą. Projekto sąskaitų / subsąskaitų žiniaraščiuose peržiūrėti visas operacijas ir patikrinti išlaidų apmokėjimą, sąskaitas, sumas. Jei projektui suteikta atskira prieiga bendroje projekto vykdytojo organizacijos apskaitos sistemoje, patikrinti, ar projektui suteiktas atskiras kodas, ar yra subsąskaitų, filtrų ir pan. Jei apskaita tvarkoma ranka, gali būti atskiri išlaidų, lėšų ir pajamų registrai, memorialiniai orderiai, kuriuose atsispindėtų informacija apie projekto išlaidas, lėšas ir pajamas, kad būtų galima atsekti projekto duomenis. Tokių registrų duomenys taip pat turi būti suvesti į bendrą apskaitą. Jei projekto vykdytojas kitais būdais atskiria projekto apskaitą, būtina išsiaiškinti, ar informacija, kuria jis naudojasi, yra teisinga, ir pažymėti tai projekto patikros vietoje lape)
2.5.3.	Ar projekto patikros vietoje metu nebuvo nustatyta, kad išlaidos, kurios anksčiau buvo finansuotos (apmokėtos) iš Lietuvos Respublikos valstybės biudžeto ir savivaldybių biudžetų, kitų piniginių išteklių, kuriais disponuoja valstybė ir (arba) savivaldybės, Europos Sąjungos struktūrinių fondų, kitų Europos Sąjungos finansinės paramos priemonių ar kitos tarptautinės paramos lėšų ir kurioms apmokėti skirtas finansavimas iš MNM programos lėšų, buvo apmokėtos daugiau nei vieną kartą?	(Jei, įgyvendinant projektą, deklaruojamos išlaidos, patirtos iki projekto sutarties pasirašymo, patikrinus, ar yra įrodymų, kad anksčiau panaudotos Lietuvos Respublikos valstybės biudžeto ir MNM programos lėšos grąžintos į biudžetą, nurodyti, ar projekto vykdytojas turi sąskaitų išrašus ar kitus įrodymus)
2.5.4.	Ar įgyvendinant projektą nebuvo gauta pajamų?	(Nurodyti, ar įgyvendinant projektą negauta pajamų ir ar pajamos tinkamai įtrauktos į apskaitą)

2.6. Ar projekto vykdytojas įgyvendina informavimo apie projektą priemones?

Eil. Nr.	Patikros klausimai	Taip / Ne / Netaikoma / Netikrinama	Komentarai
2.6.1.	Ar projekto vykdytojo interneto svetainėje skelbiama informacija apie įgyvendinamą projektą?	(Nurodyti, ar projekto vykdytojo interneto svetainėje skelbiami duomenys apie projektą)
2.6.2.	(Nurodomos kitos projekto vykdytojo pasirinktos vykdyti papildomos informavimo apie projektą veiklos)

2.7. Ar projekto vykdytojas laikosi principų, nustatytų 2021 m. birželio 24 d. Europos Parlamento ir Tarybos reglamento (ES) 2021/1057, kuriuo nustatomas „Europos socialinis fondas +“ (ESF+) ir panaikinamas Reglamentas (ES) Nr. 1296/2013, 19 straipsnyje: produktų saugos, maisto švaistymo, suderintos mitybos, žmogaus orumo bei horizontaliųjų principų, nustatytų 2021 m. birželio 24 d. Europos Parlamento ir Tarybos reglamento (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės, 9 straipsnyje bei Europos Sąjungos pagrindinių teisių chartijoje: lygybės (lygybė prieš įstatymą), laisvės (teisės į privatų ir šeimos gyvenimą, asmens duomenų apsaugos), pilietinių teisių (teisė į gerą administravimą, teisė susipažinti su dokumentais), teisingumo (teisė į gynybą ir teisingą bylos nagrinėjimą, nusikalstamos veiklos ir bausmės proporcingumo)?

Eil. Nr.	Patikros klausimai	Taip / Ne / Netaikoma / Netikrinama	Komentarai
2.7.1.	Ar nustatyta aplinkybių, galinčių pažeisti Reglamento (ES) 2021/1057 19 straipsnyje išvardytus principus: produktų saugos, maisto švaistymo, suderintos mitybos, žmogaus orumo?	(Nurodyti, ar kilo abejonių dėl Reglamento (ES) 2021/1057 19 straipsnyje išvardytų principų laikymosi)
2.7.2.	Ar nustatyta aplinkybių, galinčių pažeisti horizontaliuosius principus, nustatytus Reglamento (ES) 2021/1060 9 straipsnyje ir Europos Sąjungos pagrindinių teisių chartijoje: lygybės (lygybė prieš įstatymą), laisvės (teisės į privatų ir šeimos gyvenimą, asmens duomenų apsaugos), pilietinių teisių (teisė į gerą administravimą, teisė susipažinti su dokumentais), teisingumo (teisė į gynybą ir teisingą bylos nagrinėjimą, nusikalstamos veiklos ir bausmės proporcingumo)?	(Nurodyti, ar kilo abejonių dėl Reglamento (ES) 2021/1060 9 straipsnyje ir Europos Sąjungos pagrindinių teisių chartijoje išvardytų principų laikymosi)

3. Kiti klausimai

(Lentelėje tarpinė institucija pateikia klausimus dėl kitų projekto sutarties sąlygų laikymosi, jei jie nebuvo pateikti kartu su Projekto patikros vietoje lapo II dalies klausimais. Ši lentelė pildoma tais atvejais, kai atliekama neplaninė patikra vietoje)

Eil. Nr.	Patikros klausimai	Taip / Ne / Netaikoma / Netikrinama	Komentarai (Į patikros klausimus privaloma atsakyti „Taip“, „Ne“, „Netaikoma“ arba „Netikrinama“ ir atsakymą pagrįsti komentarų stulpelyje)
3.1.

4. Tikrintų dokumentų sąrašas

Eil. Nr.	Dokumento pavadinimas
4.1.	(Tikrinami dokumentai, nurodyti atsirinktame (-uose) mokėjimo prašyme (-uose). Nurodomas mokėjimo prašymo (-ų) numeris (-iai). Papildomai nurodomi tikrinami dokumentai, neįtraukti į atitinkamą (-us) mokėjimo prašymą (-us)

Tarpinės institucijos atstovai:

(pasirašo visi tarpinės institucijos atstovai, dalyvavę patikroje vietoje)

(pareigų pavadinimas)	(parašas)	(vardas ir pavardė)

(pareigų pavadinimas)	(parašas)	(vardas ir pavardė)

Projekto vykdytojo susipažinimo žyma:

Susipažinau

(pareigų pavadinimas)	(parašas)	(vardas ir pavardė)

(data)

_______________________

2021–2027 metų materialinio

nepritekliaus mažinimo programos

Lietuvoje projektų finansavimo sąlygų

ir administravimo taisyklių

14 priedas

(Projekto patikros vietoje ataskaitos forma)

_____________________________________

(dokumento sudarytojo pavadinimas)

projekto patikros vietoje ATASKAITA

__________ Nr. _______

(data)

1. Duomenys apie projektą, finansuojamą iš 2021–2027 metų materialinio nepritekliaus mažinimo programos Lietuvoje, patvirtintos Europos Komisijos įgyvendinimo sprendimu
Nr. C(2022)5651, kuriuo patvirtinama Materialinio nepritekliaus mažinimo programa dėl paramos iš „Europos socialinio fondo +“ Sostinės bei Vidurio ir vakarų Lietuvos regionams Lietuvoje, siekiant investicijų į darbo vietų kūrimą ir ekonomikos augimą tikslo CCI 2021LT05SFPR001 (toliau – MNM programa), lėšų (toliau – projektas), ir projekto vykdytoją

Projekto pavadinimas	(Nurodomas projekto pavadinimas pagal projekto sutartį)
Projekto numeris	(Nurodomas projekto numeris pagal projekto sutartį)
Projekto vykdytojo pavadinimas	(Nurodomas projekto vykdytojo juridinio asmens pavadinimas pagal Juridinių asmenų registro duomenis. Pildoma didžiosiomis ir mažosiomis raidėmis, kaip nurodyta Juridinių asmenų registre)
Projekto veiklų įgyvendinimo laikotarpis	Pradžia: Datos formatas MMMM-MM-DD (metai-mėnuo-diena)	Pabaiga: Datos formatas MMMM-MM-DD (metai-mėnuo-diena)
Bendra tinkamų finansuoti išlaidų suma (eurais), iš jų:	(Suma nurodoma euro centų tikslumu (du skaičiai po kablelio)
Sostinės regionas	(Suma nurodoma euro centų tikslumu (du skaičiai po kablelio)
Vidurio ir vakarų Lietuvos (toliau – VVL) regionas	(Suma nurodoma euro centų tikslumu (du skaičiai po kablelio)

2. Informacija apie projekto patikros vietoje atlikimą

(Pateikiama informacija: - apie tai, ar projekto patikros vietoje metu buvo patikrinti visi projekto patikros vietoje lapo klausimai (nurodyti, kurie klausimai buvo patikrinti); - apie projekto patikros vietoje apimtis, t. y. ar taikyta tikrintinų objektų atranka; projekto patikroje vietoje dalyvavusių asmenų atsakomybės sritis – ar buvo patikrinti projekto patikros vietoje lapo klausimai, pagal kuriuos kiekvienas iš projekto patikroje vietoje dalyvavusių asmenų atliko projekto patikrą vietoje, ir (arba) ar buvo patikrintos jų veiklos, ir t. t.; - kita tarpinės institucijos atstovų, atlikusių projekto patikrą vietoje, nuožiūra svarbi informacija.)

3. Projekto patikros vietoje išvados

(Pateikiama projekto patikros vietoje išvada: - ar projekto patikros vietoje metu nustatyti neatitikimai ir trūkumai, aplinkybės, galinčios turėti neigiamą įtaką tolesniam projekto įgyvendinimui (jei taip, neatitikimai nurodomi Projekto patikros vietoje ataskaitos 4 punkto lentelėje, išskyrus atvejus, kai dėl nustatytų aplinkybių tarpinė institucija pradeda pažeidimo tyrimą); - ar, atlikus projekto patikrą vietoje, buvo nustatyta aplinkybių, dėl kurių būtų galima įtarti, kad projekto vykdytojas, įgyvendindamas projektą, padarė Europos Sąjungos ir (ar) Lietuvos Respublikos teisės aktų pažeidimų (jei taip, nurodoma, kad reikėtų pradėti pažeidimo tyrimo procedūrą); - ar vykdomi anksčiau tarpinės institucijos suformuluoti nurodymai ir (arba) rekomendacijos; - ar reikia atlikti papildomą projekto patikrą vietoje (pvz., jeigu reikia patikrinti, kaip projekto vykdytojas įgyvendina pateiktas rekomendacijas); - ar po projekto patikros vietoje nustatyta rizika ir aplinkybės, kurios gali būti svarbios atliekant tolesnę (angl. „ex-post“) projekto priežiūrą; - kita svarbi projekto patikros vietoje metu užfiksuota informacija.)

4. Projekto patikros vietoje metu nustatyti neatitikimai ir dėl jų pateikti nurodymai (rekomendacijos) projekto vykdytojui

Eil. Nr.	Neatitikimo aprašymas	Nurodymas (rekomendacija)	Įvykdymo terminas	Žyma apie rekomendacijos įgyvendinimą
4.1.	(Suformuluojamas nurodymas ir (ar) rekomendacija ir nurodomas atsiskaitymo už jo (jos) įgyvendinimą būdas arba nurodoma, kad tarpinė institucija planuoja atlikti pažeidimo tyrimą (jei priimtas sprendimas pradėti pažeidimo tyrimą)	Datos formatas MMMM-MM-DD (metai-mėnuo-diena)	(Nurodoma, kaip atsiskaitoma už rekomendacijos įgyvendinimą (pildoma, jei atsiskaitymo būdas prie tam tikros rekomendacijos nenurodytas)

Tarpinės institucijos atstovai, atlikę projekto patikrą vietoje:

(pareigų pavadinimas)	(parašas)	(vardas ir pavardė)

(pareigų pavadinimas)	(parašas)	(vardas ir pavardė)

(data)

Patikrą vietoje atlikusio tarpinės institucijos darbuotojo tiesioginis vadovas arba kitas tarpinės institucijos atstovas, atsakingas už projektų patikras vietoje:

Susipažinau

(pareigų pavadinimas)

____________________________

(parašas)

____________________________

(vardas ir pavardė)

(data)

________________________

2021–2027 metų materialinio

nepritekliaus mažinimo programos

Lietuvoje projektų finansavimo sąlygų

ir administravimo taisyklių

15 priedas

(Pranešimo apie įtariamą pažeidimą forma)

_______________________________

(dokumento sudarytojo pavadinimas)

PRANEŠIMAS APIE ĮTARIAMĄ PAŽEIDIMĄ

_______________________

(data)

1. INFORMACIJA APIE PROJEKTĄ, FINANSUOJAMĄ IŠ 2021–2027 METŲ MATERIALINIO NEPRITEKLIAUS MAŽINIMO PROGRAMOS LIETUVOJE, PATVIRTINTOS EUROPOS KOMISIJOS ĮGYVENDINIMO SPRENDIMU NR. C(2022)5651, KURIUO PATVIRTINAMA MATERIALINIO NEPRITEKLIAUS MAŽINIMO PROGRAMA DĖL PARAMOS IŠ „EUROPOS SOCIALINIO FONDO +“ SOSTINĖS BEI VIDURIO IR VAKARŲ LIETUVOS REGIONAMS LIETUVOJE, SIEKIANT INVESTICIJŲ Į DARBO VIETŲ KŪRIMĄ IR EKONOMIKOS AUGIMĄ TIKSLO CCI 2021LT05SFPR001 (TOLIAU – MNM PROGRAMA), LĖŠŲ (TOLIAU – PROJEKTAS)
1.1. Projekto sutarties numeris	(Nurodomas projekto numeris pagal projekto sutartį)
1.2. Projekto vykdytojas	(Nurodomas projekto vykdytojo juridinio asmens pavadinimas pagal Juridinių asmenų registro duomenis. Pildoma didžiosiomis ir mažosiomis raidėmis, kaip nurodyta Juridinių asmenų registre)
2. INFORMACIJA APIE ĮTARIAMĄ PAŽEIDIMĄ
2.1. Pirminės informacijos gavimo data	Datos formatas MMMM-MM-DD (metai-mėnuo-diena)
2.2. Pirminės informacijos šaltinis (-iai)	(Nurodomi pirminiai informacijos šaltiniai, pvz.: žiniasklaida, televizija, MNM programos paramos gavėjas)
2.3. Įtariamo pažeidimo aprašymas	(Nurodoma įtariamo pažeidimo esmė / turinys)
4. PRIDEDAMI DOKUMENTAI IR (AR) NUORODOS Į JUOS
(Pvz.: straipsnis žiniasklaidos priemonėse, pranešimas apie įtariamą pažeidimą, nuoroda į žiniasklaidos priemonėje pasirodžiusią informaciją, susijusią su įtariamu pažeidimu, tarpinės institucijos posėdžių protokolų kopijos)

_____________________ (pareigų pavadinimas)	_________________ (parašas)	____________________ (vardas ir pavardė)

_________________________

2021–2027 metų materialinio

nepritekliaus mažinimo programos

Lietuvoje projektų finansavimo sąlygų

ir administravimo taisyklių

16 priedas

(Pažeidimo tyrimo išvados forma)

______________________________

(dokumento sudarytojo pavadinimas)

PAŽEIDIMO TYRIMO IŠVADA

1. INFORMACIJA APIE PROJEKTĄ, FINANSUOJAMĄ IŠ 2021–2027 METŲ MATERIALINIO NEPRITEKLIAUS MAŽINIMO PROGRAMOS LIETUVOJE, PATVIRTINTOS EUROPOS KOMISIJOS ĮGYVENDINIMO SPRENDIMU NR. C(2022)5651, KURIUO PATVIRTINAMA MATERIALINIO NEPRITEKLIAUS MAŽINIMO PROGRAMA DĖL PARAMOS IŠ „EUROPOS SOCIALINIO FONDO +“ SOSTINĖS BEI VIDURIO IR VAKARŲ LIETUVOS REGIONAMS LIETUVOJE, SIEKIANT INVESTICIJŲ Į DARBO VIETŲ KŪRIMĄ IR EKONOMIKOS AUGIMĄ TIKSLO CCI 2021LT05SFPR001 (TOLIAU – MNM PROGRAMA), LĖŠŲ (TOLIAU – PROJEKTAS)
1.1. Projekto sutarties numeris	(Nurodomas projekto numeris pagal projekto sutartį)
1.2. Projekto vykdytojas	(Nurodomas projekto vykdytojo juridinio asmens pavadinimas pagal Juridinių asmenų registro duomenis. Pildoma didžiosiomis ir mažosiomis raidėmis, kaip nurodyta Juridinių asmenų registre)
2. INFORMACIJA APIE PAŽEIDIMO TYRIMO IŠVADĄ
2.1. Išvados data	Datos formatas MMMM-MM-DD (metai-mėnuo-diena)
2.2. Išvados numeris	(Nurodomas tarpinės institucijos suteiktas atlikto pažeidimo tyrimo išvados numeris)
2.3. Pažeidimo tyrimas pradėtas (data)	Datos formatas MMMM-MM-DD (metai-mėnuo-diena)
2.4. Pažeidimo tyrimas baigtas (data)	Datos formatas MMMM-MM-DD (metai-mėnuo-diena)
3. INFORMACIJA APIE PAŽEIDIMĄ
3.1. Pažeidimo unikalus kodas, nustačius pažeidimą	(Nurodomas tarpinės institucijos pažeidimui suteiktas kodas)
3.2. Pirminės informacijos gavimo data	Datos formatas MMMM-MM-DD (metai-mėnuo-diena)
3.3. Pirminės informacijos šaltinis	(Nurodomas šaltinis, iš kurio gauta pirminė informacija apie įtariamą pažeidimą: žiniasklaidos priemonės pavadinimas, televizijos kanalo pavadinimas, institucijos / įstaigos / organizacijos pavadinimas)
3.4. Pažeidimo nustatymo metodas	(Nurodoma, kokiu būdu buvo nustatytas pažeidimas, pvz.: paskelbus straipsnį spaudoje, gavus skundą, patikros vietoje metu ir pan.)
4. SPRENDIMAI DĖL MOKĖJIMO PRAŠYMŲ NAGRINĖJIMO IR (AR) FINANSAVIMO IŠMOKĖJIMO STABDYMO
(Nurodomi tarpinės institucijos sprendimai dėl mokėjimo prašymų nagrinėjimo ir (ar) finansavimo išmokėjimo stabdymo (data ir numeris)
5. PAŽEIDIMO TYRIMO VEIKSMAI
(Nurodoma, kokių veiksmų buvo imtasi atliekant įtariamo pažeidimo tyrimą, pvz.: nagrinėti projekto vykdytojo pateikti dokumentai ir (ar) paaiškinimai; atlikta patikra vietoje; nagrinėta kitų institucijų pateikta informacija ir (ar) dokumentai)
6. GAUTOS KITŲ INSTITUCIJŲ IŠVADOS
(Jeigu taikoma, nurodoma kitų institucijų gautų išvadų turinys, gautų dokumentų numeriai ir jų gavimo datos)
7. TIRIANT PAŽEIDIMĄ NUSTATYTA
7.1. Pažeisti teisės aktai	(Nurodoma, kurių Europos Sąjungos ir (ar) Lietuvos Respublikos teisės aktų kurios nuostatos buvo pažeistos)
7.2. Laikotarpis arba data, kai buvo padarytas pažeidimas	Datos formatas MMMM-MM-DD (metai-mėnuo-diena)
7.3. Su pažeidimu susijusi veika	(Pateikiama informacija apie veiklas, susijusias su pažeidimu, nurodomas tų veiklų pobūdis. Jeigu susiformavusi teismų praktika dėl panašaus pobūdžio veiklų, galima pateikti nuorodas į tam tikras bylas)
8. FINANSINĖ INFORMACIJA	Iš viso, eurais:	MNM programos lėšos, eurais	Lietuvos Respublikos valstybės biudžeto lėšos, eurais

(Sumos nurodomos eurų tikslumu (du skaičiai po kablelio)
8.1. Projekto tinkamų finansuoti išlaidų dydis
8.2. Su pažeidimu susijusios lėšos
8.3. Su pažeidimu susijusios išmokėtos projektui skirto finansavimo lėšos
8.4. Su pažeidimu susijusios, bet neišmokėtos projektui skirto finansavimo lėšos
8.5. Iš projekto vykdytojo susigrąžintina lėšų suma
8.6. Su pažeidimu susijusių projekto biudžeto išlaidų kategorija ir išlaidų pavadinimas	(Nurodoma, su kurios kategorijos projekto biudžeto išlaidomis susijęs pažeidimas, ir tikslus jos pavadinimas)
8.7. Regiono, kuriame patirtos su pažeidimu susijusios projekto biudžeto išlaidos, pavadinimas	(Nurodoma, ar pažeidimo išlaidos susijusios su Sostinės regionu ir (ar) Vidurio ir vakarų Lietuvos regionu)
9. SPRENDIMAS DĖL PAŽEIDIMO: (pažymimas (-i) tinkamas (-i) variantas (-ai)
pažeidimas nenustatytas; pažeidimas nustatytas, bet gali būti pašalintas; pažeidimas nustatytas, su juo susijusios projekto išlaidos pripažįstamos netinkamomis finansuoti ir: nutraukiama projekto sutartis ir (arba) išlaidos susigrąžinamos (jei jos buvo kompensuotos projekto vykdytojui), ir (arba) išlaidos išskaičiuotinos iš projekto vykdytojo teikiamame mokėjimo prašyme nurodytos sumos (jeigu netinkamos finansuoti su pažeidimu susijusios projekto išlaidos projekto vykdytojui dar nekompensuotos ir pateiktas ar teikiamas mokėjimo prašymas tik bus tvirtinamas).
10. KOMENTARAI
(Jeigu sprendimas dėl pažeidimo pakeičiamas arba išlaidos pripažįstamos netinkamomis finansuoti, nurodoma, kokių veiksmų reikia imtis, kad pažeidimas būtų pašalintas, arba kokia turi būti tolesnė veiksmų seka, jeigu priimamas sprendimas dėl išlaidų pripažinimo netinkamomis finansuoti)
11. PRIDEDAMI DOKUMENTAI
(Išvardijami visi dokumentai, kurie buvo nagrinėti rengiant pažeidimo tyrimo išvadą, pridedamos jų kopijos arba pateikiamos nuorodos, kur juos galima rasti)

________________